વન્સ અપોન અ ટાઈમ - 15 Aashu Patel દ્વારા પુષ્તક અને વાર્તા PDF\nસબ ઈન્સ્પેક્ટર આઈઝેક બાગવાન અને તેમના સાથી પોલીસમેનને મુંબઈ પોલીસના ઉચ્ચ અધિકારીઓ શાબાશી આપી રહ્યા હતા ત્યારે બીજી બાજુ અંડરવર્લ્ડ ડોન કરીમલાલા વિચલિત થઈ ગયો હતો.\nમુંબઈ પોલીસ સાથેના એન્કાઉન્ટરમાં મન્યા સુર્વે માર્યો ગયો એનું કરીમલાલાને દુ:ખ નહોતું, પણ ડોશી મરી જાય એના કરતા જમ ઘર ભળી જાય એનો ભય એને સતાવતો હતો. આગળ જતા આ બધાનો અંત શું આવી શકે એની કલ્પના કરતાં પણ એને તકલીફ થતી હતી. મન્યા સુર્વેની જગ્યાએ આવતી કાલે સમદ, અમીરજાદા કે આલમઝેબ નામ પણ હોઈ શકે.\nસમદનું નામ આ રીતે છાપામાં આવી શકે એ વિચારમાત્રથી કરીમલાલા બેચેન થઈ ગયો હતો. એને જેનો ભય સતાવતો હતો એ બધું હવે વાસ્તવિક સ્વરૂપમાં સામે આવી રહ્યું હતું. એણે અને હાજી મસ્તાને જુવાનિયાઓને સમજાવવા માટે કરેલી કોશિશ એળે ગઈ હતી અને હવે ન થવાની થઈ રહી હતી.\nગ્રાન્ટરોડ વિસ્તારની ‘તાહેર મંઝિલ’ બિલ્ડિંગનું વાતાવરણ અજંપામય હતું. કરીમલાલા, તેના ભાઈ રહીમખાન, અને ભત્રીજા સમદ ખાનને કારણે ‘તાહેર મંઝિલ’ મુંબઈના અંડરવર્લ્ડમાં અને ‘ઓવરવર્લ્ડ’માં (ફિલ્મ ઇન્ડસ્ટ્રી અને રાજકીય લોબીમાં) પણ જાણીતી બની ગઈ હતી. કરીમલાલાએ જિંદગીમાં ઘણા ખેલ કર્યા હતા અને એમનો ભાઈ રહીમ ખાન એ બધા ખેલનો સાક્ષી હતો. છતાં બંને ભાઈ ઉચાટમાં હતા. સમદ ખાન કોર્ટમાંથી નાસી છૂટ્યો હતો અને મુંબઈ પોલીસ એને શોધતી હતી. તો બીજી બાજુ દાઉદ ઈબ્રાહીમ ઘવાયેલા વાઘની જેમ બદલો લેવા માટે સમદનું પગેરું દબાવી રહ્યો હતો. કરીમલાલા અને રહીમ ખાને સમદને બહુ સમજાવી જોયો હતો, પણ સમદના જુવાન લોહી સામે તેમની સમજાવટ નકામી સાબિત થઈ હતી.\n‘તાહેર મંઝિલ’ના વિશાળ લિવિંગ રૂમમાં આરામખુરશી પર બેઠેલા કરીમલાલાના કપાળ પર કરચલીઓ ઊપસી આવી હતી. કરીમલાલાએ જ સમદને પોતાનો ‘વારસદાર’ બનાવ્યો હતો. પણ સમદ અંડરવર્લ્ડમાં આટલી હદ સુધી જોખમ ઉઠાવવા માંડશે એની કલ્પના એને નહોતી. સમદ સામે ગુસ્સો આવતો હોવા છતાં કરીમલાલા એને ધિક્કારતો નહોતો. ગમે તેમ તોય સમદની નસોમાં અફઘાનિસ્તાનના આ પઠાણ કુટુંબનું લોહી દોડતું હતું. સમદ વિશે વિચારતા-વિચારતા કરીમલાલાને પોતાની યુવાનીના દિવસો યાદ આવવા માંડ્યા. સાડા ત્રણ દાયકા અગાઉ તેના કાકાએ એને અટકાવવાની કોશિશ કરી હતી અને એમની સમજાવટની કરીમલાલા પર કોઈ અસર થઈ નહોતી. પણ અત્યારે સમદને કોઈ પણ હિસાબે પોલીસના શરણે થવા સમજાવવાનું જરૂરી હતું.\n‘સમદ, તૂ સરન્ડર કર દે...’\nમન્યાના કમોતથી ગભરાઈ ગયેલો કરીમલાલા તેના ભત્રીજા સમદને કહી રહ્યો હતો.\nસમદ કોર્ટમાંથી ભાગી છૂટ્યો હતો અને જે રીતે મુંબઈ પોલીસે આક્ર્મક બનીને મન્યા સૂર્વેને મારી નાખ્યો હતો એ રીતે પોલીસ સમદને પણ ગોળીએ દઈ શકે એ વિચાર કરીમલાલાને સતાવી રહ્યો હતો.\n‘પુલીસ કે લોગ તો હમારી જેબ મેં હૈ...’ સમદ ખાને દલીલ કરી.\n‘મેરી બાત માન. મૈ ને દુનિયા જ્યાદા દેખી હૈ...’ કરીમલાલા સમદને સમજાવવા લાગ્યો.\nલાંબી દલીલોને અંતે તે સમદને સામે ચાલીને પોલીસને શરણે જતા રહેવા માટે મનાવવામાં સફળ થયો.\nસમદ લિવિંગ રૂમમાંથી બહાર નીકળી ગયો એ પછી કરીમલાલા વિચારે ચડી ગયો.\nભારતને સ્વતંત્રતા મળી એ અરસામાં કરીમલાલા અફઘાનિસ્તાનમાંથી મુંબઈ ફરવા આવ્યો હતો. એના કાકાએ આઝાદીના બે દાયકા અગાઉ મુંબઈ આવીને કાપડની દુકાન કરી હતી. કાકાને મળવા અને મુંબઈમાં રખડપટ્ટી કરવા આવેલા અબ્દુલ કરીમ ખાન શેર ખાનને મુંબઈ ગમી ગયું. એ મુંબઈમાં જ રહી પડ્યો. અબ્દુલ કરીમ ખાન શેર ખાન ભારે ગરમ મિજાજનો યુવાન હતો. વાતવાતમાં એ ઝઘડી પડતો અને મારામારી પર ઉતરી આવતો. મુંબઈના ડોંગરી વિસ્તારમાં બહુ ઝડપથી કરીમ ખાન જાણીતો થવા માંડ્યો હતો. એને પઠાણ યુવાનો લીડર તરીકે સ્વીકારવા માંડ્યા હતા. અફઘાનિસ્તાનમાં ફારસી અને પુશ્તુ ભાષા લખતા વાંચતા શીખેલા કરીમલાલાનું ભણતર બહુ નહોતું. પણ ‘જેની લાઠી તેની ભેંસ’નું ગણતર એના દિમાગમાં બરાબર ફીટ થઈ ગયું હતું.\nવેપારીઓની ઉઘરાણી વસૂલ કરાવી દેવાના નાના નાના કોન્ટ્રાક્ટથી કરીમ ખાનની ‘કરિયર’ની શરૂઆત થઈ. પચાસના દાયકાના ઉતરાર્ધમાં કરીમ ખાનનો પરિચય હાજી મસ્તાન સાથે થયો અને અફઘાનિસ્તાનથી આવેલા કરીમ ખાનની કરીમલાલા બનવા તરફની જીવન સફર શરૂ થઈ. કરીમલાલાએ હાજી મસ્તાનને મસલ પાવર પૂરો પાડવાનું શરૂ કર્યું. એ વખતે મુંબઈનો માટુંગા અને સાયન વિસ્તારનો દાદો વરદરાજન મુદલિયાર પણ હાજી મસ્તાનની સાથે કામ કરતો હતો.\nસિત્તેરના દાયકાના પૂર્વાર્ધમાં કરીમલાલાએ મસ્તાન સાથે છેડો ફાડી નાખ્યો. હાજી મસ્તાન મોટે ભાગે સોનાની દાણચોરી કરતો હતો. કરીમલાલાએ પોતાનું નેટવર્ક ઊભું કર્યું. પોલીસ માનતી હતી કે કરીમલાલાએ હાજી મસ્તાનથી છૂટા પડીને અલગ સ્મગલિંગનો ગોરખ ધંધો આદર્યો છે. મુંબઈ પોલીસને શંકા હતી કે, કરીમલાલા અફઘાનિસ્તાનથી હશિશ મગાવીને બીજા દેશોમાં સપ્લાય કરતો હતો. 1972માં હશિશની હેરાફેરી કરનારા 22 પઠાણ યુવાનોની મુંબઈ પોલીસે ધરપકડ કરી હતી. મુંબઈ પોલીસને ખાતરી હતી કે એ બધા કરીમલાલાના જ માણસો છે. અને પકડાયેલું હશિશ કરીમલાલાનું જ છે. એ વખતે કરીમલાલાની ધરપકડ પણ થઈ હતી. જો કે મુંબઈ પોલીસને કરીમલાલા વિરુદ્ધ એક પણ પુરાવો મળ્યો નહોતો.\nમુંબઈ પોલીસની શંકા બિલકુલ વજૂદ વિનાની નહોતી. કરીમલાલા દેશભરના પઠાણોનો લીડર બની ચૂક્યો હતો. એ ભારતમાં વસતા બે લાખ જેટલા પઠાણોને એક છત્ર નીચે લાવ્યો હતો. ‘સરહદના ગાંધી’ તરીકે જાણીતા ખાન અબ્દુલ ગફાર ખાનના ‘ખુદાઈ ખિદમતગાર’ સંગઠન સાથે લાલા સંકળાયેલો હતો અને પછી એણે ‘પખ્તુન જિરગા-એ-હિન્દ’ નામનું સંગઠન ઊભું કર્યું હતું. ડોન તરીકે પંકાઈ ગયેલા કરીમલાલાનો આ સંગઠનોને કારણે રાજકારણીઓ સાથે પણ ઘરોબો થવા માંડ્યો હતો.\nહાજી મસ્તાનની જેમ ફિલ્મ ઈન્ડસ્ટ્રીમાં પણ કરીમલાલાની ‘ઈજ્જત’ થવા માંડી હતી. ફિલ્મ ઈન્ડસ્ટ્રીના ખેરખાંઓ કરીમલાલાને લળી લળીને સલામ કરવા માંડ્યા હતા. 1960થી અત્યાર સુધીની હિન્દી ફિલ્મોમાં પઠાણના જેટલાં પાત્રો આવ્યાં એ બધાં પાત્રોનો પ્રેરણાસ્ત્રોત કરીમલાલા હતો. બલરાજ સહાનીનું ‘કાબુલીવાલા’ હોય કે પ્રકાશ મહેરાના ‘ઝંઝીર’માં શેરખાન બનેલો પ્રાણ હોય કે પછી ‘ખુદાગવાહ’માં બાદશાહ ખાનનું પાત્ર કરતો અમિતાભ હોય કે ‘અંગાર’માં નાના પાટેકરના બાપનો રોલ ભજવનારો કાદર ખાન હોય, પઠાણનો રોલ કરતી વખતે એમણે કરીમલાલાને જ નજર સામે રાખ્યો હતો. ‘ઝંઝીર’માં તો પ્રાણ પાસે પુશ્તુ સ્ટાઈલથી જ ડાયલોગ બોલાવાયા હતા.\nસિત્તેરના દાયકામાં કરીમલાલાનો દબદબો જોવા જેવો હતો. દિલીપકુમાર અને શત્રુઘ્ન સિંહાથી માંડીને અનેક ફિલ્મ સ્ટાર્સ અને મુંબઈના ઘણા કોર્પોરેટર્સથી માંડીને ઈન્દિરા ગાંધી સુધીના રાજકારણીઓ સાથે કરીમલાલાની તસવીરો મુંબઈનાં અખબારોમાં છપાતી હતી, પણ સિત્તેરના દાયકાના ઉતરાર્ધમાં દાઉદ-શબ્બીર અંડરવર્લ્ડમાં જામી પડ્યા અને બીજી બાજુ હાજી મસ્તાનથી છૂટા પડીને વરદરાજન મુદલિયારે પોતાનો અલગ ચોકો રચ્યો એ પછી કરીમલાલા અને હાજી મસ્તાનના નામ ઝાંખા થવા માંડ્યા. અંડરવર્લ્ડમાં વર્ચસ્વ જમાવવાની લડાઈમાં વરદરાજન મુદલિયાર પણ મેદાને પડ્યો હતો. અને બીજી બાજુ કાસકર બંધુઓ (દાઉદ-શબ્બીર) સાથે સમદે લોહીયાળ જંગ શરૂ કરી દીધો હતો.\nકરીમલાલા સમદ ખાનને વારવાની કોશિશ કરી રહ્યો હતો, પણ એણે પોતે કંઈ અંડરવર્લ્ડમાંથી સંન્યાસ લઈ લીધો નહોતો, પણ એ માનતો હતો કે કાનૂન અને ખૂનખરાબાથી બાર ગાઉ છેટા રહેવું સારું. ઈન્દિરા ગાંધીએ કટોકટી લાદી એ વખતે મુંબઈના તમામ ગુંડા સરદારો (અમીરજાદાથી હાજી મસ્તાન સુધીના) ‘મિસા’ હેઠળ જેલના સળિયા પાછળ ધકેલાઈ ગયા હતા. એવા સમયમાં પણ કરીમલાલા વટભેર બહાર રહી શક્યો હતો. કાનૂનથી બચવાની પોતાની આવડત પર એ મુસ્તાક હતો. પણ એ બધું વિચારતી વખતે એને કલ્પના નહોતી કે ટૂંક સમયમાં તેણે પણ પોલીસ લોકઅપના મહેમાન બનવું પડશે અને એ પણ બે સામાન્ય વેપારીને કારણે!\nKano 11 માસ પહેલા\nPatel Sandip 11 માસ પહેલા\nVaibhav Talsania 11 માસ પહેલા\nRajesh 12 માસ પહેલા\nSharad Mayuri 12 માસ પહેલા


વિશ્વામિત્રી રીવરફ્રન્ટ પ્રોજેકટ પડતો મૂકવો પડ્યો: નદી પર હિંસા આચરવાનું બંધ કરો – દલિત શક્તિ\nPosted on સપ્ટેમ્બર 2, 2017 સપ્ટેમ્બર 2, 2017 by admin\nનદીને ‘માતા’ કહીએ છીએ પરંતુ નદી સાથે વાત કરવાની, તેને સમજવાની, તેની સાથે રહી સહજીવન જીવવાની કદાચ આપણી તૈયારી જ નથી. માનવ સંસ્કૃતિઓ નદી કિનારે વિકસી પરંતુ ‘મૌજૂદ વિનાશકારી વિકાસ નીતિ’ ને કારણે હવે તો નદીઓ અને નદી કિનારે વસતા માણસોની જિંદગી જ ખતરામાં છે. કોઈ નકારી શકે તેમ નથી કે નદી એ જીવન છે અને તેના વગર માનવ જીવનનું અસ્તિત્વ જ ખતરામાં છે. ‘મોજૂદ વિકાસ નીતિ’ જે ડાળ પર માણસ બેઠો છે તે ડાળ જ નથી કાપી રહી પરંતુ તે આખે આખું જંગલ જ નેસ્ત નાબૂદ કરી રહી છે.\nજેટલી નદીઓ સુકવી શક્યા તેટલી નદીઓ સૂકવી નાખી અને જે નથી સૂકવી શક્યા તે નદીઓને સરકારો, ઉધોગો, કોર્પોરેશનોએ, મૂઠીભર લોકો જેવાએ ભેગા મળી ગંભીર રીતે પ્રદુષિત કરી દીધી. નદીઓ પર ‘મોટા ડેમ’ બાંધી ‘ડેમ’ જાણે નદીનો અંત હોય તેમ ત્યાર પછી વહેતી નદીને સમજ પૂર્વક તેનું અસ્તિત્વ મીટાવવામાં આવે છે. જેનું જીવતું જાગતું ઉદાહરણ ભરુચ પાસેની નર્મદા નદી છે. નદી જીવિત વ્યક્તિ છે, તેને ‘વોટર બોડી’ કહી નેસ્ત નાબૂત કરવાનું, અપમાનિત કરવાની ભરપૂર કોશિશ થાય છે.\nરિવરફ્રન્ટને કારણે નદીઓનું અસ્તિત્વ જોખમાય છે. ‘સાબરમતી નદી રિવર ફ્રન્ટ’ તેનું જીવતું જાગતું ઉદાહરણ છે. વિશ્વામિત્રી નદી સામે પણ આ જ પ્રમાણે કરવાનો ભરપુર પ્રયત્ન વર્ષ ૨૦૦૫ – ૨૦૧૭ દરમ્યાન થયો. લોકોને ભ્રમિત કરવાની આ કોશિશ કરોડો રૂપિયાની જાહેરાતો દ્વારા થઈ. પરંતુ વડોદરા શહેરના જાગ્રત નાગરિકોએ ભેગા મળી તેની સામે વૈચારિક અને કાયદાકીય સંઘર્ષ કર્યો. તથ્યો અને સમજ સાથે તેનો સામનો કર્યો. સાથી તૃપ્તિ શાહ કે જેઓ આપણી વચ્ચે હવે નથી, તેઓ જ્યારે કેન્સરની ગંભીર બીમારીમાં સપડાયા હતા ત્યારે તેમણે રોહિત પ્રજાપતિ, નકુલ પ્રધાન, સંજય સોની, સુરેખાબેન સુળે અને પ્રતિક લાકડાવાલા સાથે મળી નેશનલ ગ્રીન ટ્રિબ્યુનલમાં કેસ (એપ્લીકેશન નં. ૪૯/૨૦૧૬) દાખલ કર્યો હતો. સાથી તૃપ્તિ શાહના મૃત્યુના એક દિવસ પહેલા જ તા. ૨૫.૦૫.૨૦૧૬ના રોજ નેશનલ ગ્રીન ટ્રિબ્યુનલની પૂના બેન્ચે તા. ૨૫-૫-૨૦૧૬ના રોજ વિશ્વામિત્રી રીવરફ્રન્ટ ડેવલપમેન્ટ પ્રોજેકટના (VRDP) વિસ્તારમાં ચાલતા તમામે તમામ કામ ઉપર રોક લગાવી છે. આ વચગાળાના ચુકાદાનો અમલ કરવા આજે પણ વડોદરા મ્યુનિસિપલ કોર્પોરેશન તૈયાર નથી. આ વચગાળાના ચુકાદાને સુપ્રીમ કોર્ટમાં પડકાર્યો પણ નથી અને તેનો અમલ પણ વડોદરા મ્યુનિસિપલ કોર્પોરેશન કરતી નથી. આજે આ કેસની સુનવણી કોર્ટમાં ચાલે છે.\nસમજ પૂર્વક્ના તથ્યો સાથેના વૈચારિક અને કાયદાકીય સંઘર્ષને કારણે હવે વડોદરા મ્યુનિસિપલ કોર્પોરેશને ‘રિવર ફ્રન્ટ’નો પ્રોજેકટ મને-કમને પડતો મૂકવો પડ્યો છે. હવે વડોદરા શહેરમાં વસતા નિષણાંતો સાથે રહી આખી વિશ્વામિત્રી નદીને ફરી વહેતી કરવા માટે કામ શરૂ કરવાની ફરજ પડી છે. આ નાનકડી શરૂઆત છે હજુ ઘણું કરવાનું બાકી છે.\nભૂમિપુત્રના તા. ૦૧.૦૨.૨૦૧૬ના અંકમાં તૃપ્તિ શાહે વિશ્વામિત્રી નદીને પુનર્જીવિત કરવાનો એક લેખ લખ્યો હતો. આ લેખમાં વડોદરા મ્યુનિસિપલ કોર્પોરેશન દ્વારા EIA Notification of 2006ના ભંગ, નદીના પુનરુત્થાન માટે પાયાની વાતો, સ્થાનિક સત્તાઓની નીતિ અને શહેરના તળાવો, પાણી ધરાવતી જગ્યાઓની કટોકટી ભરેલી પરિસ્થિતિની તાસીર રજુ કરી છે.\nજાણીતા લેન્ડસ્કેપ આર્કિટેક અને ઈકોલોજિકલ પ્લાનર શિશિર રાવલ કે જેઓ હાલમાં અમે. એસ. યુનિવર્સિટીની, ફેકલ્ટી ઓફ ટેકનૉલોજી એન્ડ અનેજીનારીગના આર્કિટેક ડીપાર્ટમેન્ટમાં પ્રોફેસર તરીકે ફરજ બજાવે છે જ્યારે તેઓ અમેરીકામાં ભણાવતા હતા ત્યારે તેમના વિદ્યાર્થીઓ સાથે ૧૯૯૮માં ભારત આવ્યા હતા અને વિશ્વામિત્રી નદી પર અભ્યાસ કરી વિશ્વામિત્રી નદીને જીવંત રાખવા – પુનર્જીવિત કરવાના ઠોસ સૂચનો કર્યા હતા અને ત્યાર બાદ ૨૦૦૬થી ભારત પરત ફર્યા બાદ આ મુદ્દે સક્રિય છે.\n‘વહો વિશ્વામિત્રી’ અને ‘કૉમ્યુનિટી સાયન્સ સેન્ટર’ આ મુદ્દે વિશ્વામિત્રી નદી બચાવો અભિયાન ચલાવી રહ્યા છે. રોહિત પ્રજાપતિએ નદીની વેદના વ્યક્ત કરતી તેમની કવિતા – I am nota‘Water Body’ -I amalive being – માં પણ નદીની સમજ અંગે મહત્વના મુદ્દાઓ વણ્યા છે.\n૧૦ ઓગષ્ટ ૨૦૧૭ના રોજ વડોદરાના નાગરિકો દ્વારા વિશ્વામિત્રી નદી વિશે એક ડોક્યુમેન્ટરી ફિલ્મ પ્રેસ કોન્ફરન્સમાં પત્રકારો સાથે ચર્ચા વિચારણા સાથે ફિલ્મ રીલીઝ કરી.\nઆ ફિલ્મ વિશ્વામિત્રી નદીની જાળવણી અને સંરક્ષણ માટે સહુ વડોદરાવાસીઓને એક થવા માધ્યમ પૂરું પાડશે. વડોદરાના સંવેદનશીલ નાગરીકો અને નેચર વોક ગૃપનાં સભ્યો દ્વારા આ ફિલ્મ તૈયાર કરવામાં આવી છે.\nવિશ્વામિત્રી નદી અને તેની આસપાસની જૈવ વિવિધતાને જાળવી રાખી, તેને વધુ સમૃદ્ધ બનાવવાના લક્ષ્ય સાથે આ નાનકડી ફિલ્મ તૈયાર કરવામાં આવી છે. આ ફિલ્મમાં વિશ્વામિત્રી નદીના ભૂતકાળ, વર્તમાન અને ભવિષ્ય વિશે વાત કરવામાં આવી છે અને નદીને સમજવાની કોશિશ કરવા લોકોમાં નદી અને કુદરત અંગેની સમજ વધે તેવો પ્રયત્ન કરવામાં આવ્યો છે. ફિલ્મ બનાવવા પોતાનું યોગદાન આપનાર સહુ આવનારા સમયમાં નદી અને કુદરત અંગે જાગૃતિ ફેલાવવા વધુ ફિલ્મો બનાવવાનું આયોજન કરી રહ્યા છે.\nઆ ફિલ્મમાં વિશ્વામિત્રીના ઉદગમ સ્થાન પાવાગઢથી શરુ થઇ નદીના ‘વોટરશેડ’માં વડોદરા શહેરના વસવાટની વાત થઇ છે. આ નદીને કારણે શહેરને બોરમાંથી પાણી મળી રહે છે અને વાતાવરણમાં થોડું નિયંત્રણ રહ્યાની વાત કરવામાં આવી છે. પહેલા શહેરના તળાવો એકબીજા સાથે સંકળાયેલા હતા અને તે ઉભરાય ત્યારે નદીમાં મળી જતા હતા. નદીની કોતરોને કારણે કુદરતી રીતે પૂરનું નિયંત્રણ થતું હતું પણ કોતરો અને તળાવના પુરાણ, શહેરમાં ખુલ્લા મેદાન અને જગ્યાઓમાં દબાણો અને પુરાણોને કારણે પરિસ્થિતિ વણસી છે. આ આખું દ્રશ્ય આ ફિલ્મમાં બતાવવાની કોશિશ કરી છે. દુનિયામાં ઘણી બધી જગ્યાએ નદીને તેના મૂળ સ્વરૂપ અને કુદરતી સ્વરૂપમાં પાછી લાવવામાં આવી છે એટલે કે નદીને ચોખ્ખી કરી, પુનર્સ્થાપિત કર્યાના, ડેમ તોડીને નદીનો માર્ગ ખુલ્લો કર્યાના, અને એક્સપ્રેસ વે કાઢીને નદીને પોતાનું સ્થાન આપવાનાં દ્રશ્યો બતાડી તેમાંથી બોધપાઠ લેવાનું સૂચન કરવામાં આવ્યું છે. દુનિયામાં રીવરફ્રન્ટ, કેનાલ, કે કોન્ક્રીટથી બચાવવાની કોઈ ગેરન્ટી નથી. નદીને ભાગમાં નહિ સંપૂર્ણમાં જોવાની દ્રષ્ટિ રાખવાની વાત કરી છે અને છેલ્લે કહેવામાં આવ્યું છે કે, નદી જીવે છે તમારી અને મારી જેમ.\nઆ ફિલ્મમાં પોતાનું યોગદાન આપનાર કેટલાક સંવેદનશીલ લોકોએ ફિલ્મ વિશે પોતાના અનુભવો પણ જણાવ્યા.\nઅરૂણ મજુમદાર જેઓ ‘નેચરવોક’ ગૃપનાં સ્થાપક સભ્ય છે. તેમણે કહ્યું કે, “વિશ્વામિત્રીના કિનારે નેચરવોક કરતા જાણવા મળ્યું કે આપણી પાસે પ્રકૃતિનો ખજાનો છે. જે આખી દુનિયામાં બીજે ક્યાંય નથી એવી નદી કે જે શહેરની વચ્ચેથી પસાર થતી હોય અને ૨૫૦ જેટલા મગરનું ઘર પણ હોય. મગરની બાજુમાંથી ડર્યા વગર પસાર થતાં પાણીના કાચબા બીજે ક્યાંય જોવા મળતા નથી. નદીના કિનારાની વનસ્પતિ, પંખીઓ અને જીવજંતુઓ સાથે લાગણીનો તંતુ હવે સંધાતો હોય તેવું લાગ્યું. તેથી જ વડોદરાના લોકો નદીના પ્રેમમાં પડે તેમ નક્કી કરી આ ફિલ્મ બનાવી. વડોદરાના નાગરીકો આપણી નદી, વૃક્ષો, પક્ષીઓ અને પ્રાણીઓને ચાહે છે તેથી જ જ્યારે ખબર પડી કે સાબરમતી રીવરફ્રન્ટ જેવા પ્લાનનું વિશ્વામિત્રી માટે પણ આયોજન થઇ રહ્યું છે ત્યારે વિશ્વામિત્રી અને શહેરના ભાવિ માટે ચિંતા થઇ, પણ ચર્ચા વિચારણાને અંતે નક્કી થયું કે વિશ્વામિત્રી માટે વડોદરા મ્યુનિસિપલ કોર્પોરેશન જૈવ વિવિધતાનું સંરક્ષણ થાય તેવો પ્રોજેક્ટ બનાવશે ત્યારે થોડી નિરાંત થઇ.”\nઆ જ ગૃપના બીજા એક સભ્ય અને જીવ વિજ્ઞાનના શિક્ષિકા તેવા સુવર્ણા સોનવણેએ જણાવ્યું હતું કે “આર્કિટેક્ચર અને ભૂગોળના અભ્યાસુઓ માટે વિશ્વામિત્રી એક ખુલ્લી શાળા છે. આપણી આવનારી પેઢીઓ માટે આપણે બીજું કઈ નહિ તો વિશ્વામિત્રીને તેના મૂળ સ્વરૂપમાં જાણીએ તોય બહુ છે. વનસ્પતિ અને પ્રાણી વિજ્ઞાનના વિદ્યાર્થીઓ માટે નદી કિનારાના ઝાડ ઝાંખરા, પંખીઓ અને જીવજંતુઓ એક જીવતી પ્રયોગશાળા છે. આ ફિલ્મ અમારી નદી માટેની ભાવના છે અને અમે નદીના ટેકામાં હંમેશા ઉભા રહીશું.”\nજાણીતા એન્વાયરમેન્ટ પ્લાનર નેહા સર્વતે એ જણાવ્યું હતું કે “આપણા માટે આનંદની વાત એ છે કે આપણા શહેરની ધરતી પાસે કુદરતી ઇકો સિસ્ટમ છે. આ એક વિશ્વકક્ષાનો જીવંત પ્રાણીસંગ્રહાલય અને બોટનીકલ ગાર્ડનની ક્ષમતા ધરાવતું શહેર છે. કુદરત સાથે તાલમેલ રાખી જીવવું એ વડોદરાવાસીઓ માટે જીવન જીવવાની યોગ્ય રીત બનશે. જો વડોદરાના બધા વિકાસલક્ષી આયોજનો પર્યાવરણલક્ષી દ્રષ્ટિકોણ અને પર્યાવારણના કાયદાઓને ધ્યાનમાં રાખીને કરવામાં આવશે તો દુનિયાભરમાં લોકો માટેના મુલાકાતના સ્થળોમાં વડોદરાનું સ્થાન મોખરે રહેશે. મોટાભાગની શહેરી વ્યાધિઓ જેવી કે શહેર ગરમીનો ટાપુ બની જવો, જમીનના પાણી ઊંડે ઉતરવા અને હવાની ગુણવત્તા બગડવી વગેરે સમસ્યાઓનો ઉકેલ મળશે.”\nબીજા એક સભ્ય અર્જુન સિંહ મહેતા જેમણે ડોક્યુમેન્ટરીના ટેકનીકલ મુદ્દાઓ પર કામ કર્યું છે તેમણે કહ્યું કે “વિશ્વામિત્રીના કિનારે નેચરવોક કરતા અદભુત ઘટનાઓ જોઈ જે સામાન્ય રીતે નેશનલ જીયોગ્રાફીની ડોક્યુમેન્ટરીમાં જ જોવા મળે છે. વિશ્વામિત્રીની ઇકો સિસ્ટમ દવા માટે વપરાતી જડીબુટ્ટીઓથી ભરપુર છે. આપણા જીવનચક્રમાં ફાળો આપતા પક્ષીઓ અને જીવજંતુઓ પણ અહી જોવા મળે છે. આપણા જ શહેરની વચ્ચોવચ એક વન્યપ્રાણી વનસ્પતિનું અભયારણ્ય છે. આ બધું જોવાથી નદી વિષેની અમારી સમજ પર ઘેરી અસર પડી, અને ત્યારબાદ અમે બધાએ આ ટૂંકી દસ્તાવેજી ફિલ્મ બનાવી.”\nમારૂ સ્પષ્ટ માનવું છે કે વડોદરાની મ્યુનિસિપલ કોર્પોરેશન જે રીતે નદી સાથે કામ પાર પાડી રહ્યા છે તે માટે ચોક્કસ ચિંતાતુર છીએ. નેશનલ ગ્રીન ટ્રિબ્યુનલે આપેલ મનાઈ હુકમ છતાં પણ નદીની કોતરોમાં કચરો અને કાટમાળ આજે પણ ઠલવાય છે જેના કારણે શહેર પર પૂરનું જોખમ વધી રહ્યું છે. જો આપણે કોતરોને ખુલ્લી કરવા કામે નહિ લાગીએ તો પૂર ટાળી શકાશે નહિ અને નદીને બચાવી શકાશે નહિ. સાથે જ વડોદરાવાસીઓ જે પાછલા વર્ષોમાં અસરગ્રસ્ત હતા તેઓની આ કોતરોમાં પુરાણોને કારણે સંખ્યામાં વધારો થશે અને લોકોને આર્થિક નુકસાનની સાથે માનસિક ત્રાસ અસરો પણ બહુજ ગંભીર પ્રમાણમાં સમાજમાં ઉભી થશે.\nએક તરફ નદીને માતા કહી તેની પૂજા કરવી અને બીજી તરફ પ્રદુષિત કરવીએ આપણી ‘મોજૂદ સમજ’ સામે પાયાના સવાલો ઊભા કરે છે. નદી અને સ્ત્રીની સરખામણી અહીં થાય છે. આપણા દેશમાં જેટલું પણ સ્ત્રી સાથે સંકળાયેલ હોય તે બધું જ જેમ કે, કોઈ કામ હોય કે વસ્તુ હોય બધું જ સામાજિક, આર્થિક, માનસિક અને રાજકીય દ્રષ્ટીએ ઉતરતું ગણવામાં આવે છે. અહીં નદીમાં કચરો, કાટમાળ, એફ્લુઅન્ટ નાંખી તેને હેરાન કરી કુદરત સાથે ચેડાં કરી રહ્યા છે. જેવી રીતે છોકરીઓ અને સ્ત્રીઓના વિકાસ પર રોક લગાવવામાં આવે છે તેવી જ રીતે નદીની કોતરો ભરીને તેને સાંકળી કરીને અને ડેમ બનાવીને તેના પ્રવાહ પર રોક લગાવવામાં આવે છે.\nનદી પર અત્યાચાર, હિંસા કરનાર બધા જ કુદરતના ગુનેગાર છે. આવું કરનાર લોકો આવનારી પેઢી માટે જેના વગર જીવવું મુશ્કેલ છે તેવું પીવા માટે દુષિત પાણી મુકીને જશે. હજી પણ આપણા સમાજમાં સ્ત્રીને એક વ્યક્તિ તરીકે નહિ પરંતુ વસ્તુ ગણવામાં આવે છે તેમ નદીને પણ વ્યક્તિ નહિ પણ વસ્તુ તરીકે ગણવામાં આવે છે તે બહુ દુ:ખદ કહેવાય. આ માનસિકતાને બદલવાની જરૂર છે.\nનદીઓને જીવંત રાખવા માટે હવે બહુ થોડો જ સમય રહ્યો છે. નદીઓમાં મોટા પાયે ખતરનાક કેમિકલ્સ ડમ્પ કરવામાં આવી રહ્યા છે. નદી કિનારે અને તેની કોતરોમાં ગેરકાયદે બાંધકામો થઈ ગયાં છે અને આજે પણ આ પ્રકારના ગેરકાયદેસર બાંધકામો થઈ રહ્યા છે. નદીઓ સરકારોના ભરોસે છોડી શકાય તેમ નથી. સમાજે સામૂહિક રીતે નદીઓને બચાવવા આગળ આવવું પડશે. સમૃદ્ધ અને જીવંત જીવન માટે હજી પણ સમય છે, ચેતવાની જરૂર છે.


Petrol Diesel price today hike on 23 may 2021 check today latest rates in metro cities – News18 Gujarati\nPetrol/Diesel Price Today: ગાડીની ટાંકી ભરાવવી થઇ વધારે મોંઘી, ચેક કરો આજનો ભાવ\nછેલ્લા 12 દિવસમાં, અત્યાર સુધીમાં, પેટ્રોલના ભાવમાં પ્રતિ લિટર 2.69 નો વધારો જોવા મળ્યો છે.\nLast Updated : May 23, 2021, 09:24 IST\nએક દિવસની સ્થિરતા પછી આજે પેટ્રોલ-ડીઝલ (પેટ્રોલ-ડીઝલ) ના ભાવમાં ફરી વધારો જોવા મળી રહ્યો છે. સરકારી તેલ કંપનીઓએ ફરીથી બળતણના ભાવમાં વધારો કર્યો છે. દેશના ઘણા શહેરોમાં પેટ્રોલના ભાવ 100 રૂપિયાથી પણ ઉપર પહોંચી ગયા છે. ઈન્ડિયન ઓઇલના (Indian Oil) જણાવ્યા અનુસાર, આજે પેટ્રોલના (Petrol Price Today) ભાવમાં 15થી 17 પૈસા અને ડીઝલના (Diesel Price Today)ભાવમાં 25-29 પૈસા પ્રતિ લિટર વધારો થયો છે. આ વધારા પછી રાજધાનીમાં 1 લિટર પેટ્રોલની કિંમત 93.21 રૂપિયા અને ડીઝલની કિંમત 84.07 રૂપિયા પર પહોંચી ગઈ છે.\nછેલ્લા 12 દિવસમાં, અત્યાર સુધીમાં, પેટ્રોલના ભાવમાં પ્રતિ લિટર 2.69 નો વધારો જોવા મળ્યો છે. જો આપણે ડીઝલની વાત કરીએ, તો આ સમયગાળા દરમિયાન, ડીઝલની કિંમત 12 દિવસમાં 3.07 રૂપિયા વધી ગઈ છે.\nરાજ્યમાં કોરોના બાદ મ્યુકરમાઈકોસિસનો ખતરો! દેશમાં સૌથી વધુ કેસ ગુજરાતમાં પણ ઇન્જેક્શનની અછત\n23 મેના રોજ દેશના મોટા શહેરોમાં પેટ્રોલ-ડીઝલના નવા ભાવ (Petrol-Diesel Price on 23 May 2021)\n>> દિલ્હી- પેટ્રોલ 93.21 રૂપિયા અને ડીઝલ 84.07 રૂપિયા પ્રતિ લીટર છે.\n>> મુંબઈ- પેટ્રોલ 99.49 રૂપિયા અને ડીઝલ 91.30 રૂપિયા પ્રતિ લીટર છે.\n>> ચેન્નઈ- પેટ્રોલ 94.86 રૂપિયા અને ડીઝલ 88.87 રૂપિયા પ્રતિ લીટર છે.\n>> કોલકાતા- પેટ્રોલ 93.27 રૂપિયા અને ડીઝલ 86.91 રૂપિયા પ્રતિ લીટર\nFirst published: May 23, 2021, 09:22 IST\nTags: Diesel prices, Petrol Price Today, Petrol prices, ભારત


મી-ટૂનો ફરી સળવળાટ : હવે રાજકુમાર હીરાની પર થયો વિનયભંગનો આક્ષેપ\n`સંજુ'ની આસિ. નિર્દેશિકાએ મેઇલમાં જણાવ્યું, છ મહિના સુધી થયું જાતીય શોષણ\nનવી દિલ્હી, તા. 13 : ઘણા લાંબા સમયની શાંતિ બાદ ફરી `મી-ટૂ'નો મુદ્દો જાગ્યો છે. `સંજુ' સહિત અનેક ફિલ્મોથી જાણીતા નિર્દેશક રાજકુમાર હીરાની પર જાતીય શોષણના આરોપો લગાવવામાં આવતાં ચકચાર મચી છે. સંજુ ફિલ્મની જ તેમની આસિસ્ટન્ટ ડાયરેક્ટર મહિલાએ આરોપ લગાવ્યો હતો કે હીરાનીએ માર્ચથી સપ્ટેમ્બર 2018ના છ મહિના દરમ્યાન અનેક વખત તેનું જાતીય શોષણ કર્યું હતું. આ ઉત્પીડન સંજુ ફિલ્મના પોસ્ટ પ્રોડક્શન દરમ્યાન થયું હોવાનું પણ આ મહિલાએ જણાવ્યું છે. રાજકુમાર હીરાનીએ પોતાના વકીલ આનંદ દેસાઈના માધ્યમથી મહિલાના તમામ આરોપોને ફગાવ્યા હતા.\nહફિંગ્ટન પોસ્ટના અહેવાલ મુજબ મહિલાએ સંજુના સહનિર્માતા વિધુ વિનોદ ચોપડાને પણ આ મામલામાં મેઈલ કરીને જાણકારી આપી હતી. તેમણે વિધુની પત્ની અનુપમા ચોપરા, ક્રિપ્ટ રાઈટર અભિજાત જોશી, વિધુની બહેન અને નિર્દેશક શૈલી ચોપરાને પણ મેઈલમાં માર્ક કર્યા હતા. હીરાનીના વકીલ દેસાઈએ અખબારને જણાવ્યું હતું કે અમારા અસીલ પર લાગેલા તમામ આરોપો જૂઠા છે અને તેનો હેતુ તેમની છબી બગાડવાનો છે.\nઅહેવાલ મુજબ મહિલાએ મેઈલમાં જણાવ્યું હતું કે, રાજકુમારે9એપ્રિલ 2018ના આપત્તિજનક ટિપ્પણી કરી હતી તે પછી તેમણે પોતાના ઘર અને ઓફિસમાં બળજબરી કરવાનો પ્રયાસ કર્યો હતો. એ સમયે તેની પાસે ચુપ રહેવા સિવાય કોઈ વિકલ્પ ન હતો. હું મારી નોકરી ગુમાવવા માગતી ન હતી. જો હીરાની એમ કહેત કે મારું કામ સારું નથી તો બધા તેમની વાત સાંભળત. મારું ભવિષ્ય ખરાબ થઈ જાત.


ગર્ભાવસ્થા: 4થો મહિનો - BabyCenter India\nતેને હળવાશથી લેવાનું શરૂ કર, માઁ\nતબીબી મદદ ક્યારે મેળવવી\nથાક્યા હોય તેવું અને નબળાઈ લાગે છે?\nહું હવે ગર્ભવતી છું તો, શું સંભોગ સુરક્ષિત છે?\nતમારૂં બાળક હવે તમારા હાથના કદ જેટલું થઈ ગયું છે. તે વૃદ્ધિ પામી રહ્યું છે, અને તેની બધી જ ઇન્દ્રિયોનો વિકાસ થઈ રહ્યો છે. તે જ્યારે જન્મ લેશે ત્યારે તે જોવા, સ્વાદ ચાખવા, સૂંઘવા અને સાંભળવા સક્ષમ હશે.\nજેમ જેમ તમારાં સ્તન વૃદ્ધિ પામશે તેમ તમારી ડીંટડીઓની આસપાસની ઘેરી ત્વચાનું વર્તુળ મોટું બનતું જશે. તમારા બાળકનો જન્મ થઈ જાય પછી આ ઘેરો બનેલો વિસ્તાર તેને સ્તન શોધવામાં મદદરૂપ બને છે અને તેનાં પર ચીટકી રહીને દૂધ મેળવવું સહેલું બનાવે છે. તમને તમારાં સ્તન થોડી ઝડપથી વૃદ્ધિ પામ્યા હોવાનું અને વધુ વજનદાર થયા હોવાનું જણાઈ શકે છે.\nતમારી ત્વચા પણ ફેરફાર પામી રહી હોય તેમ બની શકે છે. તમારા ચહેરા પર ત્વચાના ઘેરાં ડાઘ વિકસી શકે છે. અથવા તમારા પેટના નીચેના ભાગે તમે ઘેરી રેખાઓ ધરાવો તેમ બની શકે છે. આ સૂર્ય પ્રકાશમાં બહાર રહેવાથી વધુ ખરાબ થઈ શકે છે, માટે તમારી ત્વચા અને માથાને ઢાંકેલા રાખો, અથવા છાંયડામાં રહો. આ તમારા બાળકના જન્મ પછી ઝાંખા પડતાં જશે.\nસ્ગર્ભાવસ્થા તમારા શરીરમાં સાંધાઓને ઢીલાં બનાવે છે. તેથી જ્યારે કોઇ ભારે વસ્તુ ઉંચકો છો ત્યારે તમને દુ:ખાવો અથવા દર્દ જણાય તેમ બની શકે છે. વસ્તુઓને ઉચકતા હો ત્યારે કાળજી રાખો. ભારે ખરીદીઓને નાના નાના વજનમાં વહેંચી દો. તમને વધુ આરામની પણ જરૂર પડી શકે છે. રોજ બપોરે આરામ કરવાનો પ્રયત્ન કરો અને જો તમને થાક જણાતો હોય તો વહેલાં સૂઈ જાઓ. ગર્ભમાં વૃદ્ધિ પામતાં બાળકનો ઉછેર એ મુશ્કેલ કાર્ય છે!\nસગર્ભાવસ્થામાં તમારું શરીર ઘણી બધી રીતે બદલાય છે, અને આ બધા ફેરફારો માટે તમને ચિંતા થવી એ સામાન્ય છે.\nઆ સામાન્ય છે શું તમે થાકી ગયા છો, સવારના ઉબકાં જેવું લાગે છે, અપચો રહે છે, વધુ વખત પેશાબ જવું પડે છે? શું તમારી ત્વચા બદલાય રહી છે? શું તમને હાંફ ચઢે છે? ગર્ભાવસ્થામાં તમારું સ્વાગત છે!\nઆ બધાં ચેતવણીના સંકેતો છે જો તમને આમાંથી કોઇપણ લાગણી થતી હોય તો તબીબને મળો:\nતમારા પેટમાં દુ:ખાવો\nધૂંધળી દૃષ્ટી અને તમારી આંખોની સામે તમને કુંડાળા દેખાતાં હોય\nતમારી યોનિમાંથી પ્રવાહી નીકળતું હોય\nપેશાબ કરતી વખતે દુ:ખાવો થતો હોય\nજો તમારી ગર્ભાવસ્થાને5મહિના પસાર થઈ ગયાં હોય, અને તમારા બાળકે લાત મારવી બંધ કરી હોય અથવા ખૂબ ઓછી લાતો મારતું હોય.\nતમને ભારે રક્તસ્ત્રાવ થતો હોય અથવા દુ:ખાવા સાથે રક્તસ્ત્રાવ થતો હોય.\nગર્ભાવસ્થામાં તમારા લોહીમાં તમારે ખૂબ વધુ માત્રામાં વધારાના લોહની જરૂર હોય છે. લોહ તમારા બાળકના વિકાસમાં મદદ કરે છે જેથી તે ખૂબ વહેલાં ન જન્મે અને તંદુરસ્ત જન્મી શકે. લોહ તમને જન્મ સમયે થતાં રક્તસ્ત્રાવને ઘટાડમાં પણ મદદ કરે છે. તમે લોહતત્વ ધરાવતો ખોરાક ખાઈને લોહ મેળવી શકો છો.\nપૂરતાં લોહ વિના, તમારું શરીર યોગ્ય માત્રામાં ઑક્સીજન મેળવશે નહી. આને લોહની ઉણપ ધરાવતો પાંડુરોગ કહે છે. તે તમને થાકેલાં અને નબળા બનાવશે.\nરોજ પ્રચુર માત્રામાં લોહયુક્ત ખોરાક ખાવાનો પ્રયત્ન કરો. ઘણાં બધા લોહ-યુક્ત ખોરાકો ઉપલબ્ધ છે:\nઈંડા, ફળીઓ, દાળ, ફણગાવેલાં કઠોળ\nચિકન, માછલી અને માંસ\nગોળ, અને પાંદડાવાળા શાકભાજીઓ\nપુરતું લોહ મેળવવા માટે, આ બધા જ ખોરાકનું મિશ્રણ લેવાનો પ્રયત્ન કરો.\nખાટો રસ ધરાવતા ફળો, જેમ કે લિંબુ, સંતરા અને આમળા, તમારા શરીરને ખોરાકમાંથી લોહ મેળવવામાં મદદ કરશે.\nસરકારી આરોગ્ય કેન્દ્ર પર વિના મૂલ્યે લોહની ગોળીઓ માટે પૂછો. જ્યારે તમે તેને રોજ લો ત્યારે, થોડાક ફળો, અથવા ફળોનો રસ પણ લેતાં રહો. આ તમારા શરીરને વધુ લોહ લેવામાં મદદ કરશે.\nભોજનની સાથે, અથવા જ્યારે તમે ગોળીઓ લેતાં હો ત્યારે કાળી ચા અથવા કૉફી પીવાનો પ્રયત્ન કરશો નહીં, કેમ કે તે પીણાઓ તમારા શરીરને લોહ મેળવવામાં મુશ્કેલ બનાવશે. તમારી લોહની ગોળીઓને કેલ્શિયમની ગોળીઓ કરતાં જુદાં ભોજનના સમયે લો.\nશું તમે ગર્ભવતી હો તે વખતે સંભોગ વિશે ચિંતિત છો? તમે ગર્ભવતી થયાં તે પહેલાંની જેમ જ તમે સંભોગ કરી શકો છો. સંભોગ ગર્ભાવસ્થાને નુકસાન પહોંચાડતું નથી.\nજો કે, જો તમે તમારા પેટમાં દુ:ખાવાનો અનુભવ કરી રહ્યાં હો, તમને રક્તસ્ત્રાવ થતો હોય, અથવા તમને અગાઉની સગર્ભાવસ્થામાં મુશ્કેલી રહી હોય તો, પહેલાં તમારા તબીબ અથવા હેલ્થ વર્કરની સાથે વાત કરો. તમારું બાળક જન્મી ન જાય ત્યાં સુધી સંભોગ કરવો સુરક્ષિત હોય તેમ બની શકે છે.\nતમને બિન-આરામદાયક લાગી શકે છે અને સંભોગ કરવા ન ઇચ્છતા હોય તેમ બની શકે છે. ઘણી મહિલાઓને આમ લાગતું હોય છે. તમારો પ્રેમ કોઇ અન્ય રીતે દર્શાવાનો પ્રયત્ન કરો. તેનાં બદલે ગાઢ આલિંગન આપો. તમને કેવું લાગે છે તે અંગે તમારા પતિ સાથે વાત કરો.\nજો તમને ચીકણાં પ્રવાહી (એક વિસર્જન) નો સ્ત્રાવ થતો હોય અથવા ખંજવાળ આવતી હોય તો, તમે જ્યારે સંભોગ કરો ત્યારે નિરોધ (કોંડોમ)નો ઉપયોગ કરો. તે સુરક્ષિત છે. જો તમને વિસર્જન થતું જણાય, ત્યારે તમે જ્યારે જઈ શકો ત્યારે તબીબ પાસે પણ જવું જોઇએ.\nતમે જ્યારે ગર્ભવતી હો ત્યારે હમેંશા કોંડોમનો ઉપયોગ કરવો એ એક સારો વિચાર છે. તે તમને અને તમારા બાળકને તમે સંભોગથી મેળવી શકો તે ચેપની સામે અને HIV સામે રક્ષણ આપે છે. તમારૂં સ્વાસ્થ્ય કેન્દ્ર તમને તે મફતમાં આપી શકે છે.\nતમને કોઇ વ્યક્તિ જેને ચેપ છે તેની સાથે કોઇપણ પ્રકારનો સંભોગ કરવાથી ચેપ લાગી શકે છે.\nઆ ચેપ તમને અને તમારા બાળકને ખૂબ જ માંદા પાડી શકે છે. ચેપ માટે તબીબ તમારૂં પરીક્ષણ કરશે અને તેનું સંચાલન કરવામાં તમારી મદદ કરશે. તમારી યોનિની આસપાસ ચકામા અથવા જ્યારે પેશાબ કરો છો ત્યારે દુ:ખાવો એ લક્ષણો છે જેની તમારે નોંધ લેવી જોઇએ.\nયાદ રાખો, તમે કોઇ લક્ષણો વિના પર ચેપ ધરાવી શકો છો. તેથી તબીબ સાથેની દરેક નિર્ધારિત મુલાકાત પર જવું એ એક સારો વિચાર છે.


લેડી ગાગાના બે કૂતરાઓની ચોરી : સિંગરે કહ્યું- શોધી આપનારને 3.65 કરોડ રૂપિયાનું ઈનામ આપીશ. | CN24NEWS\nHomeલેડી ગાગાના બે કૂતરાઓની ચોરી : સિંગરે કહ્યું- શોધી આપનારને 3.65 કરોડ...\nલેડી ગાગાના બે કૂતરાઓની ચોરી : સિંગરે કહ્યું- શોધી આપનારને 3.65 કરોડ રૂપિયાનું ઈનામ આપીશ.\nઓસ્કર વિનર પોપ સિંગર લેડી ગાગાએ પોતાના કૂતરાઓને શોધી આપનારને પાંચ લાખ ડોલર (અંદાજે 3.65 કરોડ રૂપિયા)નું ઈનામ આપવાની જાહેરાત કરી હતી. લેડી ગાગાના એક કૂતરા વોકરને ગોળી મારવામાં આવી હતી અને બીજા બે ફ્રેન્ચ બુલડોગ્સ હોલિવૂડમાંથી ચોરી થઈ ગયા છે.\nલેડી ગાગા હોલિવૂડમાં પોતાની ચિત્ર વિચિત્ર ફેશનને કારણે જાણીતી છે\nગાગાના પિતાએ કહ્યું- આ ઘણું જ ભયાવહ છે\nગાગાના પિતા જો જર્મનોટાએ ન્યૂ યોર્ક પોસ્ટ સાથેની વાતચીતમાં કહ્યું હતું કે હુમલા બાદથી તે દીકરીના સંપર્કમાં છે. આ ઘટના ભયાવહ છે. એવું લાગે છે કે કોઈએ તમારા બાળકોને લઈ લીધા છે.\nવોકરને સુરક્ષિત બચાવી લેવામાં આવ્યોઃ પોલીસ\nલોસ એન્જલસ પોલીસ કેપ્ટન જોનાથન ટિપેટના મતે, બુધવાર, 24 ફેબ્રુઆરીના રોજ વોકર નામના કૂતરાને ગોળી મારવામાં આવી હતી. જોકે, તેને બચાવી લેવામાં આવ્યો છે. એક વ્યક્તિ લેડી ગાગાના ત્રણ કૂતરા સાથે જોવા મળ્યો હતો, તેમાંથી વોકર ભાગી નીકળ્યો હતો અને તેને સલામત રીતે બચાવવામાં આવ્યો છે.\nજે વ્યક્તિ પરત આપી જશે, તેને કોઈ સવાલ-જવાબ પૂછવામાં આવશે નહીં\nપોલીસના મતે, અત્યાર સુધી એ સ્પષ્ટ થયું નથી કે વોકરને માત્ર સેલિબ્રિટી ડોગ હોવાને કારણે ગોળી મારવામાં આવી હતી કે અન્ય કોઈ કારણ હતું. અન્ય બે કૂતરાઓ કોજી તથા ગુસ્તાવને જે વ્યક્તિ પરત આપશે તેના માટે લેડી ગાગાએ ઈનામ જાહેર કર્યું છે. લેડી ગાગાએ એલાન કર્યું હતું કે જે વ્યક્તિ કૂતરાઓ પાછા આપી જશે તેમને પાંચ લાખ ડોલર અંદાજે 3.65 કરોડ રૂપિયાનું ઈનામ આપવામાં આવશે. આટલું જ નહીં તેને કોઈ પણ સવાલ-જવાબ કરવામાં આવશે નહીં. બંને કૂતરાના નામથી kojiandgustav@gmail.com ઈમેલ આઈડી પણ બનાવવામાં આવ્યું છે.\nલેડી ગાગાને પ્રાણીઓ પ્રત્યે ઘણી જ સંવેદના છે\n911 નંબર પર અનેક ફોન આવ્યા\nહોલિવૂડ ડિવિઝનના કમાન્ડિંગ અધિકારી કેપ્ટન સ્ટીવન લુરીએ કહ્યું હતું કે બુધવાર રાત્રે 9.40ની આસપાસ પોલીસને ફોન કરીને નોર્થ સિએરા બોનિતા એવન્યૂ બોલાવવામાં આવી હતી. ત્યારબાદ ઈમરજન્સી નંબર 911 પર અનેક ફોન આવ્યા હતા અને એક વ્યક્તિએ ગોળી ચાલી હોવાની માહિતી આપી હતી. પોલીસ હાલમાં આ કેસની તપાસ કરી રહી છે. લેડી ગાગા રોમમાં શૂટિંગ કરી રહી છે.\nPrevious articleવડોદરા : પ્રચાર કરતાં ભાજપના ધારાસભ્ય મધુ શ્રીવાસ્તવનો મતદારે ઉધડો લીધો\nNext articleરીતિકને સમન્સ : ઈમેલ વિવાદમાં રીતિક રોશનની કાલે પૂછપરછ થશે : કંગનાએ કહ્યું….


અશોક વૈશ્નવની પસંદના અંગ્રેજી બીન-સાહિત્ય લેખોના ભાવાનુવાદ: સાવરણી તો છે જ સોઈ ઝાટકીને સાફ કરવા સારુ - દેવદત્ત પટ્ટનાઈક\nબુધવાર, 11 મે, 2016\nસાવરણી તો છે જ સોઈ ઝાટકીને સાફ કરવા સારુ - દેવદત્ત પટ્ટનાઈક\nજ્યારે પણ હું કોઈ રાજકીય નેતાનો, લોકોને દેખાડવા માટે, હાથમાં સાવરણો પકડેલો ફોટો જોઉં છું, ત્યારે ત્યારે મારાં શરીરમાં ધ્રુજારી થઈ આવે છે. સાવરણો કચરાને સાફ કરી નાખવા માટે છે. તેને હવામાં લહેરાવવાથી તો એ કચરો ચારે બાજુ ફેલાશે. પણ, આવી બધી બાબતોની ચોખલાઈની આજે કોને પરવા છે !\nએક પ્રતિક તરીકે, સાવરણો, ભારતની તેમ જ પશ્ચિમની, સંસ્કૃતિની કેટલીક રસપ્રદ બાબતો કહી જાય છે.\nસાવરણો (કે વધારે પ્રચલિત 'ઝાડૂ') ફરકાવતાં દેવી 'શીતળા' (ઠંડાં) તરીકે ઓળખાય છે. તેમને આપણે વધારે પ્રચલિત રીતે ચામડી પર થતા 'શીતળા', 'અછબડા' જેવા રોગોનાં નિયમન કરનાર દેવી તરીકે ઓળખીયે છીએ.મોટે ભાગે તેમના એક હાથમાં ઘડો કે જોળો હોય છે અને તે ગર્દભ પર સવારી કરતાં કલ્પવામાં આવે છે. જ્યારે જ્યારે શીતળાના વાવડ હોય ત્યારે તેમને દહીં અને લીમડાનાં પાનની પૂજા કરી મનાવવામાં આવે છે. એ જ્યારે ક્રોધિત થાય ત્યારે રોગ ફેલાય છે અને જ્યારે તેઓ શાંત થઈ જાય છે ત્યારે રોગ મટી જાય છે. આમ તે જરી- મરી ('જ્વર' [તાવ]અને 'મરુ' [રણ]જેવાં ધગધગતાં) અને 'શીતળા' (ઠંડાં) એમ બંને સ્વરૂપે જોવા મળે છે.\nભારતમાં ઝાડૂ, નજર ઉતારવા માટે ઝાડફૂંક કરવા માટે પણ વપરાય છે. અહીં ભૌતિક કચરો નહીં પણ બૂરી નજર સ્વરૂપનો કચરો દૂર કરવાની વાત છે. જો કે આ મહદ્ અંશે અંધશ્રદ્ધાનો વિષય છે, જેને કોઈ વૈજ્ઞાનિક તથ્યનો ટેકો નથી. આ માટે જે ઝાડૂ વપરાય છે તે તેની આંખ જેવી શુકનિયાળ છાપને કારણે મોરનાં પીછાંમાંથી બનાવેલ હોય છે. ઘણી વાર આ માટે ઘોડાની પુંછડીના કે યાકની પુંછડીના વાળનો પણ ઉપયોગ કરાય છે. હિંદીમાં 'જાડ દેના'નો અર્થ કોઈને ધમકાવી નાખવું એમ પણ થાય છે. અહીં એ વ્યક્તિએ તેણે કરેલી ભૂલમાંથી તેને સાફ કરી દેવાની ભાવના છે.\nયાકની પુંછડીમાંથી બનાવેલ માખી ઉડાડવાની પીંછી 'ચામર' કહેવાય છે. તેનો વધારે ઔપચારિક ઉપયોગ રાજાઓની આસપાસનાં વાતાવરણને સાફ રાખવા માટે થતો જોવા મળે છે. આમ એ રાજાની સત્તાનું પ્રતિક પણ છે. જ્યારે મોરનાં પીંછાંમાંથી બનાવેલ 'મોરછા' એ દીવાન કે વજીર જેવાં તેનાથી થોડી ઉતરતી કક્ષાનાં લોકો માટે વપરાય છે. એટલે જ રામને 'ચામર' ઢાળવામાં આવે જ્યારે કૃષ્ણને 'મોરછા' ઢાળવામાં આવે. શીખોમાં ચામરનો ઉપયોગ રાજાઓ માટે નહીં પણ તેમના પવિત્ર ગ્રંથ 'ગ્રંથ સાહેબ' માટે જ કરવામાં આવે છે. આમ 'ગ્રંથ સાહેબ' એ ભગવાનના સેવક છે એમ પ્રતિપાદિત થાય છે.\n૧૬મી સદીથી જ પશ્ચિમમાં ઝાડૂને ડાકણ- ચૂડેલ સાથે સાંકળવામાં આવેલ છે. ડાકણને પોતાના ઝાડૂ પર સવાર એવી કૂબડી ડોશીનાં રૂપમાં જોવામાં આવે છે. ઘાસની લાંબી સળીઓને એક છેડેથી ભારીની માફક એક ડંડા સાથે બાંધીને આ ઝાડૂઓ બનાવવામાં આવતાં હોય છે. કેટલાંક લોકોની એવી માન્યતા છે કે મધ્યયુગમાં ઘર સાફ કરવા માટે કેટલીક ગૃહિણીઓ આવાં ઝાડૂનો ઉપયોગ કરતી. બે પગ વચ્ચે રાખીને તેના પર હલનચલન કરવાથી જાતીય વાસના પણ સંતોષાતી. આમ કરતાં જે સ્ત્રીઓ પકડાઈ જતી તેમને 'ડાકણ'ની છાપ મારવામાં આવી. સમયાંતરે આવી મજૂરીની કામ કરનારી સ્ત્રીઓને 'વેઠીયણ ભારી (faggots)' તરીકે બોલાવાતી. આમ તેમનાં સંબોધનમાં ઘરની સફાઈનાં વૈતરાંને ઉતારી પાડવાની ભાવના હતી. પોતાનાં બળતણ તરીકે લાક્ડાં એકઠાં કરીને ભરીઓ બનાવવાનાં કામ કરનરી વૃદ્ધ સ્ત્રીઓને પણ 'વેઠીયણ ભારી' તરીકે બોલાવાતી.\nકૉલેજોમાં રેગીંગ દરમ્યાન નવા વિદ્યાથીઓએ છાત્રાલયના જૂના વિદ્યાર્થીઓની રૂમ્સને પણ સફાઇ કરનારી બાઈઓની જેમ જ સાફ કરી આપવા પડતા. આમ 'વેઠીયણ ભારી (Faggot)' કે માત્ર 'ભારી (Fag)' આવા નવા વિદ્યાર્થીઓને તુચ્છકારથી બોલાવવાનાં સંબોધન તરીકે પણ વપરાશમાં લેવામાં આવે છે. Fagનો એક બદજબાની અર્થ બીડી કે સીગરેટનો કસ (સુટ્ટો) મારવો પણ થાય છે. ૨૦ સદીમાં, અંગ્રેજી ભાષા બોલતાં લોકોમાં સ્ત્રૈણ દેખાતા પુરુષ માટે Fag વપરાવાનુ શરૂ થયું, જે આજે સજાતીય પુરુષ માટે વપરાતું પણ થઈ ગયું છે.\nપશ્ચિમમાં એમ મનાય છે કે આકાશમાં ઊડી જતાં પહેલાં પોતાની રહીસહી નિશાનીઓ ભૂંસી નાખવા માટે ડાકણો લાકડાંના ડંડા સાથે સળીઓની ભારીમાંથી બનાવેલ ઝાડૂનો ઉપયોગ કરતી હશે. હિંદુસ્તાનમાં એક સમયે નીચી વર્ણનાં લોકોને રસ્તા પર ચાલતાં પડેલાં તેમનાં પગનાં નિશાન ભુંસતાં જવા માટે આવાં ઝાડૂ વાપરવાનું કહેવાતું હતું. માનવ સમાજની આ એક ભયાનક વિચિત્રતા છે કે ઝાડૂ લઈને ગામની શેરીઓને સાફ કરનારને જ ચોખ્ખાં ન ગણીને "અસ્પૃશ્ય" ગણવામાં આવ્યાં!?!?\n'ધ મિડ ડે ' માં માર્ચ ૨૩,૨૦૧૪ના રોજ પ્રકાશિત થયેલ\nઅસલ અંગ્રેજી લેખ, Brooms are for Sweeping વૅબસાઇટ, દેવદત્ત.કૉમ,પર જુલાઈ ૯, ૨૦૧૪ના રોજ Indian Mythology • Modern Mythmaking • Society ટૅગ હેઠળ પ્રસિધ્ધ થયેલ છે.\n§ અનુવાદકઃ અશોક વૈષ્ણવ, અમદાવાદ ǁ મે ૧૧, ૨૦૧૬


યમનાં પ્રલોભનો અને નચિકેતા\nપિતાનાં વચન સાંભળીને તે તરત યમલોકમાં પહોંચી ગયો ને મૃત્યુના સ્વામી યમદેવતાને મળવાની પ્રતિક્ષા કરવા લાગ્યો. યમદેવતા તે વખતે ઘરમાં ન હતા તેથી તેને ત્રણ દિવસ ભૂખ્યા ને તરસ્યા બેસી રહેવું પડયું.\nત્રણ દિવસ પછી યમદેવતા ઘરે આવ્યા ને તેમણે જાણ્યું કે પોતાને ત્યાં એક નાનાસરખો બ્રાહ્મણનો બાળક ત્રણ દિવસથી અન્નજળનો ત્યાગ કરીને ઊભો રહ્યો છે ત્યારે તેમને અપાર દુઃખ થયું. તેમણે તરત કહ્યું ઃ ‘નચિકેતા, તું ત્રણ દિવસ સુધી ભૂખેતરસે ઊભો રહ્યો છે માટે મારી પાસેથી ત્રણ વરદાન લઈ લે. તું મારી પાસેથી વરદાન લેશે ને એ રીતે મને તારા જેવા પવિત્ર બાળકની સેવા કરવાની તક મળશે ત્યારે જ મને શાંતિ થશે.’\nનચિકેતાની સાચી લાયકાતનો પરિચય આપણને હવે મળે છે. નચિકેતા પ્રથમ વરદાનમાં જે માગણી કરે છે તે જાણીને આપણું મન પ્રેમ ને સન્માનના ભાવથી નમી પડે છે. તે કહે છે ઃ ‘હું તમારે ત્યાં આવવા નીકળ્યો ત્યારે મારા પિતા ક્રોધે ભરાયેલા ને બેચેન હતા. તમે મારા પર પ્રસન્ન થયા હો તો એવું કરો કે તે તદ્દન શાંત થઈ જાય ને હું ઘેર જાઉં ત્યારે મારો ખૂબ સ્નેહથી સત્કાર કરે. હે યમદેવ, પ્રથમ વરદાનમાં હું તમારી પાસે આ જ વસ્તુની માગણી કરું છું.’\nયમદેવે આપેલા બીજા વરદાનના બદલામાં નચિકેતાએ કહ્યું ઃ ‘દેવ, સ્વર્ગલોક વિશે ઘણીઘણી વાતો સંભળાય છે. ત્યાં રહેનારા જીવોને ભય, વ્યાધિ, ભૂખ, તરસ, ઘડપણ કશાની અસર નથી થતી. ત્યાં રાતદિવસ સુખશાંતિ ને આનંદ હોય છે. તો તે લોકની પ્રાપ્તિ કેવી રીતે થાય અથવા તે લોકમાં કેવી રીતે જવાય તે વિશેની માહિતી મેળવવાની મારી ઇચ્છા છે. તે માહિતી તમે પૂરી પાડો.’\nહવે ત્રીજા ને સૌથી મહત્ત્વના વરદાનની વાત આવી. એ વરદાન ને તેના પરની ચર્ચાવિચારણા જ આ ઉપનિષદનો પ્રાણ કે સાર છે. વિદ્વાનો ને રસિકોમાં તેથી જ આ ઉપનિષદ અગત્યનું મનાય છે. યમદેવના ત્રીજા વરદાનની માગણી કરતાં નચિકેતા શાંતિપૂર્વક પૂછે છે\n‘હે દેવ ! મૃત્યુ વિશે વધારે ઊંડાણથી માહિતી મેળવવાની મને ઇચ્છા છે. મૃત્યુ પછી જીવનું શું થાય છે ? કોઈ કહે છે કે મૃત્યુ પછી જીવ નથી રહેતો ને કોઈ કહે છે કે રહે છે. તો એ વિશે જે સાચું હોય તે જાણવાની મારી ઇચ્છા છે. વળી એવું જ્ઞાન આપો ને એવો માર્ગ બતાવો કે જેથી અમર બનાય અથવા મૃત્યુંજય થવાય. ત્રીજા વરદાનમાં હે દેવ, હું તમારી પાસે આ જ વસ્તુની માગણી કરું છું.’\nનચિકેતાના પ્રથમ બે વરદાન યમરાજે સંતાષ્યા. પરંતુ ત્રીજી માંગણી પડતી મુંકવા નચિકેતાને ખૂબ સમજાવ્યો.નચિકેતા પોતાની માંગણી પર અડગ રહ્યો અને ટસનો મસ ન થયો.\nનચિકેતાની જિજ્ઞાસા ને દ્રઢતા જોઈને યમદેવ ખરેખર પ્રસન્ન થયા હતા. પરંતુ જ્ઞાન મેળવવાની તેની યોગ્યાયોગ્યતાની વધારે કસોટી કરવાની ઇચ્છાથી તે તેની આગળ જુદીજુદી દલીલો કરી રહ્યા હતા. નચિકેતાને પોતાની માગણીમાં મક્કમ જોઈને તેની આગળ તેમણે બીજાં મોટાં પ્રલોભનો રજૂ કરવા માંડ્યાં. તે પ્રલોભનોના પ્રભાવથી કોઈ પણ સાધારણ માણસ ચલિત થઈ જાય ને સત્યના અન્વેષણનો માર્ગ મૂકી દે તેમ હતું. યમદેવતાએ આત્મજ્ઞાનની ઇચ્છાવાળા તે નાના બાળકને ડગાવવાની ઇચ્છાથી કહેવા માંડયું ઃ\n‘હે નચિકેતા ! તારી ઇચ્છા હોય તો સો-સો વરસના આયુષ્યવાળા પુત્રો ને પૌત્રોની માગણી કર. ઘણાં પશુ માગ, હાથી, સોનું ને ઘોડા માગ, તારી ઇચ્છા હોય તો મોટું સામ્રાજ્ય પણ માગી લે ને તારું પોતાનું ઇચ્છા પ્રમાણેનું આયુષ્ય માગ. આના જેવું અથવા આથી પણ મોટું કોઈ બીજું વરદાન જોઈતું હોય તો તેની પણ માગણી કર. ધન તથા દીર્ધજીવન માગ. આ વિશાળ ધરતીનો તું સમ્રાટ થા. તારી બધા પ્રકારની ઇચ્છાઓ પૂરી કરવા હું તૈયાર છું.’\nએથી પણ આગળ વધીને યમદેવતા કહે છે ઃ ‘આ મૃત્યુલોકમાં સાધારણ રીતે જે વસ્તુઓ અશક્ય જેવી હોય ને જે ઇચ્છાઓની પૂર્તિ મુશ્કેલ મનાતી હોય, તેવી ઇચ્છા પણ તું રજૂ કર ને તેવી વસ્તુની પણ માગણી કર. સુંદર રથ ને વાજંિત્રોથી સુશોભિત એવી આ સુંદર સ્ત્રીઓને તો જો. સાધારણ રીતે મનુષ્યોને આવી ઉત્તમ ને સુંદર લાવણ્યમયી સ્ત્રીઓ નથી મળતી. આ બધી સ્ત્રીઓ હું તારી સેવામાં સમર્પિત કરું છું. તું તેમનો લાભ લે ને તેમની સેવાથી સંતુષ્ટ થા. પરંતુ હે નચિકેતા, મરણના રહસ્યનું જ્ઞાન મેળવવાની વાત મૂકી દે. તે વિશે મને ન પૂછ.’\nઉપનિષદના આ શ્વ્લોકો ખરેખર સુંદર ને યાદ રાખવા જેવા છે, ને તેથી પણ સુંદર, સ્મરણીય ને મનનીય નચિકેતાએ આપેલા ઉત્તરના હવે પછીના શ્વ્લોકો છે. યમ ને નચિકેતાના સંવાદના આ શ્વ્લોકો તેના ઊંડાણ માટે જ નહિ, પરંતુ તત્ત્વજ્ઞાન, ભાવ, માઘુર્ય ને શબ્દલાલિત્ય માટ ખરેખર પ્રશંસનીય છે. પોતાની સરળતા, પ્રાસાદિકતા, ભાવમયતા ને ગંભીરતાથી તે હૃદમાં ઊંડી અસર કરી જાય છે. તેની છાપ જીવનભર ન મટે તેવી છે. એ શ્વ્લોકોમાં ભારતીય સંસ્કૃતિનું હાર્દ સમાયેલું છે. ઇશ્વરની શોધ, અમર જીવન કે આત્મોન્નતિને માર્ગે આગળ વધતા કે વધવા માગતા સાધકના જીવનમાં કેવાં પ્રલોભનો ને ભયસ્થાનો આવે છે ને સાધકે તેમનાથી કેટલા બધા સજાગ રહેવાની જરૂર છે તેનો ખ્યાલ આ શ્વ્લોકો પરથી સહેજે આવી રહે છે. મોટા ભાગના સાધકો આ ને આવી જાતનાં બીજાં પ્રલોભનોમાં પડીને પોતાનો મૂળ માર્ગ ભૂલી જાય છે કે મૂકી દે છે ને આગળ વધતા અટકી જાય છે. પરંતુ આત્મિક વિકાસના સાધકે સતત સાવધ રહેવાની ને નિરંતર વિકાસ કરવાની જરૂર છે. તે વાત હવે પછી આવતા નચિકેતાના સુંદર પ્રત્યુત્તરના શ્વ્લોકોમાં સારી પેઠે સમાયેલી છે. આત્મોન્નતિની ઇચ્છાવાળા સાધકમાં કેવી નીડરતા, મક્કમતા ને આદર્શપરતા હોવી જોઈએ તેની સમજ એ શ્વ્લોકો પરથી સહેજે મળી રહે છે. એ સુંદર શ્વ્લોકોમાં પોતાની સમજ ને પોતાનો દ્રષ્ટિકોણ રજૂ કરતાં વિવેકી નચિકેતા કહે છે ઃ ‘હે યમદેવ ! તમે જે વિષયો કે પદાર્થો કહી બતાવ્યા તે કાયમ માટે રહેનારા નથી. તે નાશવાન અથવા ક્ષણભંગુર છે. વળી તે ઇદ્રિયોના તેજ ને સામર્થ્યનો નાશ કરે છે. જીવન તો પ્રમાણમાં ઘણું ટૂંકું છે. ચપલાના ચમકારા જેવા એવા ટૂંકા જીવનમાં માણસ વિલાસ, વૈભવ ને ઇદ્રિયોના ભોગો પાછળ પડે તો પછી જીવનનો જરૂરી વિકાસ ક્યારે કરે ? ડાહ્યા માણસે તો પોતાનો બધો સમય ને પોતાની સઘળી શક્તિ આત્મોન્નતિ માટે વાપરવાનો નિર્ણય કરવો જોઈએ જેથી ટૂંકા જીવનમાં તે કોઈ મહત્ત્વની સિદ્ધિ મેળવી શકે. માટે તમારાં વાહનો, નૃત્યુ ને ગીત તમને જ મુબારક હો. મારે તેની જરા પણ જરૂર નથી.’\nનચિકેતાના આ ઉત્તરમાં આત્મજ્ઞાનની તીવ્ર તરસ ને સાંસારિક સુખો તરફની પૂર્ણ ઉપરામતાનું દર્શન થાય છે. ભારતીય સંસ્કૃતિનું હાર્દ પણ તેમાં દેખાઈ આવે છે. જગતમાં જે કાંઈ દેખાય છે, સંભળાય છે કે અનુભવાય છે તે બઘું ક્ષણિક, પરિવર્તનશીલ કે નાશવાન છે, તે આજે જે રૂપમાં દેખાય છે તે રૂપમાં ઘડી પછી કે કાયમને માટે નથી રહેતું. તેમાં આશક્ત થઈને માણસે પોતાના જીવનના મૂળ ઘ્યેયને ભૂલી જવાની કે મૂકી દેવાની જરૂર નથી. નચિકેતાના ઉત્તરના પ્રથમ શ્વ્લોકના પ્રથમ શબ્દ ‘શ્વોભાવા’માં આ ભાવ ગર્ભિર રીતે સમાયેલો છે.\nઆત્મજ્ઞાન કે અમર જીવન અથવા સત્યની શોધની આવી તીવ્ર તરસ વિના સાધકને કોઈ નક્કર વસ્તુ કે સિદ્ધિની પ્રાપ્તિ નથી થતી. યમદેવતાનાં મોટાં મોટાં પ્રલોભનોથી પણ નચિકેતા પ્રભાવિત ન થયો તેનું કારણ તેના અંતરન આ તીવ્ર ને અદમ્ય તરસ જ હતું.\nપોતાના વિવેક ને દ્રઢ નિશ્ચયને રજૂ કરતાં તે આગળ કહે છે ઃ ‘હે યમદેવ ! સંપત્તિથી માણસને શાંતિ નથી મળતી, અમરતાની પ્રાપ્તિ નથી થઇ શકતી. સંપત્તિની સહાયથી માણસ બહુબહુ તો સાંસારિક સુખની પ્રાપ્તિ કરી શકે છે, પરંતુ તેથી જન્મ ને મરણના રહસ્યોનો ઉકેલ નથી લાવી શકતો. દીર્ધ જીવનનું જે વરદાન આપવા તમે તૈયાર થયા છો તે વિશે તો મારે એટલું જ કહેવાનું છે કે તમારી ઇચ્છા હશે ત્યાં સુધી હું આ પરિવર્તનશીલ સંસારમાં શ્વાસ લઈ શકીશ તે નક્કી છે. માટે મને તો કૃપા કરીને મેં જે માગ્યું છે તે જ વરદાન આપો. હે દેવ ! તમે અજર ને અમર છો. બધી રીતે માનવનું મંગલ કરવાની તમારી શક્તિ છે. તો તમારી પાસે આવીને તો માણસે ક્ષણભંગુર ભોગોમાંથી મનને પાછું વાળીને જીવનનું શ્રેય કરવાનો જ સંકલ્પ કરવો જોઈએ ને તે સંકલ્પને ગમે તે ભોગે પણ વળગી રહેવું જોઈએ. માટે મને તો મરણ પચીના જીવન વિશે જે સંશય થયો છે તેનું નિવારણ કરતો ઉપદેશ જ આપો. મેં જે વરદાન માગ્યું છે તે જ મને પ્રદાન કરો. બીજા ગમે તેવા મોટા કે નાના વરદાનની મને લેશમાત્ર ઇચ્છા નથી.’\nકઠ ઉપનિષદના આ શ્વ્લોકો ને ભાવો અત્યંત વેધક છે. માનવહૃદયને તે તરત સ્પર્શે છે ને હૃદયસોંસરા ઊતરી જાય છે. કેટલાક માણસો માની બેઠા છે તેમ તેમાં સાંસારિક સુખોને મિથ્યા માનવાની કે અવગણવાની ફિલસૂફીનો સમાવેશ નથી થતો. પરંતુ તેમની વિવેકપૂર્વકની મર્યાદાને યાદ રાખી તેમાં આસક્ત થયા વિના આત્મોન્નતિને ઉત્તમ માર્ગે આગળ વધવાનો સૂર સમાયેલો છે. સાંસારિક પદાર્થો ને ભોગોનો તિરસ્કાર કરવાનો ઉપદેશ ઉપનિષદ નથી આપતું. ફકત તેના નશામાં તદ્દન આંધળાભીંત થઈને જીવનના શ્રેયની વાત વીસરી ન જવાય તે માટે સાવધાન કરવા તે લાલબત્તી ધરે છે એટલું જ. આટલી વાત સમજી જવાય તો વૈરાગ્ય ને ત્યાગને નામે આપણે ત્યાં જે અકર્મણ્યતા ને સંસારના ધિક્કારની વૃત્તિ જાગી ને ફાલી છે તેનો અંત આવશે.


તમારા આઇફોન X પર સ્થિતિ પટ્ટી\nતમારા આઇફોન X પર સ્ટેટસ બાર, જે દરેક હોમ સ્ક્રીનની ટોચ પર છે અને ઘણા (જો મોટાભાગના નહીં) એપ્લિકેશનો દ્વારા પ્રદર્શિત થાય છે, નાના ચિહ્નો દર્શાવે છે જે તમારા આઇફોનની વર્તમાન સ્થિતિ વિશે વિવિધ માહિતી પ્રદાન કરે છે:\nકોષ સંકેત: સેલ્યુલર સિગ્નલની તાકાત. સેલ સિગ્નલ આયકન તમને કહે છે કે શું તમે તમારા વાયરલેસ ટેલિફોન કેરિયરના સેલ્યુલર નેટવર્કની અંદર છો અને તેથી કોલ્સ કરી અને પ્રાપ્ત કરી શકો છો. વધુ ભરેલા વર્તુળો તમે જુઓ છો (પાંચ સૌથી વધુ છે), વધુ સેલ્યુલર સિગ્નલ. જો તમે મર્યાદાથી બહાર છો, તો વર્તુળોને શબ્દોથી બદલવામાં આવશે કોઈ સેવા નથી. અને જો તમારો આઇફોન સેલ્યુલર સિગ્નલ શોધી રહ્યો છે, તો વર્તુળો બદલાયા છે શોધી રહ્યું છે.\nજો તમારી સ્ક્રીન ફક્ત એક કે બે ભરેલા વર્તુળો બતાવે છે, તો થોડોક ફરતે પ્રયાસ કરો. કેટલાક પગ ચાલવું પણ કેટલીકવાર કોઈ સેવા અને ત્રણ કે ચાર ભરાયેલા વર્તુળો વચ્ચેનો તફાવતનો અર્થ કરી શકે છે.\nવિમાન મોડ: તમારા આઇફોનની બધી વાયરલેસ સુવિધાઓ - સેલ્યુલર,4જી,3જી, જી.પી.આર.એસ (જનરલ પેકેટ રેડિયો સેવા) અને ઇડીજીઇ નેટવર્ક, વાઇ-ફાઇ અને બ્લૂટૂથ - બંધ છે. કેપ્ટન શબ્દ આપ્યા પછી તમને પ્લેન પર તમારા આઇપોડનો ઉપયોગ કરવાની મંજૂરી છે. પરંતુ પ્લેન ટેકઓફ પહેલાં અથવા ઉતરાણ પછી ગેટ એરિયામાં હોય ત્યાં સિવાય તમે તમારા સેલફોનનો ઉપયોગ કરી શકતા નથી. સદભાગ્યે, તમારું આઇફોન એક વિમાન મોડ પ્રદાન કરે છે, જે તમારા આઇફોનની બધી વાયરલેસ સુવિધાઓને બંધ કરે છે અને તમારી ફ્લાઇટ દરમિયાન સંગીત અથવા વિડિઓનો આનંદ લેવાનું શક્ય બનાવે છે.\ncetirizine 10 mg ની ગોળી\nકેટલીક ફ્લાઇટ્સ હવે ઓન-બોર્ડ વાઇ-ફાઇ આપે છે. જો તમે આવી ફ્લાઇટ પર હોવ તો, વિમાન મોડ સક્ષમ હોવા છતાં પણ તમે Wi-Fi ચાલુ કરી શકો છો. જ્યાં સુધી કેપ્ટન કહે નહીં કે તે ઠીક છે ત્યાં સુધી તેને ચાલુ કરશો નહીં.\nએલટીઇ: તમારું વાયરલેસ કેરિયરનું હાઇ સ્પીડ એલટીઇ નેટવર્ક ઉપલબ્ધ છે.\nપ્રોમેથ વીસી પ્લેન સિપ\n4 જી: તમારા વાયરલેસ કેરિયરનું હાઇ સ્પીડ યુએમટીએસ નેટવર્ક ઉપલબ્ધ છે.\n3 જી: તમારા વાયરલેસ કેરિયરનું3જી યુટીએમએસ અથવા ઇવી-ડૂ ડેટા નેટવર્ક ઉપલબ્ધ છે અને તમારું આઇફોન3જી દ્વારા ઇન્ટરનેટથી કનેક્ટ થઈ શકે છે.\nએજ: તમારા વાયરલેસ કેરિયરનું ધીમું એડ (GSM ઇવોલ્યુશન માટે વિસ્તૃત ડેટારેટ) નેટવર્ક ઉપલબ્ધ છે અને તમે તેનો ઉપયોગ ઇન્ટરનેટથી કનેક્ટ કરવા માટે કરી શકો છો.\nજી.પી.આર.એસ. / 1 એક્સઆરટીટી: તમારા વાયરલેસ કેરિયરનું ધીમું જીપીઆરએસ ડેટા નેટવર્ક ઉપલબ્ધ છે અને તમારા આઇફોન તેનો ઉપયોગ ઇન્ટરનેટથી કનેક્ટ કરવા માટે કરી શકે છે.\nzyrtec અને benadryl એકસાથે\nWi-Fi: તમારું આઇફોન Wi-Fi નેટવર્ક પર ઇન્ટરનેટથી કનેક્ટ થયેલ છે. તમે જોશો તે વધુ અર્ધવર્તુળાકાર રેખાઓ (ત્રણ સુધી), વધુ મજબૂત Wi-Fi સિગ્નલ. જો તમારી સ્ક્રીન ફક્ત Wi-Fi શક્તિના એક અથવા બે અર્ધવર્તુળ દર્શાવે છે, તો થોડીક ફરતે પ્રયાસ કરો. જો તમને સ્થિતિ પટ્ટીમાં Wi-Fi ચિહ્ન દેખાતું નથી, તો ઇન્ટરનેટનો ઉપયોગ હાલમાં ઉપલબ્ધ નથી.\nવાયરલેસ (એટલે કે, સેલ્યુલર) કેરિયર્સ ચાર ડેટા નેટવર્કમાંથી એક ઓફર કરી શકે છે. સૌથી ઝડપી એલટીઇ અને4જી યુએમટીએસ જેવા કહેવાતા4મી પે generationીના નેટવર્ક છે; આગળનો ઝડપી3જી છે; અને ધીમી EDGE અને GPRS છે. ડિવાઇસ ઝડપથી ઉપલબ્ધ નેટવર્ક માટે જુએ છે. જો તે એક શોધી શકતું નથી, તો તે ધીમા નેટવર્ક માટે જુએ છે.\nWi-Fi નેટવર્ક્સ, જો કે, કોઈપણ સેલ્યુલર ડેટા નેટવર્ક કરતા પણ વધુ ઝડપી છે. તેથી જો કોઈ4જી,3જી, જી.પી.આર.એસ. અથવા ઇડીજીઇ નેટવર્ક પણ ઉપલબ્ધ હોય તો પણ બધા આઇફોન્સ, Wi-Fi નેટવર્કથી કનેક્ટ થશે.\nછેલ્લું પરંતુ ઓછામાં ઓછું નહીં, જો તમે નહીં આમાંના એક આયકન જુઓ - એલટીઇ,4જી,3જી, જી.પી.આર.એસ., ઇડીજીઈ અથવા Wi-Fi - તમારી પાસે હાલમાં ઇન્ટરનેટ accessક્સેસ નથી.\nWi-Fi ક callલ: તમારું આઇફોન Wi-Fi પર ક callલ કરી રહ્યું છે.\nએરિથ્રોમાસીન નેત્ર મલમ ડોઝિંગ\nપરેશાન ના કરો: ડ Notટ ડિસ્ટર્બ નહીં કરો સુવિધા સક્ષમ છે.\nવ્યક્તિગત હોટસ્પોટ: આઇફોન બીજા આઇફોન અથવા અન્ય ઉપકરણ માટે વ્યક્તિગત હોટસ્પોટ કનેક્શન પ્રદાન કરી રહ્યું છે.\nસમન્વયિત: તમારું આઇફોન આઇટ્યુન્સ સાથે સમન્વયિત થઈ રહ્યું છે.\nનેટવર્ક પ્રવૃત્તિ: કેટલીક નેટવર્ક પ્રવૃત્તિ આવી રહી છે, જેમ કે ઓવર-ધ-એર સિંક્રોનાઇઝેશન, ઇમેઇલ મોકલવા અથવા પ્રાપ્ત કરવા, અથવા વેબ પૃષ્ઠ લોડ કરવું. કેટલીક તૃતીય-પક્ષ એપ્લિકેશંસ નેટવર્ક અથવા અન્ય પ્રવૃત્તિ સૂચવવા માટે આ ચિહ્નનો ઉપયોગ કરે છે.\nક Callલ ફોરવર્ડિંગ: તમારા આઇફોન પર ક Callલ ફોરવર્ડિંગ સક્ષમ છે.\nવીપીએન: તમારું આઇફોન હાલમાં વર્ચુઅલ પ્રાઇવેટ નેટવર્ક (વીપીએન) થી કનેક્ટ થયેલ છે.\nટીટીવાય: તમારું આઇફોન એક ટેલટાઇપ (ટીટીવાય) મશીન સાથે કામ કરવા માટે સેટ થયેલ છે, જેનો ઉપયોગ જે લોકો સાંભળનારા અથવા વાણી નબળા છે તે દ્વારા થાય છે. તમારા આઇફોનને ટીટીવાય મશીનથી કનેક્ટ કરવા તમારે વૈકલ્પિક Appleપલ આઇફોન ટીટીવાય એડેપ્ટર (સૂચવેલ છૂટક કિંમત $ 19) ની જરૂર છે.\nપોટ્રેટ ઓરિએન્ટેશન લ :ક: આઇફોન સ્ક્રીન પોટ્રેટ ઓરિએન્ટેશનમાં લ lockedક છે. કંટ્રોલ સેન્ટરને ઉજાગર કરવા માટે સ્ક્રીનના તળિયેથી સ્વાઇપ કરો અને પછી પોટ્રેટ ientરિએન્ટેશનમાં તમારી સ્ક્રીનને લraક કરવા માટે પોટ્રેટ ationરિએન્ટેશન લ iconક આઇકનને ટેપ કરો.\nએલાર્મ: તમે ઘડિયાળ એપ્લિકેશનમાં એક અથવા વધુ એલાર્મ્સ સેટ કર્યા છે.\n50 મિલિગ્રામ ઝોલોફ્ટ એક ઉચ્ચ માત્રા છે\nસ્થાન સેવાઓ: એપ્લિકેશન સ્થાન સેવાઓનો ઉપયોગ કરી રહી છે.\nબ્લુટુથ: આયકન તમારા આઇફોનનાં બ્લૂટૂથ કનેક્શનની વર્તમાન સ્થિતિ દર્શાવે છે. જો આયકન વાદળી છે, તો બ્લૂટૂથ ચાલુ છે અને એક ઉપકરણ (જેમ કે વાયરલેસ હેડસેટ અથવા કાર કીટ) કનેક્ટ થયેલ છે. જો ચિહ્ન ભૂખરા છે, તો બ્લૂટૂથ ચાલુ છે પરંતુ કોઈ ઉપકરણ કનેક્ટ થયેલ નથી. જો તમને બ્લૂટૂથ આયકન દેખાતો નથી, તો બ્લૂટૂથ બંધ છે.\nબ્લૂટૂથ બેટરી: બ્લૂટૂથ ચિહ્નની બાજુમાં એક નાનું બેટરી આયકન કેટલાક બ્લૂટૂથ ઉપકરણોનું બેટરી સ્તર દર્શાવે છે.\nબેટરી: આ બેટરી આયકન તમારી બેટરીના ચાર્જનું સ્તર દર્શાવે છે. જ્યારે તમારી બેટરી સંપૂર્ણ ચાર્જ થાય છે અને પછી તમારી બેટરી ખાલી થઈ જાય છે ત્યારે ખાલી થાય છે ત્યારે ચિહ્ન સંપૂર્ણપણે લીલા અથવા સફેદ રંગથી ભરેલું હોય છે. જ્યારે તમારું આઇફોન રિચાર્જ થાય છે ત્યારે તમને આયકનની બાજુમાં એક વીજળીનો બોલ્ટ દેખાય છે.\nશું પ્રિમેરિન માટે સામાન્ય છે?\nશ્વાન માટે ફ્રન્ટલાઈન ગોલ્ડ\nઆઈન્સ્ટાઈનનો ખાસ સાપેક્ષતાનો સિદ્ધાંત\nલેવોથાયરોક્સિનની સામાન્ય આડઅસરો\nહાઇડ્રોમેટમાં હાઇડ્રોકોડોન કેટલું છે\nદિવાલ કેબિનેટ કેવી રીતે ઇન્સ્ટોલ કરવું


બ્લડપ્રેશર અને કોલેસ્ટ્રોલની બેસ્ટ દવા છે આ 1 વસ્તુ, તમારા પાચનની સમસ્યાને પણ દૂર કરી દેશે | CN24NEWS\nHome હેલ્થ બ્લડપ્રેશર અને કોલેસ્ટ્રોલની બેસ્ટ દવા છે આ 1 વસ્તુ, તમારા પાચનની સમસ્યાને...\nબ્લડપ્રેશર અને કોલેસ્ટ્રોલની બેસ્ટ દવા છે આ 1 વસ્તુ, તમારા પાચનની સમસ્યાને પણ દૂર કરી દેશે\nકિવી લગભગ દરેક ઋતુમાં મળતું ફળ છે, પરંતુ તે ઓછાં પ્રમાણમાં મળે છે. આ ફળ દેખાવમાં ભલે ઓછું આકર્ષક લાગે, પરંતુ તે આપણાં સ્વાસ્થ્ય માટે ખૂબ ફાયદાકારક છે. 100 ગ્રામ કિવીમાં 61 કેલરી, 14.66 ગ્રામ કાર્બોહાઇડ્રેટ્સ, 1 ગ્રામ પ્રોટીન,3ગ્રામ ફાઇબર, રપ માઇક્રો ગ્રામ ફોલિક એસિડ સહિત અન્ય તત્વ રહેલાં છે. કોલેસ્ટ્રોલને બેલેન્સમાં રાખવું હોય તો સવાર સાંજ કિવીને આઠ અઠવાડિયાં સુધી ખાવું જોઇએ, તેનાથી કોલેસ્ટ્રોલ ચોક્ક્સથી કંટ્રોલમાં આવી જશે. જો ત્રણ કિવી આઠ અઠવાડિયાં સુધી ખાવામાં આવે છે તો બ્લડપ્રેશર નિયંત્રણમાં આવી જશે. કિવી શરીરમાં આયર્નનું બેલેન્સ પણ સુધારે છે. કિવીમાં રહેલાં તત્વો પાચનને સુધારે છે.\nકિવીમાં ફાઇબર ભરપૂર પ્રમાણમાં હોય છે. જે હૃદયને સ્વસ્થ રાખીને ગંભીર બીમારીઓથી દૂર રાખે છે. તેનાં સેવનથી લિવર, સ્ટ્રોક, કાર્ડિયાક અરેસ્ટ, હાર્ટ એટેક અને અન્ય કેટલીક ગંભીર બીમારીઓથી દૂર રહી શકાય છે.\nકિવીમાં રહેલાં તત્વ બ્લડ ક્લોટિંગ એટલે નસમાં લોહી જામવાને રોકી શકે છે. જેનાથી કેટલીક સમસ્યાઓ દૂર થાય છે અને કેન્સર જેવી ગંભીર બીમારીઓથી પણ બચી શકાય છે.\nકિવીમાં પોટેશિયમનું પ્રમાણ વધારે હોય છે. જેથી બ્લડપ્રેશર પણ કંટ્રોલમાં રહે છે. કિવીનાં સેવનથી શરીરમાં સોડિયમનું લેવલ ઓછું થાય છે અને કાર્ડિયોવાસ્કુલર રોગોથી બચી શકાય છે. તે સિવાય કિવીમાં એન્ટીઇફ્લેમેટરી ગુણ હોય છે. જેનાથી સોજાની સમસ્યા દૂર રહે છે.\nજો તમને પૂરતી ઉંઘ ન આવતી હોય તો કિવીનું સેવન કરી શકો છો. જેનાથી તમારું મન શાંત રહેશે અને ઊંઘ પણ સારી આવશે. કિવી ખાવાથી ઊંઘની ક્લોલિટી પણ સારી થઇ જાય છે.\nકિવીમાં લ્યુટિન રહેલાં છે. જે આપણી ત્વચા અને ટિશ્યુને સ્વસ્થ રાખવાનું કામ કરે છે. કિવીનાં નિયમિત સેવનથી આંખની કેટલીક બીમારીઓ દૂર રહે છે. આખોની વધારે સમસ્યા એવી છે જેને લ્યુટિન નષ્ટ થવાના કારણે ઉત્પન્ન થાય છે. તે સિવાય કિવીમાં ભરપૂર વિટામિન એ રહેલું છે. કિવી આંખોની રોશનીને વધારે છે.\nNext articleઘરનાં મંદિર સાથે જોડાયેલી આ ભુલોની થઈ શકે છે ખરાબ અસર! જરૂર રાખો નાની વાતોનું ધ્યાન


ભગવાન છે? – સ્વરાંજલિ – ઋતમંડળ\nભગવાન છે? – ચિરાગ પટેલ ૮૬૯૭ ફાલ્ગુન ૧૨ શુક્લ ૨૦૨૨ માર્ચ ૧૫\nભગવાન છે? નથી? છે તો કેવા છે? કોઈ પુરાવો? કોઈ અનુભવ? અનુભવ છે તો એ ભ્રમ માત્ર નથી ને? નથી તો આ બધુ કેમનું ચાલી રહ્યું છે? નથી તો જીવન કેવી રીતે સમજાવી શકાય? આ સર્વે પ્રશ્નો મનુષ્ય પોતાનું અસ્તિત્વ જાણતો થયો ત્યારથી કરતો રહ્યો છે. ઋષિઓ, વૈજ્ઞાનિકો, દાર્શનિકો તો ઠીક સામાન્ય વ્યક્તિ પોતે પણ આ પ્રશ્નોના ઉત્તર પોતાની રીતે સમજતો/આપતો રહ્યો છે.\nવૈદિક માન્યતા પ્રમાણે નીચે પ્રમાણે ચાર વર્ગમાં સર્વેને વહેંચી શકાય:\nઆસ્તિક – વેદમાં માનનાર અને ઈશ્વરના સ્વરૂપને નકારનાર\nનાસ્તિક – વેદથી અજ્ઞાત અને ઈશ્વરના સ્વરૂપને માનનાર\nશૈશ્વર – વેદ અને ઈશ્વરના સ્વરૂપમાં માનનાર\nનિરીશ્વર – વેદ અને ઈશ્વરને નકારનાર\nઆ વર્ગીકરણ પ્રમાણે મોટાભાગના લોકોને નાસ્તિક કહી શકાય. અમુક સર્વેક્ષણ પ્રમાણે નિરીશ્વર વર્ગે હવે સારું એવું કાઠું કાઢ્યું છે.\nબૃહદારણ્યક ઉપનિષદ અધ્યાય ૩ બ્રાહ્મણ ૯માં ઋષિ યાજ્ઞવલ્ક્ય અને શાકલ્ય વિદગ્ધની દેવતાઓ અંગે ચર્ચા છે. એ પ્રમાણે, દેવતાઓ કુલ ૩૩ છે: ૮ વસુ, ૧૧ રુદ્ર, ૧૨ આદિત્ય, ઈન્દ્ર, પ્રજાપતિ. સંપૂર્ણ જગત જેમાં સમાયું છે એ વસુઓ. ૮ વસુઓ: અગ્નિ, પૃથ્વી, વાયુ, અંતરિક્ષ, આદિત્ય (સૂર્ય), દ્યુલોક, ચંદ્ર અને નક્ષત્રો. જેના જતાં રહેવાથી સર્વે રડે એ રુદ્ર. ૧૧ રુદ્ર: શરીરમાં રહેલ દશ પ્રાણ (૧૦ ઇન્દ્રિયોમાં રહેલા), અને આત્મા. બધાંને ધારણ કરનાર આદિત્ય કહેવાય. ૧૨ આદિત્ય: વર્ષના બાર માસ. ગર્જના કરતો મેઘ અર્થાત વિદ્યુત એ ઈન્દ્ર. યજ્ઞ અર્થાત સર્વે પશુ એ પ્રજાપતિ. આ સર્વે દેવતાઓ વેદના દેવતાઓ છે. હું ઉપનિષદની આ ચર્ચા સાથે સંપૂર્ણ સહમત નથી. સોમ, ત્વષ્ટા, ત્રિવિક્રમ વિષ્ણુ, દેવમાતા અદિતી, અશ્વિનીકુમારો વગેરે દેવતાઓ પણ વેદોમાં છે. વળી, વેદોમાં બ્રહ્મ પણ છે. આ વિષે ચર્ચા આપણે અન્ય કોઈ વાર કરીશું. હાલ પૂરતું એટલું કહીશ કે પ્રકૃતિના આ સર્વે તત્વો ઈશ્વરની અભિવ્યક્તિ છે, જેમ કોઈ અભિનેતા એક જ ચિત્રપટમાં એકથી વધુ ચરિત્રો એકસાથે નિભાવતો હોય!\nમોટે ભાગે યોગકુંડલયુપનિષદમાં કે યોગરાજ ઉપનિષદમાં સ્પષ્ટ કહ્યું છે કે, ઈશ્વરના વિવિધ સ્વરૂપો જન સામાન્યની સગવડ માટે કરાયેલી કલ્પનાઓ છે. મૂળ તત્વને કોઈ જાણી શકતું નથી એટલે ત્યાં સુધી પહોંચવામાં સહાયરૂપ થાય એવા એ સાધનો છે. આ જગતમાં રહેલ પ્રત્યેક વ્યક્તિનો પોતાનો ઈશ્વર પોતે કરેલી કલ્પના પ્રમાણેનો હોય છે. કોઈ બે વ્યક્તિ ભલે કૃષ્ણના ભક્ત હોય, તેમની કલ્પનાના કૃષ્ણ અલગ જ રહે છે. ભલે આ ઈશ્વરની કલ્પના માત્ર હોય, એ એવું બળૂકું સાધન છે જે છેવટે તો અંતિમ શાશ્વત સત્યની અનુભૂતિ કરાવીને જ જંપે છે. શબ્દો કે અનુભવો એ સત્યને જાણવામાં ટૂંકા પડે! આંધળા વ્યક્તિઓ કોઈ હાથીને સ્પર્શ કરે તો એ પ્રત્યેકના હાથી અંગેના વર્ણનો અલગ જ રહે! વળી, આ તો શ્રી રામકૃષ્ણ પરમહંસ કહે છે એમ લવણની પૂતળી મહાસાગરની ઊંડાઈ માપવા નીકળી જેવો ઘાટ છે!\nયોગ વાસિષ્ઠ કહે છે કે, ઈશ્વર કેવા છે એ આપણે જાણી ના શકીએ કારણ કે આપણે એના કલ્પના વિશ્વમાં અસ્તિત્વ ધરાવીએ છીએ! આપણે સ્વપ્ન જોઈએ અને એમા જે પાત્રો અસ્તિત્વ ધરાવે એવું. પાત્ર માત્ર અભિનય કરી શકે, એ પોતે જેના સ્વપ્નનો ભાગ છે એને જાણી ના શકે! તો આપણે પ્રાર્થના, પૂજા, યજ્ઞ વગેરે કરીએ છીએ એનું શું? આપણે એ બધા કર્મોના શુભ પરિણામ જોઈ અનુભવી શકીએ છીએને. હા, એ બધાં શુભ કર્મોની અસર આપણે અનુભવીએ છીએ અને આપણી ઈશ્વર પ્રત્યેની શ્રદ્ધા વધુ દ્રઢ બનાવીએ છીએ. આ બધું પ્રાકૃતિક નિયમો પ્રમાણે થાય છે. આધુનિક વિજ્ઞાન કે ક્વોન્ટમ વિજ્ઞાન આ નિયમો સમજાવી શકે છે. ક્વોન્ટમ સ્થિતિ એવું કહે છે કે કોઈ એક ક્ષણે અનંત શક્યતાઓ અસ્તિત્વ ધરાવે છે. સ્થિતિને જોનાર પોતે શું જોવા માંગે છે એ પ્રમાણે કણની હવે પછીની સ્થિતિ નક્કી થાય છે. એટલે કે, દ્રષ્ટા પોતે જે ઈચ્છે છે એ પ્રમાણે પદાર્થના કણની ભવિષ્યની સ્થિતિ એ કણ નક્કી કરે છે! આ કેવી રીતે થાય છે એની આછી પાતળી સમજ લેવી હોય તો એવું સમજો કે બધું એક જ છે. અલગ હોવું એ ભ્રમ માત્ર છે. દ્રશ્ય, દ્રષ્ટા અને દર્શિત કણ અલગ નથી, એક છે, માત્ર અલગ હોવાનો દ્રષ્ટાને ભ્રમ થાય છે. એટલે, ઈશ્વરમાં માનીએ કે ના માનીએ; ઈશ્વર, આપણે અને આ દ્રશ્ય જગત અલગ નથી!\nવળી, ક્વોન્ટમ વિજ્ઞાનનો અન્ય એક નિયમ છે કે કોઈ એક ઉદગમમાંથી ઉદ્ભવતા કણ વિશ્વમાં ગમે તેટલા અંતરે રહેલાં હોય તો પણ એકની પરિસ્થિતિ બીજાને તત્કાળ અસર કરતી હોય છે. વિજ્ઞાન અને ઉપનિષદો માને છે કે આ સમગ્ર વિશ્વ બ્રહ્માંડના મહા વિસ્ફોટથી રચાયેલું છે. સમગ્ર જીવ સૃષ્ટિ પણ આ જ વિશ્વનો ભાગ છે. એનો અર્થ એ થયો કે, વિશ્વના બધાં પદાર્થ એકબીજા સાથે સંકળાયેલા છે અને એકને અનુભવાતી કોઈ ઘટના કે પરિસ્થિતિની અસર અન્ય સર્વેને લાગુ પડે છે. ઋષિઓએ જે બધી પૂજાવિધિ, યજ્ઞ વગેરે વિધિઓ શોધી છે એ તેમના અનુભવોથી સિધ્ધ એવી પધ્ધતિઓ છે જે શુભ અસરો જન્માવી શકે. અને એ માટે કોઈ ઈશ્વરની આવશ્યકતા નથી, એ બધુ જ ક્વોન્ટમ વિજ્ઞાન સમજાવે છે એવા પ્રાકૃતિક નિયમો અનુસાર જ થાય છે. એટલે જે નિરીશ્વરવાદી છે એ ઈશ્વરનો નકાર કરીને પણ પૂજા, યજ્ઞ વગેરે કરી એનો લાભ મેળવી શકે છે! એવું ન કરવું હોય તો પણ એક સારા મનુષ્ય બની સમગ્ર સૃષ્ટિ પર શુભ અસરો તો જન્માવી જ શકે છે. નિરીશ્વરવાદી માટે તો પ્રકૃતિના નિયમો એ જ ઈશ્વર જેવુ કઈક. એ અસત્ય સહેજે નથી. સ્મરણ છે? દ્રશ્ય, દ્રષ્ટા, દ્રષ્ટ એક જ છે! આકૃતિ અને પ્રકૃતિમાં કોઈ ભેદ નથી!\nતો આપણે ઈશ્વરને કદી જાણી ના શકીએ? વિજ્ઞાન તો હજુ એ માટે કોઈ સમજૂતી નથી આપી શક્યું. આ ભ્રમ કેવી રીતે ઉત્પન્ન થાય છે અને એ ભ્રમ કેવી રીતે ભાંગી શકાય એ વિજ્ઞાન નથી જાણતું. આપણાં ઉપનિષદો કહે છે કે, ધ્યાન કરો. ધ્યાન એ આ ભ્રમને તોડવાની ચાવી છે. પણ, એ માટેનું પ્રાથમિક પગથિયું એટલે ઈશ્વરની વિવિધ કલ્પનાઓ!\nમારો અભિપ્રાય હવે આપી જ દઉં! હું ઈશ્વરના અસ્તિત્વમાં સ્પષ્ટ છું, માનુ છું. મારી કલ્પનાનો ઈશ્વર આદ્યશક્તિ પરાશક્તિ જગદજનની મા અંબા છે. હું તેનું શરણ માંગુ છું. પછી, જે સત્ય હોય એ બતાવવાનો/સમજાવવાનો ભાર મારા એ સાધનને માથે!\nૐ તત્ સત્!\nPosted in ચિરાગ પટેલ, મંથન[ભક્તિરસ]3 Comments\n← વાંચન દ્વારા સર્જન\nથીજેલાં દ્રશ્યો →\n3 thoughts on “ભગવાન છે?”\nचिराग: Chirag says:\nહા જુ.કાકા, અને બીજા અનેક પુસ્તકોમાં પણ ભૌતિક વિજ્ઞાન અને ભારતીય દર્શનની સરખામણી અંગે ચર્ચા વાંચવામાં આવી છે. મને તો વેદોના અભ્યાસમાં ઘણું જાણવા મળી રહ્યું છે! પ્રણામ!\nદરેક વસ્તુ કે પદાર્થ કે જે કંઈ કહો તે સજીવ છે. આપણે ઈશ્વરના એક નાનકડા અંશને જ જોઇ શકીએ છીએ. આપણે ઈશ્વર સિવાય કશું જોઈ શકતા જ નથી. આપણે જે નથી જોઈ શકતા તે ખૂબ દૂર છે અને આપણી પાસે તેને જોવાના સાધન નથી.\nબીજું, જેને આપણે જોઈ નથી શકતા તે આપણે પોતે જ છીએ. આપણે આપણી અંદર ક્યાં છીએ તે જાણતા નથી. આપણે આપણા શરીરમાં ફરી શકતા નથી. વાસ્તવમાં આપણે આપણા શરીરની અંદર આંધળા છીએ. વિશ્વ (એટલે બ્રમ્હાણ્ડ) એ પોતે જ ઈશ્વર છે. વેદોમાં વિશ્વદેવની સ્તૂતિ છે. રુદ્રયાગ માં વિશ્વદેવને જ પૂજવામાં આવે છે. શિવ (અગ્નિ –> રુદ્ર –> શિવ) એ વિશ્વદેવને પૂજવાની પ્રણાલી છે. રુગ્વેદનો મૂખ્ય દેવ અગ્નિ છે. જે મહાદેવ છે.\nચત્વારી શૃંગા ત્રયો યસ્ય પાદા, દ્વે શિર્ષે સપ્તહસ્તાઃ સો અસ્ય, ।\nત્રીધા બદ્ધો વૃષભો રોરવીતિ સો મહોદેવો મર્ત્યાં આવિવેશઃ ॥\nજેને ચાર શીંગડા છે, ત્રણ પગ છે, સાત હાથ છે, અને જે ત્રણ બંધન (સ્થિરતા માટે ત્રણ બંધન આવશ્યક છે. કારણકે ત્રણ બિંદુમાં થી એક અને એકમાત્ર સમતલ પસાર થઈ શકે છે) થી બંધાયેલા આખલાની જેમ ભયંકર રીતે રુરવાટ કરતો (અદ્રશ્ય લોકમાંથી) આ લોકમાં (મૃત્યુલોકમાં) પ્રગટ થાય છે.\nવધુમાટે મુલાકાત લો https://www.treenetram.wordpress.com


આગામી મહીનેથી રાજયને ધમધમતું કરવાની તૈયારી - Sanj Samachar\nઆગામી મહીનેથી રાજયને ધમધમતું કરવાની તૈયારી\nરાજયમાં હવે કોરોનાના બદલે ‘ચૂંટણી’ની ચિંતા વળગી ગઈ! ▪ જુલાઈમાં વિધાનસભાનું ટુંકુ સત્ર: રાજયસભાની ચૂંટણી પણ યોજાશે ▪ રાજયના કથળેલા નાણાકીય તંત્રને બેઠુ કરવા ‘વેટ’ વધારા સાથે મીની બજેટ ▪ વર્ષના અંતે યોજાનારી પંચાયત સ્થાનિક ચૂંટણીઓની તૈયારી જરૂરી: વિધાનસભા પેટાચૂંટણીઓ પણ આવે છે ▪ હવે વિડીયો કોન્ફરન્સ નહી લાઈવ કેબીનેટ મળશે: તમામ મંત્રીઓ ફરી પાટનગર જશે\nરાજકોટ: ગુજરાતમાં કોરોનાની સતત વણસતી જતી સ્થિતિ વચ્ચે રાજય સરકાર દ્વારા હવે જનજીવન તથા વહીવટીતંત્રને પણ સામાન્ય બનાવવા તૈયારી કરી છે અને આ મુદે આજે વધેલી કેબીનેટ બેઠકમાં આ અંગે ઔપચારીક ચર્ચા થઈ હતી.\nટોચના સૂત્રોના જણાવ્યા મુજબ આગામી તા.1થી રાજયમાં ફકત રેડઝોન કે ક્નટેન્મેન્ટ સિવાય તમામ વિસ્તારોના કોરોના પ્રતિબંધ ઉઠાવી લેવાશે અને તંત્રને ફકત તેના જે કોરોના પોકેટ છે તેના પર જ ધ્યાન કેન્દ્રીત કરવા માટે નિર્ણય લેવાયો છે જેની રાજયમાં જે રીતે આગામી સમયમાં શૈક્ષણિક સત્ર છે તે પણ શરૂ કરવાની તૈયારીમાં છે.\nઉપરાંત રાજયમાં વ્યાપાર-ધંધા ઔદ્યોગીક એકમો ઠપ્પ છે તેને પુન: ધમધમતા કરવાની યોજના છે તથા ચોમાસામાં ખેડુતોને ખરીફ પાક વાવણીથી લઈને દિપાવલી પર નવા પાક બજારમાં આવે તે સમયે પણ તેઓને યોગ્ય માર્કેટ મળ તેની ચિંતા છે. કોરોનાના ભરોસે ચૂંટણી જીતાશે નહી. રાજયમાં વર્ષના અંતિમ સમયમાં પંચાયત અને મહાપાલિકા ચૂંટણી છે.\nકદાચ તે બે-ત્રણ માસ વહીવટદારના શાસન સાથે પાછી ઠેલાય તો પણ તે જીતવા માટે નવેસરથી ગ્રાઉન્ડ તૈયાર કરવું પડશે. ઉપરાંત રાજયસભાની ચૂંટણીમાં પણ ભાજપે જે રીતે ત્રણ બેઠકો જીતવાનું જોખમ લીધું છે તે પણ પાર પાડવાનું છે અને તે બાદ વર્ષના અંતે કે આગામી વર્ષમાં યોજવી પડશે. આમ સરકારને હવે કોરોના કરતા ચૂંટણીની ચિંતા વધુ લાગી ગઈ છે અને તેથી હવે કોરોના સાથે જીવતા ખુદ સરકાર શીખશે.\nસૂત્રોના જણાવ્યા મુજબ જે રીતે કોરોનાના કારણે રાજયની જીએસટી-વેટની આવકને મોટો ફટકો પડયો છે. ઉપરાંત જે રીતે કોરોનાનો જંગી ખર્ચ થયો છે અને સરકારને કેટલાક ‘પેકેજ’ જાહેર કરવા પડે તેમ છે તેથી હાલ તિજોરી તળીયા ઝાટક છે તેની ચિંતા પણ કરવાની છે. રાજય સરકારના સૂત્રોના જણાવ્યા મુજબ જુલાઈના પ્રારંભ કે મધ્યમાં વિધાનસભાનું એક ટુંકુ સત્ર બોલાવવા તૈયારી છે. જે સમયે રાજય સરકારની ચાર બેઠકોની ચૂંટણીઓ યોજાશે અને આ બેઠકમાં રાજયમાં હાલ મજુર સુધારા કાનૂન છે તેના સુધારાનો એક ખરડો રજુ કરવાની તૈયારી છે.\nઉપરાંત રાજયમાં પેટ્રોલ-ડીઝલમાં ‘વેટ’ માં વધારો થઈ શકે છે. રાજયમાં આવક વધારવા માટે જે મર્યાદીત વિકલ્પો છે તેમાં વેટ જ હવે હાથમાં છે. સૂત્રોના જણાવ્યા મુજબ ચાલુ વર્ષે રાજય સરકાર તમામ મોટા સમારોહો રદ કરીને વહીવટીતંત્રને ‘કામ’ કરવાની તક આપશે અને પ્રવેશોત્સવ વિ. યોજાશે નહી તેવા સંકેત છે.\nઆજે જે કેબીનેટ બેઠક મળી હતી તે અંતિમ વિડીયો કોન્ફરન્સ બેઠક હતી. આગામી સપ્તાહની તમામ મંત્રીઓને ગાંધીનગરમાં તેમની ચેમ્બર સંભાળવા જણાવી દેવાયુ છે અને મુલાકાતીઓની મર્યાદા મુકાશે. ઉપરાંત રાજયમાં જૂનમાં બદલી બઢતીનો નવો રાઉન્ડ પણ આવશે.


ખેડૂતો સામે નોંધાયેલા તમામ કેસ તાત્કાલિક સ્થગિત કરાશે | Central government's new proposal, assurance to suspend all cases registered against farmers immediately - Gujarati Oneindia\n22 min ago તારક મહેતાના ફેન્સ માટે મોટા ખુશખબર, 'દયાબેન' ફેમ દિશા વાકાણીએ આપ્યો પુત્રને જન્મ\n24 min ago Weather : રાજકોટ શહેરમાં હળવા ઝાપટા, આ જિલ્લામાં વરસાદની આગાહી\n55 min ago ખાદ્ય તેલની આયાત પર મોદી સરકારે ખતમ કર્યો ટેક્સ, જલ્દી મળશે મોંઘા ભાવથી રાહત\n| Published: Wednesday, December 8, 2021, 18:05 [IST]\nખેડૂતોના આંદોલનને ખતમ કરવા માટે કેન્દ્ર સરકારે હવે તેમની પાસે નવો પ્રસ્તાવ મોકલ્યો છે. સૂત્રોના જણાવ્યા અનુસાર, યુનાઈટેડ કિસાન મોરચાની પાંચ સભ્યોની પેનલને મોકલવામાં આવેલા નવા ઠરાવમાં સરકારે ખેડૂતો સામે નોંધાયેલા તમામ કેસોને તાત્કાલિક સ્થગિત કરવાની ખાતરી આપી છે.\nઆ અગાઉ મંગળવારના રોજ પણ સરકારે ખેડૂતોને એક પ્રસ્તાવ આપ્યો હતો. કિસાન યુનાઈટેડ ફ્રન્ટના નેતાઓએ તેના પર ચર્ચા કરવા અને ભાવિ વ્યૂહરચના નક્કી કરવા માટે આજે દિલ્હીમાં ઈમરજન્સી બેઠક યોજી હતી.\nજે બાદ એવી ઘણી ચર્ચા છે કે, કેન્દ્ર સરકારના પ્રસ્તાવને ધ્યાનમાં રાખીને ખેડૂત નેતાઓ ખેડૂતોના આંદોલનને સમાપ્ત કરી શકે છે. છેલ્લા એક વર્ષથી ખેડૂતો દિલ્હીની સરહદો પર આંદોલન કરી રહ્યા છે. ખેડૂત આગેવાનો2કલાકની આસપાસ સિંઘુ બોર્ડર જશે, જ્યાં ખેડૂતો એક વર્ષથી આંદોલન કરી રહ્યા છે.\nવાસ્તવમાં ત્રણેય કૃષિ કાયદાઓ નાબૂદ કર્યા પછી કેન્દ્ર સરકારે મંગળવારના રોજ પણ ખેડૂતોને એક નવો પ્રસ્તાવ મોકલ્યો હતો, જેમાં કહેવામાં આવ્યું છે કે, જો ખેડૂતો આંદોલન પાછું ખેંચે છે, તો તેમની સામેના કેસ પણ ખતમ થઈ જશે. આ પછી આંદોલન ચાલુ રાખવું કે, સમાપ્ત કરવું તે અંગે ચર્ચા કરવા આજે ખેડૂત આગેવાનોની\nતાકીદની બેઠક બોલાવવામાં આવી હતી. ખેડૂત નેતાઓ બલબીર સિંહ રાજેવાલ, ગુરનામ સિંહ ચડુની, યુદ્ધવીર સિંહ, અશોક ધવલે, શિવકુમાર કક્કાને આજે કટોકટીની બેઠકની પેનલમાં શામેલ કરવામાં આવ્યા હતા.\nઉલ્લેખનીય છે કે, આ પહેલા કોંગ્રેસ નેતા રાહુલ ગાંધીએ મંગળવારના રોજ સંસદમાં ખેડૂતોનો મુદ્દો ઉઠાવ્યો હતો. તેમણે લોકસભામાં સરકાર પાસે માગ કરી હતી કે, આંદોલન દરમિયાન શહીદ થયેલા ખેડૂતોને વળતર મળવું જોઈએ અને પરિવારના સભ્યોને નોકરી મળવી જોઈએ. કેન્દ્ર સરકારને ઘેરતા રાહુલ ગાંધીએ જણાવ્યું હતું કે, AAPની સરકાર કહી રહી છે કે, કોઈ ખેડૂત શહીદ નથી થયો અને તમારા નામ સરકાર પાસે નથી. લોકસભામાં ખેડૂતોના આંદોલન દરમિયાન શહીદ થયેલા ખેડૂતોના નામ બતાવતા તેમણે કહ્યું કે, ખેડૂતોને તેઓ જે હકદાર છે તે મળવું જોઈએ.\nઆવતા વર્ષની શરૂઆતમાં ઉત્તર પ્રદેશ, ઉત્તરાખંડ અને પંજાબ સહિત પાંચ રાજ્યોમાં વિધાનસભાની ચૂંટણી યોજાવા જઈ રહી છે. સરકાર ઇચ્છતી નથી કે, આ ચૂંટણીઓમાં ખેડૂતોના આંદોલન અને ગુસ્સાનો માર ભાજપને સહન કરવી પડે છે. સૌથી મોટી સમસ્યા ઉત્તર પ્રદેશની છે, જ્યાં પશ્ચિમ ઉત્તર પ્રદેશમાં જાટ ખેડૂતો બહુમતીમાં છે.\nfarmers protest union government narendra modi pm modi amit shah home minister parliament કેન્દ્ર સરકાર નરેન્દ્ર મોદી પીએમ મોદી અમિત શાહ ગૃહમંત્રી સંસદ\nCentral government's new proposal, assurance to suspend all cases registered against farmers immediately.


india vs new zealand kanpur test shreyas iyer broke sunil gavaskar record\nશ્રેયસ અય્યર નીકળી ગયા ગાવસ્કર કરતા આગળ\nઅય્યરે કાનપુરમાં ટેસ્ટ ડેબ્યૂ કર્યું\nકાનપુરમાં ન્યૂઝીલેન્ડ સામેની પ્રથમ ટેસ્ટમાં ડેબ્યૂ કરનાર શ્રેયસ અય્યરે તેની પહેલી જ ટેસ્ટ ઇનિંગ્સમાં અડધી સદી ફટકારી હતી. શ્રેયસ અય્યરે તેની પ્રથમ ઇનિંગમાં સુનીલ ગાવસ્કરને પાછળ છોડી દીધો છે.\nસુનીલ ગાવસ્કરે 1971માં વેસ્ટ ઈન્ડિઝ સામે પોતાની ડેબ્યૂ મેચની પ્રથમ ઈનિંગમાં 65 રન બનાવ્યા હતા. જયારે અય્યર પ્રથમ દિવસની રમતના અંત સુધી 75 રન બનાવીને અણનમ છે.\nઅય્યર તેની પ્રથમ ટેસ્ટ સદીથી 25 રન દૂર\nઅય્યર તેની પ્રથમ ટેસ્ટ મેચની પ્રથમ ઇનિંગમાં પણ સદી ફટકારે તેવી અપેક્ષા છે. શ્રેયસ અય્યરને મહાન ઓપનર સુનીલ ગાવસ્કર પાસેથી ટેસ્ટ કેપ મળી હતી.\nશ્રેયસ અય્યરે પ્રથમ દિવસે જવાબદાર રમત બતાવીને બીજી સિઝનમાં પણ ટીમ ઈન્ડિયાને સંકટમાંથી ઉગારી હતી. પૂજારા અને રહાણેના જલ્દી આઉટ થયા બાદ એક સમયે ટીમ ઈન્ડિયા પર ઘણું દબાણ હતું. પરંતુ અય્યરે રવિન્દ્ર જાડેજા સાથે શાનદાર ભાગીદારી કરી ટીમ ઈન્ડિયાને મુશ્કેલીમાંથી બહાર કાઢી હતી.\nબીજા દિવસે પણ શ્રેયસ અય્યર પાસેથી સારી બેટિંગની અપેક્ષા રાખવામાં આવશે. અય્યર તેની પ્રથમ ટેસ્ટ સદીથી 25 રન દૂર છે અને સદી ફટકારવાની સાથે તે તેની ડેબ્યૂ ટેસ્ટમાં સદી ફટકારનાર ગણતરીના ખેલાડીઓની યાદીમાં પણ સામેલ થશે.\nપ્રથમ દિવસની રમતના અંત સુધીમાં ટીમ ઈન્ડિયાએ4વિકેટ ગુમાવીને 258 રન બનાવી લીધા છે. રવિન્દ્ર જાડેજા અને શ્રેયસ અય્યર ક્રિઝ પર છે. બંને ખેલાડીઓ વચ્ચે 113 રનની ભાગીદારી થઈ છે. જાડેજા પણ 50 રન બનાવીને ક્રિઝ પર ટકી રહ્યા છે. ટીમ ઈન્ડિયા માટે મોટો સ્કોર બનાવવાની જવાબદારી આ બંને બેટ્સમેનોના ખભા પર રહેશે.\nકાનપુર ટેસ્ટમાં રવિન્દ્ર જાડેજા અને આર અશ્વિનને રોકવા એક પડકાર: વિલિયમસન


ધોરણ-૧૦ની પૂરક પરીક્ષાનું પરિણામ માત્ર ૯ ટકા જ્યારે ધોરણ-૧રનું પ૬ ટકા - Gujarat Today\nધોરણ-૧૦ની પૂરક પરીક્ષાનું પરિણામ માત્ર ૯ ટકા જ્યારે ધોરણ-૧રનું પ૬ ટકા\nગુજરાત માધ્યમિક અને ઉચ્ચતર માધ્યમિક શિક્ષણ બોર્ડ દ્વારા જુલાઈમાં લવાયેલી ધોરણ-૧૦ અને ધોરણ-૧ર (સામાન્ય પ્રવાહ)ની પૂરક પરીક્ષાનું પરિણામ જાહેર કરવામાં આવ્યું છે જેમાં ધોરણ-૧૦નું સાવ જ નિરાશાજનક ગણાવી શકાય તેવું માત્ર ૯.૦૪ ટકા જ પરિણામ આવ્યું છે જ્યારે ધોરણ-૧રનું પ૬.પ૩ ટકા પરિણામ આવ્યું છે. ગુજરાત માધ્યમિક અને ઉચ્ચતર માધ્યમિક શિક્ષણ બોર્ડ દ્વારા જુલાઈમાં લેવાયેલી પૂરક પરીક્ષાનું પરિણામ જાહેર કરવામાં આવ્યું છે. જેમાં ધોરણ ૧૦નું પરિણામ માત્ર ૯.૦૪ ટકા આવ્યું છે જ્યારે ધોરણ ૧૨ સામાન્ય પ્રવાહનું પરિણામ ૫૬.૫૬ ટકા આવ્યું છે. પૂરક પરીક્ષામાં પણ કોઈ વિદ્યાર્થીને પોતાના પરિણામથી અસંતોષ હોય તો વિદ્યાર્થીઓ ૭ ઓગષ્ટ સુધી ગુણ ચકાસણી માટે બોર્ડની કચેરીએ રૂબરૂ અથના પોસ્ટ દ્વારા અરજી કરી શકશે. જુલાઈ ૨૦૧૯માં ધોરણ ૧૦-૧૨ની પૂરક પરીક્ષા લેવાઈ હતી. જેમાં ધોરણ ૧૦માં ૭૫૩૬૫ વિદ્યાર્થીઓએ ફોર્મ ભર્યા હતા. તેમાંથી ૬૪૮૧૪ વિદ્યાર્થીઓએ પરીક્ષા આપી હતી. જેનું આજે પરિણામ જાહેર કરવામાં આવ્યું છે. ધોરણ ૧૦માં માત્ર ૬૦૬૩ વિદ્યાર્થીઓ જ પાસ થયા છે. જેમાં ૯ ટકા વિદ્યાર્થી જ્યારે ૧૦ ટકા વિદ્યાર્થીનીઓ પાસ થઈ છે. ૧૨૯૬ દિવ્યાંગો પૈકી ૨૯૦ દિવ્યાંગ વિદ્યાર્થીઓ પાસ થયા છે. સૌથી વધુ પરિણામ સુરત જ્યારે સૌથી ઓછું અરવલ્લી જિલ્લાનું આવ્યું છે. ગુજરાતી માધ્યમનું ૮.૮૨ જ્યારે અંગ્રેજી માધ્યમનું ૧૭.૭૫ ટકા પરિણામ આવ્યું છે. ધોરણ ૧૨ સામાન્ય પ્રવાહમાં ૧૦૨૬૧૬ વિદ્યાર્થીઓ ફોર્મ ભર્યા હતા જેમાંથી ૮૦૩૯૯ વિદ્યાર્થીઓએ પરીક્ષા આપી હતી. ૪૫૪૭૦ વિદ્યાર્થીઓ પાસ થયા છે. ધોરણ ૧૨નું કુલ ૫૬.૫૬ ટકા પરિણામ આવ્યું છે. પરિણામમાં ૫૪ ટકા વિદ્યાર્થીઓ જ્યારે ૫૮ ટકા વિદ્યાર્થીનીઓ પાસ થઈ છે.\nPreviousવડોદરામાં રેલવે યુનિવર્સિટી માટે રાજ્ય સરકાર પ૦ ટકા રાહત ભાવે જમીન ફાળવશે\nNextગુજરાત કોંગ્રેસની નેતાગીરી નિષ્ફળ, નેતૃત્વ પરિવર્તન જ જીવનદાન બક્ષી શકે\nરાજ્યમાં કમોસમી વરસાદના આક્રમણ વચ્ચે કાતિલ ઠંડીનું જોર યથાવત્ રહ્યું\nરાજ્યભરમાં સરકારી ૧૦૦ કોલેજો અને ખાનગી આઠ ગણી : બે વર્ષમાં માત્ર એક સરકારી કોલેજ !\nઅમદાવાદ સહિત રાજ્યમાં લઘુત્તમ તાપમાનમાં વધારો\nપેથાપુર ન.પા.ના પ્રમુખ પદની ચૂંટણી યોજવા સામે હાઈકોર્ટનો સ્ટે


આગામી સાત દિવસ દરમિયાન લોકડાઉનનો ચુસ્ત અમલ કરાવવામાં આવશે : DGP શિવાનંદ ઝા | નવગુજરાત સમય\nલોકડાઉનનો અમલ કરાવવા પોલીસ જરૂરી બળ વાપરતા અચકાશે નહિ\nકોરોના વાયરસના પગલે ગુજરાત સહિત સમગ્રે દેશમાં હાલ લોક ડાઉન ચાલી રહ્યું છે. ગુજરાતમાં મંગળવારે લોકડાઉનનો ૧૫મો દિવસ છે. ત્યારે રાજ્યના DGP શિવાનંદ ઝા એ માહિતી આપતા જણાવ્યું હતું કે, ઘરે રહો સુરક્ષીત રહો. રાજ્યમાં દિવસે દિવસે કોરોના વાયરસના દર્દીઓની સંખ્યામાં વધારો થઇ રહ્યો છે.\nલોકડાઉનના7દિવસ બાકી છે. જેમાં કડક અમલ થાય તેવા પ્રયત્નો પોલીસ કરશે. જે વિસ્તારોમાં સંક્રમણ વધુ છે ત્યાં વધુ પોલીસ ફોર્સ વધુ મુકવામાં આવશે. લોકડાઉનનો અમલ કરાવવા પોલીસ જરૂરી બળ વાપરતા અચકાશે નહિ. લોકડાઉન વધારવા અંગે કેન્દ્ર સરકાર નિર્ણય કરશે. તેમજ કોઈપણ ધાર્મિક મેળાવડા યોજવા માટે મંજૂરી આપવામાં આવી નથી.\nગ્રામ્ય વિસ્તારમાં સંક્રમણના ફેલાય તે માટે પોલીસ કામ કરી રહી છે. ગામના આગેવાનો, પોલીસ મિત્રોની મદદ લેવામાં આવશે. બહારથી આવેલા લોકોને ગામના વડીલોના સંપર્કમાં ના આવે તે જરૂરી છે.\nરાજ્યમાં લોક ડાઉનમાં પાલન માટે NCCના 2698 વિદ્યાર્થીઓ અને અને NSSના 2734 વિદ્યાર્થીઓ પોલીસ સાથે લોકડાઉનની કાર્યવાહીમાં જોડાશે. લોકડાઉનના અમલ માટે પોલીસ કર્મચારીઓ સ્વસ્થ રહે તે માટે તેમની પણ ચકાસણી થઈ રહી છે. વધુ માં વધુ cctv અને ડ્રોનનો ઉપયોગ કરવામાં આવી રહ્યો છે. સોમવારે 346 ગુનાઓ ડ્રોનના માધ્યમ થી નોંધાયા છે. સોશિયલ મીડિયામાં ખોટા મેસેજ બનાવનાર અને ફેલાવનાર બન્ને સામે ગુના નોંધવામાં આવશે.કુલ 131 ગુનાના 240 લોકો ની ધરપકડ કરવામાં આવી છે.\nગઇકાલ (તા. 6/04/2020) થી આજ સુધીના ગુનાઓની વિગત\n* જાહેરનામા ભંગના ગુનાની સંખ્યા: 1541\n* કવોરેન્ટિન કરેલ વ્યકિતઓ ધ્વારા કાયદા ભંગના ગુનાની સંખ્યા (IPC 269, 270, 271) : 677\n* અન્ય ગુનાઓ : 162 (રાયોટીંગ/Disaster Management Actના)\n* આરોપી અટકની સંખ્યા : 3956\n* જપ્ત થયેલ વાહનોની સંખ્યા : 8717\n*ડ્રોનની મદદથી દાખલ થયેલ ગુનાઓ : 346\n*CCTVની મદદથી દાખલ થયેલ ગુનાઓ : 64\n* અફવા ફેલાવવા અંગેના ગુનાઓ : 18\nદરિયાપુરમાંથી કોરોનાનાં વધુ 10 કેસ મળી આવ્યાં : પિતા બાદ પુત્ર પણ પોઝિટિવ


article by dr. paras shah| - સ્ખલન બાદ વીર્યનાં પાંચ-છ ટીપાં જ નીકળે છે Gujarati Videos Series Episode 34, All Episodes, 15 યુદ્ધોની કથા વિડિઓ, History Videos Series\nBack કથા સરિતા\n15 યુદ્ધોની કથા\nડૉ. પારસ શાહ\nસેક્સોલોજી (પ્રકરણ - 60)\nલેખક જાણીતા સેક્સોલોજિસ્ટ અને ‘દિવ્ય ભાસ્કર’ના કોલમિસ્ટ છે.\nસ્ખલન બાદ વીર્યનાં પાંચ-છ ટીપાં જ નીકળે છે\nપ્રકાશન તારીખ20 Mar 2019\nસમસ્યા: ઘણાં વર્ષોથી મનમાં પ્રશ્ન ઘૂંટાતો હતો કે શાળાના દિવસો દરમ્યાન અમારી ડોક્ટરી તપાસ વારાફરતી નગ્ન અવસ્થામાં કરાતી હતી. જો વિદ્યાર્થીને ઉત્તેજના આવે તેમને તમાચો મારતા. જો હસ્તમૈથુન-ઉત્તેજના યુવાનીમાં સ્વાભાવિક હોય, તો તે ડોક્ટર સાહેબ કેમ ખફા રહેતા હતા? આ તપાસ જરૂરી છે?\nઉકેલ: નાની વયે સ્કૂલમાં કરાતી ડોક્ટરી તપાસ સામાન્ય રીતે કપડાં ઉતારીને જ છોકરાઓમાં થાય છે. જેથી તપાસ થઈ શકે કે અંડકોષ વૃક્ષણ કોથળીમાં ઊતરેલા છે કે નહીં? સારણગાંઠ છે કે નહીં? જો નાની ઉંમરે અંડકોષ વૃક્ષણ કોથળીમાં નથી એવું નિદાન થાય તો તે ઓપરેશન દ્વારા નીચે ઉતારી બચાવી શકાય છે. જો આમ ન થાય તો તેર-ચૌદ વર્ષ બાદ આ અંડકોષ નકામા થવાની શક્યતા વધારે રહેતી હોય છે. જેથી તે છોકરાને ભવિષ્યમાં પિતા બનવામાં તેમજ ઉત્તેજના આવવામાં મુશ્કેલી પડી શકે છે. માટે નાની ઉંમરે યોગ્ય તપાસ અને તેનો ઇલાજ થાય તે ખૂબ જ જરૂરી છે. બાકી ડોક્ટર કેમ ગુસ્સે થતા હતા અને લાફો મારતા હતા તે તેઓ જ કહી શકે છે.\nસમસ્યા: ડોક્ટર સાહેબ, મારાં બે લગ્ન થયેલાં છે. બંને પત્ની મુખમૈથુન કરે છે. એમને કોઈ જ જાતીય તકલીફ નથી, પરંતુ બંને પત્નીઓને થાઇરોઇડની તકલીફ ઊભી થયેલી છે. તો શું મુખમૈથુન કરવાથી ગળામાં થાઇરોઇડ થયો હશે?\nઉકેલ: થાઇરોડ મોટાભાગે વારસાગત અને સ્ત્રીઓમાં જોવા મળતી બીમારી છે. આપણા દેશમાં ઘણીવાર આયોડિનની ઊણપને કારણે પણ થાઇરોડની તકલીફ જોવા મળતી હોય છે. બાકી મુખમૈથુનથી ક્યારેય થાઇરોઇડ જેવી બીમારી થતી નથી, પરંતુ હા, આપણા દેશમાં મુખમૈથુનથી સજા જરૂર થઈ છે, કારણ કે કાયદા પ્રમાણે આ પ્રતિબંધિત ક્રિયા છે.\nસમસ્યા: મારી ઉંમર 23 વર્ષની છે. હું કોલેજમાં અભ્યાસ કરું છું. મારી સમસ્યા એ છે કે હું હસ્તમૈથુન કરું છું ત્યારે સ્ખલન બાદ વીર્યનાં ફક્ત પાંચ-છ ટીપાં જ નીકળે છે. તો શું આનાથી મારા લગ્નજીવનમાં કોઈ તકલીફ થઈ શકે ખરી? વીર્યનું પ્રમાણ કેટલું હોવું જોઈએ? હું દર બે દિવસે હસ્તમૈથુન કરું છું.\nઉકેલ: સામાન્ય રીતે એકવારના સ્ખલનમાં બે એમ.એલ. વીર્યસ્ત્રાવ અર્થાત્ એક ચમચી વીર્યસ્ત્રાવને નોર્મલ ગણવામાં આવે છે, પરંતુ આ સ્ત્રાવનો મુખત્વે આધાર હસ્તમૈથુન અથવા સમાગમ વચ્ચેના સમયગાળા ઉપર નિર્ધારિત હોય છે. એકાદ કલાક પછી જ આ ક્રિયા ફરી કરવામાં આવે તો એ વખતે સ્ત્રાવ ખૂબ જ ઓછો હોય છે, પરંતુ તે જ વ્યક્તિ અઠવાડિયા પછી ફરી આ ક્રિયા કરે તો સ્ત્રાવનું પ્રમાણ વધારે હોય છે. ઘણીવાર પ્રાઇમરી ટેસ્ટિક્યુલર ફેલ્યોરમાં પણ વીર્યસ્ત્રાવ બે-ચાર ટીપાં જ થતો હોય છે. તો કેટલીક વાર સેક્સના વિચારથી શરૂઆતમાં જે રંગવિહીન ચીકણો સ્ત્રાવ થાય છે તેને જ વીર્યસ્ત્રાવ સમજવાની લોકો ભૂલ કરતા હોય છે. આમ થવા પાછળનું કારણ જાણવા માટે તમારે વીર્ય અને હોર્મોન્સની તપાસ કરાવવી પડે. સાથે સાથે યોગ્ય અને વ્યવસ્થિત રીતે હિસ્ટ્રી જાણીને પણ ચોક્કસ નિદાન થઈ શકે છે. જો અંડકોષ (ટેસ્ટીસ)નો વિકાસ ન થયેલો હોય તો બાળક થવાની શક્યતા ઘટી જાય છે, પરંતુ હા તમે સમાગમ ચોક્કસ કરી શકો છો, કારણ કે હોર્મોન્સ બહારથી આપી શકાય છે, વીર્ય નહી. જો આમ હોય તો તમારે કૃત્રિમ ડોનર વીર્યથી બાળક ચોક્કસ રહી શકે છે.\nસમસ્યા: મારી ઉંમર ચોવીસ વર્ષની છે. મારાં લગ્નને બે વર્ષ થયાં છે. અમે અઠવાડિયામાં ચારથી પાંચ વાર સંબંધ રાખીએ છીએ. અમને બંનેને ખૂબ જ સંતોષ છે, પરંતુ મને લાગે છે કે આમ કરવાથી મારું વજન વધી ગયું છે. આ બે વર્ષમાં મારુ વજન લગભગ આઠ કિલો વધી ગયું છે. શું રોજ સેક્સ કરવાથી વજન વધી જાય?\nઉકેલ: ના, આ એક આપના મનનો ખોટો વહેમ છે, જે દૂર કરવાની જરૂર છે. ઊલટું જો નિયમિત રીતે, એક્ટિવ સેક્સ માણવાથી વજન ઓછું થાય છે. આ વાત વૈજ્ઞાનિક રીતે સાબિત થયેલ છે. જો આપ ગર્ભનિરોધક ગોળીઓનો ઉપયોગ કરતાં હોવ તો શક્ય છે કે આપનું વજન વધી ગયું હોય. અમુક સ્ત્રીઓ જે ગર્ભનિરોધક ગોળીનું સેવન કરે છે તેમનામાં આડઅસર રૂપે ઘણીવાર વજન વધી ગયેલું જોવા મળતું હોય છે. જો આમ હોય તો આપ આ ગોળીઓનું સેવન બંધ કરી દો અને ગર્ભનિરોધક તરીકે નિરોધનો પ્રયોગ કરો. જીવનમાં કસરત અગત્યની છે, માટે દિવસમાં અડધો-પોણો કલાક ચાલવાનું રાખો સાથે. શક્ય હોય તો યોગ-પ્રાણાયામ કરો. આમ કરવાથી વજન તો ઘટશે જ તેમજ માનસિક અને શારીરિક સ્ફૂર્તિ પણ રહેશે.\nલેખકનો સંપર્ક સાધો\nતમારો ઓપિનિયન પોસ્ટ કરો\nતમારો પ્રશ્ન પોસ્ટ કરો\nઅનામિક ઉમેરોપ્રશ્ન ઉમેરો\nલેખકને તમારો પ્રશ્ન મોકલો\nઆંગળીઓથી સંચાલિત મનોરંજન સંસાર\nBy જયપ્રકાશ ચૌકસે\nનટસમ્રાટ : વિદૂષક વિક્રમાદિત્ય બની શકે નહીં\nBy પ્રણવ ગોળવેલકર રાજકારણ, સાંપ્રત\n‘ત્યાગીને ભોગવો’ તે આનું નામ!\nBy દિવ્યેશ વ્યાસ સાંપ્રત\nઅભિમાનની સામે કોઇ પણ પ્રકારની સમજણ નકામી છે\nBy પંડિત વિજય શંકર મહેતા\nનિષ્ફળતાને સફળતામાં ફેરવતા વિવિધ મંત્રો\nBy સંતોષ ગુરુ વાસ્તુગુરુ સંતોષ


The successful first program of Mokla Mane by Vijay Rupani\nHome રાજકારણ ગવર્નન્સ મોકળા મને: મુખ્યમંત્રી વિજય રૂપાણી ગુજરાતીઓના હ્રદયમાં વસે છે તેની સાબિતી\nમોકળા મને: મુખ્યમંત્રી વિજય રૂપાણી ગુજરાતીઓના હ્રદયમાં વસે છે તેની સાબિતી\nPhoto Courtesy: Kinner Acharya\nએક સમયે કચરો વીણતા અમદાવાદનાં વિધવા વાલીબેન પરમાર શા માટે PM મોદીને મળવા ઠેઠ લખનૌ પહોંચ્યા? મોદી, રૂપાણી, ભાજપ શા માટે લોકોનાં હૃદયમાં વસે છે, એ વાત સમજવી હોય તો આ કાર્યક્રમના સાક્ષી બનવું રહ્યું!\nમુખ્યમંત્રી નિવાસસ્થાન, ગાંધીનગર: નર્યા માર્કેટિંગ થકી અખબાર કે મીડિયામાં જગ્યા મળે, લોકોનાં હૃદયમાં નહિ. સરકારની કામગીરીનો ઠાલો પ્રચાર થતો હોય ત્યારે લોકો મોં જ મચકોડે કારણ કે, જ્યાં સુધી સમાન્યજનના રોજિંદા જીવનમાં નોંધપાત્ર પરિવર્તન ન આવે ત્યાં સુધી તેમને મન બાકી ચીજોનું મૂલ્ય નથી. CM રૂપાણીએ લૉન્ચ કરેલા કાર્યક્રમ મોકળા મને ના લોન્ચિંગમાં ઉપસ્થિત રહેવાની મને તક મળી અને જે દ્રશ્યો જોવા મળ્યાં એ ખરેખર અવિસ્મરણીય છે.\nરૂપાણી સરકારને ત્રણ વર્ષ પૂર્ણ થયા નિમિત્તે મોકળા મને નામનો વિશિષ્ટ કાર્યક્રમ CM બંગલો ખાતે જ શરૂ થયો. દર મહિને કમ સે કમ એક વખત આ કાર્યક્રમ યોજાશે. તેમાં CM રૂપાણી સમાજનાં અલગઅલગ ક્ષેત્રોના લોકો સાથે સીધો સંવાદ કરશે.\nપ્રથમ કડીમાં રાજ્યની તમામ મહાનગરપાલિકાઓમાંથી ઝૂંપડપટ્ટીવાસીઓને નિમંત્રણ અપાયું હતું. વિજયભાઈ રૂપાણીએ પોતાનાં ચીર-પરિચિત આગવા અંદાજમાં શાંતિપૂર્વક બધાં લોકોની લાગણીઓ જાણી, તેમની સમસ્યાઓ સાંભળી અને વિવિધ પ્રશ્નોના ઉકેલ માટે સ્થળ પર જ સૂચનાઓ આપી.\nઝૂંપડપટ્ટી વિસ્તારના આ લોકોને સાંભળીએ તો ખ્યાલ આવે કે, તેમના હૃદયમાં વડા પ્રધાન મોદી, મુખ્યમંત્રી રૂપાણી અને ભાજપ શા માટે રાજ કરે છે! અમદાવાદના વાલીબેન પરમાર ત્યાં આવ્યા હતા. દાયકાઓ પહેલાં વિધવા થયેલા વાલીબેન અગાઉ કાગળ-કચરો વીણવાનું કામ કરતા અને ઝૂંપડપટ્ટીમાં રહેતા.\nપછી તેમને પ્રધાનમંત્રી આવાસ યોજના હેઠળ પાક્કું ઘર મળ્યું, જેમતેમ કરી ને નાની દુકાન લઈ ને તેમાં પોતાનો જ ધંધો શરૂ કર્યો. મકાન મળવાથી તેઓ એટલા ગદગદ થઈ ગયા કે, ઠેઠ લખનૌ જઈને વડાપ્રધાન મોદીનો આભાર માની આવ્યા! મોદીજીએ પણ તેમની સાથે વાતો કરી, તેમની કહાની સાંભળી! વાલીબેને એકલે હાથે પુત્રને ભણાવ્યો, દીકરો અત્યારે સાયકોલોજીના વિષય સાથે M.A. કરે છે.\nઅગાઉ અમદાવાદની એક ઝૂંપડપટ્ટીમાં રહેતા નાથીબેન પરમાર ઘણાં સમયથી નાની બચતનું કામ કરી ગુજરાન ચલાવે છે. પહેલાં એમની સમક્ષ સૌથી મોટી સમસ્યા સરનામાંની હતી. ઝૂંપડપટ્ટીમાં રહેતા હોવાથી પાક્કું એડ્રેસ હોય નહીં, કોઈ વિશ્વાસ કરે નહિ. “આજે મારી પાસે બિલ્ડિંગના નામ અને બ્લૉક નંબર સહિતનું ઘર છે, એ મારા માટે બહુ મોટી વાત છે!” આટલું કહેતા તેઓ ગળગળા થઈ ગયા. આ ખુશી એને જ સમજાય, જેણે તેનાં અભાવનું દર્દ ભોગવ્યું હોય.\nસુરતના એક સજ્જનનું વેવિશાળ થતું ન હતું. કારણ કે, તેઓ ઝૂંપડપટ્ટીમાં રહેતા હતા. સરકાર તરફથી ઘર મળ્યા પછી હવે ગોઠવાઈ ગયું! આ કાર્યક્રમમાં CM રૂપાણીએ ફરી વખત “સ્લમ મુક્ત સમાજ” અંગે સંકલ્પ દોહરાવ્યો હતો.\nઝૂંપડપટ્ટી હટાવીને તેની જગ્યાએ ગરીબોને પાક્કા મકાનો નિઃશુલ્ક આપવાની અનેક યોજનાઓની સમજ તેમણે આપી અને છેલ્લે બહુ અર્થપૂર્ણ વિધાન કર્યું, “અગાઉ ઝૂંપડપટ્ટી એ આપણું સરનામું હતું, આપણો સંકલ્પ છે કે, હવે ઝૂંપડપટ્ટીનું જ નામ-સરનામું ન રહેવું જોઈએ!”\nMann Ni Moklaash\nPrevious articleરૂક જાવ: પ્રનોય રોય અને તેમના પત્નીને ભારત છોડતા રોકવામાં આવ્યા\nNext article#MeToo: આલોક નાથ સામેના કેસનું પણ સુરસુરિયું થશે?


નોકરીયાત છો? તો જાણો સેલરી સ્લીપ સાથે જોડાયેલી 12 વાતો | Salary slip : know everything about salary slip in gujarati - Gujarati Oneindia\nનોકરીયાત છો? તો જાણો સેલરી સ્લીપ સાથે જોડાયેલી 12 વાતો\n| Published: Wednesday, April 19, 2017, 14:07 [IST]\nનોકરી કરતા તમામ લોકોને 1 તારીખે પોતાનો પગાર બેંકમાં જમા થયો છે કેમ તેની હંમેશા ચિંતા હોય. આપણને આપણા પગારથી ખાસ લગાવ હોય છે અને તે હોવા પણ જોઇએ કારણ કે તે આપણી મહેનતની કમાણી છે. પણ સાથે જ દર મહિને આવતી આપણી સેલરી સ્લીપ પણ મહત્વનો ભાગ ભજવે છે. જે અંગે પણ દરેક નોકરયાત વર્ગને માહિતી હોવી જરૂરી છે. કારણ કે સેલરી સ્લીપમાં તમારા પગારના એક એક પૈસાનો હિસાબ હોય છે. અને તમારા માટે તે જાણવું બહુ જરૂરી છે કે ઇન હેન્ડ કેટલું આવ્યું અને કેટલું ડિડક્શન થયું.\nજો બાબતે તમને કોઇ સ્પષ્ટતા ના હોય તો તમારે આ લેખ ચોક્કસથી વાંચવો જોઇએ. તો વાંચો તમારી સેલરી સ્લીપ સાથે જોડાયેલી મહત્વની 12 વાતો.\nશું છે સેલરી સ્લીપ?\nજ્યારે તમે પોતાની સેલરી સ્લીપ જુઓ છો તો તેમાં મુખ્યત્વે બે કે ત્રણ કોલમ હોય છે. પહેલા કોલમમાં તમારા હાથમાં આવનારી ઇનહેન્ડ સેલરીની ડિટેલ હોય છે. બીજામાં કપાયા પછી જે રાશિ બચી તેનું વિવરણ અને ત્રીજામાં કેટલા રૂપિયા કેમ અને ક્યાં કપાયા તેની માહિતી હોય છે. ત્યારે તમારી સેલરી સ્લીપને હાથમાં લો અને સ્ટેપ બાય સ્ટેપ સમજો કોનો શું મતલબ થાય છે અને કેમ?\nકોઇ પણ સેલરી સ્લીપમાં બેઝિક સેલરી હોય છે. જે અંગે સૌથી પહેલા કહેવામાં આવે છે. બેઝિક સેલરી કુલ પગારના 30 થી 40 ટકા સુધી હોય છે. બેઝિક સેલરી પર જ તમારે ટેક્સ આપવો પડે છે. તે 100 ટકા ટેક્સેબલ હોય છે. તમારી બેઝિક સેલરી જેટલી વધારે એટલો તમારે ટેક્સ વધુ કપાવવો પડશે.\nહાઉસ રેન્ટ એલાઉન્સ\nહાઉસ રેન્ટ એલાઉન્સ એટલે કે HRAની બેઝિક સેલરીના 50 ટકા સુધી હોય છે. તે શહેર દીઠ નિર્ભર કરે છે. મુંબઇ, દિલ્હી, બેંગલોર અને હૈદરાબાદ જેવા શહેરોમાં તમારો HRA 50 ટકા જેવો હશે. અને જયપુર, અમદાવાદ, જેવા શહેરોમાં 40 ટકા જેટલો હોય છે. તમે જે ભાડુ ઓપો છો તેમાં બેઝિક સેલરીના 10 ટકા ભાડાને ઘટાડીને જે પૈસા બચે છે તે પણ હાઉસ રેંટ એલાઉન્સ હોઇ શકે છે. કંપની બે ભાગમાં તેને જમા કરે છે.\nકન્વિન્સ એલાઉન્સ કે ટ્રાવેલ ભથ્થું\nકન્વિન્સ એલાઉન્સ કંપની ત્યારે આપે છે જ્યારે તમારે કંપનીના કામથી યાત્રા કરવાની રહે. આ મામલે મળતા પૈસા તમારી ઇનહેન્ડ સેલરીથી જોડાઇને મળે છે. ખાલી તમારી જાણકારી માટે જણાવી દઇએ કે 1600 રૂપિયા સુધીનો કન્વિન્સ એલાઉન્સ સામાન્ય રીતે મળે છે. તેની પર કોઇ ટેક્સ નથી આપવો પડતો.\nઆ એલાઉન્સ મેડિકલ કવરના રૂપમાં આપવામાં આવે છે. આ સુવિધાનો ઉપયોગ કર્મચારી જરૂર પડે ત્યારે કરી શકે છે. જેમ કે 21000 રૂપિયા સુધીની રાશિ પર ESIC માટે કેટલાક રૂપિયા કપાય છે. સરકારના નવા નિયમ મુજબ 21,000 રૂપિયા સુધી તેમના મેડિકલ એલાઉન્સ આપવાની વાત કરવામાં આવી છે. આ સુવિધાનો લાભ લેવા માટે તમારે મેડિકલ ડોક્યુમેન્ટ રજૂ કરવા પડે છે. તે પછી જ આ સુવિધાનો લાભ મળે છે.\nઆ એક રીતનો રિવોર્ડ છે. જે કર્મચારીઓને પ્રોત્સાહિત કરવા માટે આપવામાં આવે છે. દરેક કંપનીની પરફોર્મન્સ પોલીસી અલગ અલગ હોય છે. આ પૂરી રીતે ટેક્સેબલ હોય છે. તમે તમારી કંપનીને આ અંગે પૂછી શકો છો.\nકેટલું પીએફ કપાય છે? આ સવાલ તમામ નોકરીયાત વ્યક્તિએ નોકરી લેતી વખતે પુછવું જોઇએ. વળી કેટલાક લોકો તમારી સેલરી જાણવા માટે પણ આવો સવાલ પુછે છે. સેલરી સ્લીપની આ મહત્વપૂર્ણ કોલમ છે. તમારી સેલરીનો 12 ટકા જેટલો તમારો પીએફ હોય છે. પગારમાં પીએફ કપાઇ તમારા પીએફ એકાઉન્ટમાં તે જમા થાય છે. જે પછી નોકરી છોડતી વખતે વ્યાજ સમેત પાછો મળે છે. પીએફમાં જેટલી રાશિ તમે નાંખો છો તેટલી રાશિ સામે પક્ષે તમારી કંપની પણ જમા કરાવે છે.\nઆ ટેક્સ દેશના કેટલાક રાજ્યોમાં જ કપાય છે જે નજીવા દરે હોય છે. હાલ તો આ ટેક્સ ખાલી ગુજરાત સમેત કર્ણાટક, પશ્ચિમ બંગાળ, આંધ્ર પ્રદેશ, તેલંગાના, મહારાષ્ટ્ર, તમિલનાડુ, આસામ, છત્તીસગઢ, કેરળ, મેધાલય, ઓડિસ્સા, ત્રિપુરા, ઝારખંડ, બિહાર અને મધ્ય પ્રદેશમાં કપાય છે.\nઆ અંગેની જાણકારી તમારી માસિક સેલરી સ્લિપમાં નહીં હોય પણ આયકરના રૂપે લેવામાં આવે છે. તમે ટેક્સ ભરો છો તો મેની સેલરી સ્લીપમાં તમને આ અંગે જાણકારી જોવા મળશે. આ પૈસા ભારતીય સરકારના ટેક્સ સ્લેબ મુજબ કપાય છે. જો કે તમે તેનાથી બચાવા ઇચ્છતા હોવ તો 80 સી નિયમ મુજબ રોકાણ કરી છૂટ મેળવી શકો છો.\nતમે કોઇ સામાન્ય ખરીદી પછી ખાલી તમારો આધાર નંબર અને ફિંગરપ્રિન્ટ આપી કરી શકો છો બિલની ચૂકવણી. આધાર પે સાથે જોડાયેલી6વાતો.\nRead also:જાણો Aadhaar Pay વિષે\nsalary income employee business પગાર વેપાર રોકાણ જાણકારી આવક\nSalary slip becomes vital to understand their salary slip so that they can negotiateabetter salary.\nStory first published: Wednesday, April 19, 2017, 14:07 [IST]


સંગાથ9in Novel Episodes by Dr Sagar Ajmeri books and stories PDF |સંગાથ 9\nસંગાથ – 9\nધોધમાર વરસતા વરસાદમાં પ્રત્યુષ કોઇને શોધી રહ્યો છે. તેણે લગભગ શહેરના દરેક સ્થળ પર તપાસ કરી લીધી. છેવટે તે બસ સ્ટેશને આવી દરેક બસમાં કોઇને શોધવા મથતો રહ્યો, પણ તેને કોઇ મળ્યું નહીં. બે વર્ષ પહેલા કોલેજમાં અભ્યાસર્થે બરોડાથી આણંદ બસમાં આવતાં પ્રત્યુષ અને તેના કોલેજીયન મિત્રોની મસ્તીસભર યાત્રામાં પ્રત્યુષનું ધ્યાન એક સ્વરૂપવાન છોકરી તરફ આકર્ષિત થયું. જીવનમાં પ્રથમવાર પ્રત્યુષ આમ કોઇ છોકરી તરફ આકર્ષિત થયો હતો. પોતાની જીવનસંગિની એવી જાહ્નવી ક્યાંય ના મળતા છેવટે પ્રત્યુષ તેના ખોવાયા વિશે પોલીસ કમ્પ્લેઇન કરી પોલીસ સ્ટેશનની બહાર નીકળે છે. ભૂતકાળના સંસ્મરણોમાં ડૂબેલા પ્રત્યુષની નજર સમક્ષ જાહ્નવી સાથેની મુલાકાત નજરે પડે છે. પ્રત્યુષ અને જાહ્નવી વચ્ચે પ્રેમ પાંગરે છે. એક સામાન્ય બેંક કારકૂનની દીકરી અને શહેરના નામાંકિત લૉયરના એકમાત્ર પુત્ર વચ્ચે સરળતાથી લગ્નની સંમતિ મળવી મુશ્કેલ બની. જાહ્નવીના ખોવાયા વિશેની પોલીસ ક્મ્પ્લેઇન નોંધાવ્યા પછી વરસતા વરસાદમાં અંધકારભર્યા આકાશ સામે જોતા જોતા જાહ્નવી સાથેના જીવનની યાદમાં પ્રત્યુષ ડૂબી ગયો. બંનેના માતાપિતાના વિરોધ પછી જાહ્નવી પ્રત્યુષથી દૂર રહેવા કરે છે. આ તરફ પ્રત્યુષને પોલીસ સ્ટેશનમાં પાછો બોલાવી કોઇ અજાણી લેડીએ રેલવે ટ્રેક પર સુસાઇડ કર્યાના સમાચાર આપવામાં આવે છે અને સાથે તે શક્યતા પણ વ્યક્ત કરવામાં આવે છે કે કદાચ તે લેડી જાહ્નવી તો નહીં હોય ને..! પ્રત્યુષ પી.આઇ. સાથે સીવીલ હોસ્પિટલ ડેડ બોડીની ઓળખ કરવા જાય છે. જાહ્નવી અને પ્રત્યુષ વચ્ચે ફરી જોડાણ થાય છે. બંને ફરીવાર પોતાના સંબંધ વિશે પોતાના પેરેન્ટ્સને સંમત કરવા પ્રયત્ન કરે છે, પણ બંનેના પરિવારમાંથી આ સંબંધને લઈ વિરોધ જ જોવા મળતા છેવટે બંને જાતે ઘરનાઓથી છૂપાવીને રજીસ્ટર મેરેજ કરી લે છે. જાહ્નવીના ઘરે તેને જોવા આવેલા છોકરા સામે જાહ્નવીના છૂપા લગ્નની વાત બહાર આવે છે. જાહ્નવી અને પ્રત્યુષને તેમના બંનેના ઘરેથી જાકારો મળે છે. બંને પોતાની અલગ દુનિયા વસાવવા આગળ વધે છે. આ તરફ હોસ્પિટલ પહોંચેલ પ્રત્યુષ મોર્ગમાં રાખેલ ડેડ બોડીની ઓળખ કરવા જાય છે. તે ડેડ બોડીની આંગળી પર પ્રત્યુષ પોતે જાહ્નવીને પહેલીવાર આપેલી ગીફ્ટ વાળી રીંગ જુએ છે. પ્રત્યુષ આ જ રીંગ તેમની સુહાગરાતમાં જાહ્નવીની આંગળીએ જોઇ ખુશીથી સમાતો ના હતો, તે જ રીંગ જોઇ આજે પ્રત્યુષને અસહ્ય આઘાત થયો..! હવે આગળ વાર્તા માણીએ....\n“ના, આ મારી જાહ્નવી હોઇ જ ના શકે...” વારંવાર પોતાના મનને મનાવવા પ્રત્યુષ ઘણા પ્રયત્નો કરતા સફેદ કપડાથી ઢાંકેલી ડેડ બોડીની વધુ ઓળખ કરવા નજીક જઈ રહ્યો.\nપ્રત્યુષે ફૂલોથી સજાવેલા બેડ પર બેઠેલી જાહ્નવીનો હાથ હળવેથી પોતાના હાથમાં મૂક્યો. માત્ર જાહ્નવીના હાથના સ્પર્શમાત્રથી તેના રોમેરોમમાં કંઇક અલગ જ ઝણહણાહટ થવા લાગી. ઘડીભર તે જાહ્નવીએ હાથમાં મૂકેલી મહેંદી નિહાળતો રહ્યો. ઘૂંઘટમાં છૂપાઇ બેઠેલી જાહ્નવી અંદર ભારે શ્વાસ લઈ દરેક ક્ષણને મનોમન આનંદપૂર્વક માણી રહી હતી. હવે પ્રત્યુષને ઘૂંઘટમાં છૂપાયેલ તેના ચાંદને જોયા વિના રહેવું મુશ્કેલ બન્યું, તેથી હળવેથી તેણે જાહ્નવીના ઘૂંઘટને ઊંચો કર્યો.\nપ્રત્યુષે જેવું કપડું ઊંચુ કરી જાહ્નવીના ચાંદ જેવા ચહેરાને જોવા પ્રયત્ન કર્યો, ત્યાં જ તે ચીસ પાડી ઊઠ્યો. કપડાની અંદર અત્યંત બિહામણો કચડાયેલો ચહેરો જોઇ પ્રત્યુષ મોર્ગરૂમના ખૂણા તરફ દોડી ગયો. તે આ વિકરાળ ચહેરો જોઇ શકતો ના હતો..! પ્રત્યુષના મિત્રોએ પ્રત્યુષને સંભાળ્યો. ડૉક્ટર્સે જણાવ્યું કે ટ્રેઇનના અકસ્માતથી મૃતકનો ચહેરો ઓળખાય નહીં તે હદનો વિક્ષિપ્ત બની ગયો છે, પરંતુ મૃતકના કપડાં અને સાથે મળેલા સામાન પરથી તેની ઓળખ કરવા પ્રત્યુષને અહીં બોલાવ્યો છે. પ્રત્યુષ તો પેલી ડેડ બોડીના હાથમાં તેની આપેલી રીંગ પરથી તેને ઓળખી જ ગયો હતો, પણ બાકીની ઓળખ તેના કપડા અને વસ્તુ પરથી કરવાની બાકી હતી. પ્રત્યુષ આગળ પેલી ડેડ બોડીના ડ્રેસ, ઓઢણી અને સાથે રાખેલ પર્સ બતાવ્યું ત્યાં જ પ્રત્યુષ ફસડાઇ પડ્યો. તે ચોધાર આંસુએ રડતો રહ્યો. પોતાના જીવથી વહાલી જાહ્નવીને આજે તેની આંખ સામે આ સ્થિતીમાં જોઇ પ્રત્યુષ હિંમત હારી જ જાય તે સ્વાભાવિક જ હતું..! જરૂરી ફોર્માલીટી પૂર્ણ કરી પ્રત્યુષને ડેડ બોડીની સોંપણી કરવામાં આવી. જાહ્નવીના અંતિમ સંસ્કાર વખતે પ્રત્યુષનો માત્ર દેહ જ હાજર હતો, બાકી તેના પ્રાણ તો હવે ખોવાઇ જ ગયા હતા..! તે માત્ર જાણે કોઇ જીવતી લાશ બની રહ્યો. હવે તેના જીવનમાં જીવવા જેવું કંઇ જ લાગતું ના હતું.\nપ્રથમ મિલનની રાતે એકબીજાના બાહુપાશમાં જકડાઇને મિલનનો આનંદ અને હૂંફ માણતા પ્રત્યુષ અને જાહ્નવી આજે કાયમ માટે વિખુટા પડ્યા, જાહ્નવીની ભડભાડ બળતી ચિતાની અગનજ્વાળા પ્રત્યુષના રોમેરોમને દઝાડતી રહી..! ઉત્કટ પ્રેમ અને મિલનના આનંદમાં બંનેની આંખોમાંથી નીતરી રહેલા પ્રેમના બિંદુ સામે આજે જાહ્નવી પ્રત્યુષની આંખો ચોધાર રડતી મૂકી કાયમ માટે ચાલી ગઈ.\n“અરે, સવાર પડી તો પણ હજુ ઉઠવા મૂડ નથી કે શું..?” નાહીને બહાર આવેલી જાહ્નવીએ પ્રત્યુષે ઓઢેલ બ્લેન્કેટ ખેંચતા પૂછ્યું.\n“હમમમમ...આટલી સારી વાઇફનો સંગાથ છોડી બેડ છોડવો કોને ગમે..?” જાહ્નવીનો હાથ ખેંચી બેડ પર લાવતા પ્રત્યુષે જવાબ આપ્યો.\n“એય છોડો ને મને...!” પ્રત્યુષની બાહોમાંથી પોતાને છોડાવવા પ્રયત્નો કરતાં જાહ્નવીએ પ્રેમભરી વિનંતી કરતા કહ્યું.\nપ્રત્યુષે જાણી જોઇ પોતાની બાહુપાશ ઢીલી કરી, પણ પોતે પ્રત્યુષની બાહુપાશમાંથી છોડાવવા પ્રયત્નો કરતા હોવાનું બતાવી જાહ્નવી જાતે તેના બાહુપાશમાં વધુ જકડાઇ જવા કરતી જોઇ પ્રત્યુષ ખડખડટ હસી પડ્યો. પોતાની મનની વાત પ્રત્યુષને કળાઇ જતા શરમથી લાલચોળ બનેલી જાહ્નવી નારાજ થઈ બેડ પરથી ઉઠવા કરે છે, ત્યાં પ્રત્યુષ તેનો હાથ ખેંચી રાખે છે. આ ખેંચતાણમાં ગળામાં પહેરેલ મંગળસૂત્ર જાહ્નવીના કપાળે જોશભેર વાગતા લોહીની ધાર વહેવા લાગી. જાહ્નવીને આમ વાગી જતાં પ્રત્યુષ હાંફળો ફાંફળો બની તેને દવાખાને લઈ જાય છે. પાંચેક દિવસ પટ્ટી બદલ્યા પછી જાહ્નવીના કપાળે કાયમ માટે વાગ્યાનું નિશાન રહી જાય છે. પ્રત્યુષે પોતાની ભૂલની કેટલીયે વાર માફી માંગવા કર્યું, પણ જાહ્નવીએ આ બાબતને સાવ સરળતાથી જ લીધી.\n“અરે એટલામાં શું થઈ ગયું..? હવે કાયમ માટે મારા મંગળસૂત્રનું નિશાન રહી ગયું તો એ તો સારુ જ ને...આ તો જીવનભરની યાદગીરી...” જાહ્નવીની વાત અધવચ્ચે અટકાવી પ્રત્યુષ તેને વળગી પડ્યો.\nભડભડાટ બળતી ચિતા આગળ ઊભા રહેલા પ્રત્યુષનો હાથ અચાનક પોતાના કપાળે ગયો, જાણે તેમ કરી તેને જાહ્નવીના કપાળનું નિશાન સ્પર્શ કર્યાની અનુભૂતિ થઈ..!\nલગ્ન પછી જાહ્નવી અને પ્રત્યુષ માટે દરેક પળ ખૂબ ખુશીઓથી ભરેલી રહી. એમ.બી.એ.ની લાસ્ટ સેમિસ્ટરની એક્ઝામ પૂરી થઈ. સાથે પ્રત્યુષે પ્રાઇવેટ કંપનીમાં જોબ પણ મેળવી લીધી. ફિલ્મોમાં બતાવે તેમ મેરેજ પછી ખાધું પીધું અને મોજ કરીની સંકલ્પના માત્ર કાલ્પનિક જ હોય છે તે સમજતા પ્રત્યુષ અને જાહ્નવીને વાર ના લાગી..! બંનેનું એમ.બી.એ.નું રીઝલ્ટ આવ્યું. પ્રત્યુષને ઠીકઠીક પર્સન્ટેજ આવ્યા, જ્યારે જાહ્નવી ટોપર રહી. પ્રત્યુષને જાહ્નવી ટોપર રહી તેની ઘણી ખુશી થઈ. જાહ્નવીના હાઇ પરસેન્ટેજને કારણે પ્રસિધ્ધ ગવર્નમેન્ટ બેંકના ઇન્ટરવ્યુમાં પ્રત્યુષનું સીલેક્શન થયું નહીં, જ્યારે જાહ્નવી આસીસ્ટન્ટ મેનેજર તરીકે સીલેક્ટ થઈ..! પ્રત્યુષ જાહ્નવીના સક્સેસ માટે ઘણો ખુશ દેખાતો હતો પણ મનોમન તેને કોઇ અકળ્ય અનુભૂતિ થઈ રહી હતી. તેને આ અનુભૂતિ સમજાતી ના હતી.\n“અરે...ડૉન્ટબી સેડ યાર...તુ નહીં તો તારી વાઇફ...ગવર્નમેન્ટ જોબ મળી એટલે હવે તો તારે બેઠાબેઠા જ ખાવાનું ને..!” પ્રત્યુષના મિત્રોની આવી હળવી મજાક પણ પ્રત્યુષના મન પર ભારે ઠેસ મારી ગઈ.\nએક સાંજે પોતાના ઘરે લેપટોપ પર પોતાનો સી.વી. રીઝ્યુમ ટાઇપ કરતા પ્રત્યુષને જોઇ જાહ્નવી કીચનમાં કામ કરતા કરતા બોલી, “તમે આ સી.વી.ઓનલાઇન રીઝ્યુમ ક્રીએટર સોફ્ટવેરની મદદથી બનાવો તો વધુ ઇફેક્ટીવ...” જાહ્નવીના શબ્દો વચ્ચે અટકાવતા પ્રત્યુષ અચાનક ગુસ્સામાં ભભૂકી બોલ્યો, “પ્લીઝ, મને ખબર પડે છે કે ઇફેક્ટીવ રીઝ્યુમ કેવી રીતે બને... આઇ ડૉન્ટ વૉન્ટ યોર પ્રીસીયસ એડવાઇઝ...!” એક નાનકડી વાતથી બંને વચ્ચે ઝઘડો શરૂ થઈ ગયો. પછીથી આમ ઘણી વાર નાની નાની વાતમાં બંને વચ્ચે અવાર નવાર ઝઘડો થઈ જતો.\nએક વરસાદી ભીની સાંજે ડીનર બનાવી કીચનથી બહાર આવી બાલ્કનીમાં ઊભેલા પ્રત્યુષને જાહ્નવી વહાલભર્યો હગ કરે છે. “પ્લીઝ જાહ્નવી, બીહેવ યોર સેલ્ફ....આસપાસના લોકો બહાર જ છે...કોઇ જોઇ જશે તો...” બોલતા પ્રત્યુષ જાહ્નવીનો હાથ છોડાવવા કરે છે, જેનાથી ગુસ્સે ભરાઇ જાહ્નવી જણાવે છે, “મેરેજ પહેલા તો બહાર રોડ પર પણ મને હગ કરતા જરાય શરમ નહોતી આવતી, ત્યારે તો કોઇ જોઇ જશે તેવી બીક નહોતી લાગતી, હવે આ બધું દેખાય છે...?”\n“ત્યારે આપણે અનમેરીડ હતા એટલે...!” જાહ્નવીના કટાક્ષભર્યા શબ્દોસહી ના શકતા અજાણ્યે જ પ્રત્યુષ જવાબ આપે છે.\n“વૉટ ડુ યુ મીન...અનમેરીડ હતા એટલે..? એટલે ત્યારે પ્રેમ હતો, અને હવે નથી એમ..!” જાહ્નવી ગુસ્સે ભરાઇ સવાલ કરે છે.\n“તુ કઈ વાત ક્યાં લઈ જાય છે..? હવે આપણા ઉપર રીસ્પોન્સીબીલીટીઝ વધી છે, સો ડૉન્ટ બીહેવ ચાઇલ્ડીશ..!” પ્રત્યુષ જાહ્નવીને જવાબ આપી પોતાના રૂમમાં જાય છે.\n“એક્સ્ક્યુઝ મી...એ રીસ્પોન્સીબીલીટીઝ હું પણ નીભાવું જ છું....ઘરમાં મારી સેલરી વધુ...” ગુસ્સે ભરાયેલી જાહ્નવી અધૂરા શબ્દો મૂકી બેડ પર જઈ સૂઇ જાય છે.\nતે રાત્રે બંનેમાંથી કોઇ જમ્યું નહીં. પ્રત્યુષના મનમાં જાહ્નવીના બોલાયેલા શબ્દો “ઘરમાં મારી સેલરી વધુ” ક્યાંય સુધી પડઘા પાડી ગૂંજી રહ્યા..! પતિ પત્ની વચ્ચે એકવાર આવેલ ઇગો બંનેના દામ્પત્ય જીવનને વેરવિખેર કરી નાખે છે..!\nજાહ્નવીના મૃત્યુ પછી પ્રત્યુષનું શું થશે..?\nપ્રત્યુષ અને જાહ્નવીના સુખી જીવનમાં શું થયું કે આજે તેમને આ સમય જોવો પડ્યો..?\nઆ બધું જાણવા સાથે આગળની વાર્તા માણવા જરા રાહ.... સંગાથ – 10\nDilip Bhappa6months ago\nJigisha7months ago


વૈજનાથ મંદિર, પરલી | ડૉ. પ્રવીણ શાહ નો બ્લોગ\nવૈજનાથ મંદિર, પરલી\n07 એપ્રિલ 2016 Leaveacomment\nપરલી ગામનું વૈજનાથ મંદિર, એ શીવજીનાં બાર જ્યોતિર્લીંગોમાંનું એક છે. દેશભરમાં તે જાણીતું છે. ધર્મ કે જાતિના કોઈ ભેદભાવ વિના કોઈ પણ વ્યક્તિ આ મંદિરમાં દર્શન કરવા આવી શકે છે. અહીં લીંગને અડકવાની છૂટ છે.\nએવી કથા છે કે લંકાના રાજા રાવણે કૈલાસ પર્વત પર જઈને શીવજીને રીઝવવા સખત તપ કર્યું, એ દરમ્યાન સખત ઠંડી અને વરસાદને લીધે તે માંદો પડ્યો. શીવજીએ તેને ઔષધિઓથી સાજો કર્યો. આથી શીવજી વૈદ્યનાથ તરીકે ઓળખાયા. આ જ્યોતિર્લીંગ વૈદ્યનાથ તરીકે પણ જાણીતું છે. કહે છે કે અહીં જે વનસ્પતિ અને ઝાડપાન થાય છે તેમાં ઔષધીય ગુણો ઘણા છે. ઝારખંડના દીઓઘરમાં પણ એક બીજું વૈદ્યનાથ જ્યોતિર્લીંગ છે, પણ વધારે જાણીતું તો આ પરલીવાળું જ છે. બંનેમાંથી એકનાં દર્શન કરો તો પણ બંનેના દર્શનનું પુણ્ય મળે છે.\nપરલી, મહારાષ્ટ્રના બીડ જીલ્લામાં આવેલું પુરાણું નગર છે. તે કાંતિપુર કે વૈજયંતિ તરીકે પણ ઓળખાય છે. તે મેરુ કે નાગનારાયણ પર્વતના ઢોળાવ પર, બ્રહ્મા, વેણુ અને સરસ્વતી નદીઓના સંગમ આગળ આવેલું છે. ઉજ્જૈન અને કન્યાકુમારીને એક સીધી લીટીથી જોડીએ તો પરલી બિલકુલ આ લાઈન પર આવશે.\nશીવજીનાં બાર જ્યોતિર્લીંગમાંનાં પાંચ તો એકલા મહારાષ્ટ્ર રાજ્યમાં છે, એટલે અહીં જ્યોતિર્લીંગોનું ખાસ મહત્વ છે. પરલીના જ્યોતિર્લીંગનો, શીવભક્ત અહલ્યાદેવી હોલ્કરે ઈ.સ. 1706માં જીર્ણોધ્ધાર કરાવ્યો હતો.\nવૈજનાથ મંદિર પત્થરનું બનેલું છે. આગળ મોટો દીપ સ્થંભ છે. ગર્ભગૃહ ઉંડું છે. અહીંનું શીવલીંગ શાલીગ્રામનું બનેલું છે. લોકો અહીં અભિષેક અને પૂજા કરે છે. પૂજા કરતી વખતે મનમાં ખાસ સ્પંદનો અનુભવે છે. તેમને અહીં આધ્યાત્મિક શક્તિ મળે છે. મંદિર ઘણું જ સરસ અને શાંત છે. ભીડ હોય ત્યારે પણ ભીડ જેવું લાગતું નથી. મહાશીવરાત્રિનો એ અહીંનો મુખ્ય તહેવાર છે.\nપરલીમાં રહેવા માટે ઘણી હોટેલો છે. પરલી રેલ્વે સ્ટેશનથી મંદિર માત્ર ૨ કી.મી. દૂર છે. હૈદરાબાદ અને બેંગ્લોરથી અહીં આવવા માટે સીધી ટ્રેન મળે છે. મુંબઈથી નાગપુરના રૂટ પર પરભની ઉતરી જવાનું, ત્યાંથી પરલી જવા માટે બીજી ટ્રેન કે અન્ય કોઈ વાહન મળી રહે.\nપરલી, અંબેજોગાઈથી 26 કી.મી., લાતુરથી 67 કી.મી., પરભનીથી 70 કી.મી., બીડથી 90 કી.મી., નાંદેડથી 100 કી.મી., ઔરંગાબાદથી 200 કી.મી., અને હૈદરાબાદથી 362 કી.મી. દૂર છે. બીડ, મુંબઈથી અહમદનગરના રૂટ પર 382 કી.મી. દૂર છે.\nઔંધ નાગનાથ જ્યોતિર્લીંગ પરલીથી નજીક જ છે. પરલીથી તે 118 કી.મી., પરભનીથી 51 કી.મી. અને ઔરંગાબાદથી 196 કી.મી. દૂર છે.\nનોંધ: મેં આ જ્યોતિર્લીંગ જોયેલ નથી. ફોટા ગુગલ પરથી લીધા છે.\nPrevious શબરીમાલા મંદિર Next ગંગોત્રી અને ગૌમુખ


ગુજરાતને ત્રીસ દિવસ જીવ્યો છું – હિમાંશ કોહલી – Medha Pandya Bhatt\nસ્વીટી વિડ્સ એનઆરઆઇ ફિલ્મ રોમેન્ટિક કોમેડી ફિલ્મ છે. જેમાં ગુજરાતી પરિવારની વાર્તા જોવા મળશે. ફક્ત એટલું જ નહીં ફિલ્મનું શૂટીંગ પણ ગુજરાતના વડોદરા શહેરમાં થયેલું છે. ચોકલેટી ફેસ ધરાવતો હિમાંશ કોહલી ખૂબ જાણીચો ચહેરો છે. તે હમ સે હૈ લાઇફ ટીવી સિરિઝમાં રાધવ ઓબેરોયના પાત્રથી ખૂબ જ જાણીતો બન્યો હતો. હિન્દી ફિલ્મ હમ સે હૈ લાઇફ અને યારીયામાં તે જોવા મળ્યો. યારીયા ફિલ્મનું દિલ હૈ પાની પાની ગીત આજે પણ લોકોના મોઢે સાંભળવા મળે છે. હિમાંશ કોહલીએ રૂબરૂ મુલાકાતમાં ફિલ્મ અને પાત્ર વિશે જણાવ્યું.\nફિલ્મનું પાત્ર અને અનુભવ વિશે જણાવ.\nફિલ્મમાં મારું આકાશ પટેલ નામના યુવકનું પાત્ર છે અને તે એક કોલેજ સ્ટુડન્ટ છે. સમજદાર અને જીવનમાં કઇક કરવાની ઘગશ રાખતો યુવક છે. આકાશના જીવનમાં તેના એમ્બીશિયસની સાથે સ્વીટી પણ મહત્વની છે. તે બંનેને સાથે રાખીને ચાલે છે. તે એક અનાથ યુવક છે, તેથી તેના માટે તે મોટો પ્રોબ્લેમ છે. ફિલ્મમાં તેને સમજદાર એટલે જ દેખાડવામાં આવ્યો છે. બીજી બીજુ ફિલ્મની વાત કરું તો ખૂબ જ ક્રેઝી કોમેડી ફિલ્મ છે. કોલેજમાં ફિલ્મ શૂટ થઇ છે.\nગુજરાતી યુવકનું પાત્ર કેવું રહ્યું.\nહું ફિલ્મમાં અર્બન ગુજરાતી યુવકનું પાત્ર ભજવી રહ્યો છું. અમારું આખુ બેકગ્રાઉન્ડ જ ગુજરાતી છે. જે ગુજરાતી સમજી શકે છે. ગુજરાતનો ટેસ્ટ અને કલ્ચર આ ફિલ્મમાં જોવા મળશે. અત્યાર સુધી હું ગુજરાતમાં ફિલ્મના પ્રમોશન માટે આવ્યો છું. પહેલીવાર આખી ફિલ્મનું શૂટીંગ ગુજરાતમાં થયું છે, તેથી વધારે નજીકથી સમજી શક્યો છું. ગુજરાતને ત્રીસ દિવસ જીવ્યો છું તેવું કહી શકું.\nયારીયાનો સ્કુલ બોય હવે કોલેજમાં જોવા મળશે.\nયારીયામાં સ્કુલ બોયનું પાત્ર બાદ ત્રણ વર્ષ પછી કોલેજ પૂરી કરી હવે લગ્ન કરવા જઇ રહ્યો છે. તેથી સ્કુલ અને કોલેજની ખૂબ જ અલગ છે, તે જોવા મળે છે. યારીયામાં હું થોડો ઇમ્ચ્યોર બોય હતો, લોકોની વાતને મજાકની રીતે લેતો હતો. અહીં આકાશ એક સમજદાર યુવકના પાત્રમાં જોવા મળશે. જે પોતાની સાથે અનેક જવાબદારી સાથે જીવતો યુવક છે. તે સંબંધમાં ખૂબ માને છે.\nયારીયાનું એક ગીત આજે પણ જાણીતુ છે અને આ ફિલ્મનું પણ ગીત લોકપ્રિય થઇ રહ્યું છે.\nમને મારી બંને ફિલ્મમાં ખૂબ જ સારા મ્યુઝીક ડિરેક્ટર મળ્યા છે. તેમના ગીતને અમે અમારા પાત્ર પ્રમાણે ઉપયોગ કરતા હોઇએ છીએ. ગીતકાર પણ ખૂબ જ સારા છે. ગીત ગાનાર પણ ખૂબ સુંદર અવાજમાં ગાય છે, જેના કારણે લોકો અમારા ચહેરાને હંમેશા યાદ રાખે છે. અમારા પર પણ એક જવાબદારી રહેતી હોય છે.\nકોઇ કોમ્પિટીશનનો અનુભવ ક્યારેય કર્યો છે.\nકોમ્પિટીશન દરેક જગ્યાએ હોય છે અને તે રહેવી જ જોઇએ. જો કોઇને તેના કામની ડેડલાઇન ન મળે તો તે આરામ કર્યા કરે, કામ કરશે નહીં. ઇન્ડસ્ટ્રીમાં જો કોમ્પિટીશન જોતા હોતો તો હું કામ કરી રહ્યો છું. આ ફિલ્મ સિવાય પણ આ વર્ષે મારી બીજી બે ત્રણ ફિલ્મો છે. ગયા વર્ષે હું ફિલ્મો જ શૂટ કરતો રહ્યો છું. પહેલી ફિલ્મમાં લોકોએ પસંદ મને પસંદ કર્યો છે, તે પછી હું તે ફિલ્મમાં મારી ભૂલોને શોધીને તેમાંથી વધારે શીખવાનો પ્રયત્ન કરતો રહ્યો છું. હું મારા કામને વધારે સુધારવાનો પ્રયત્ન કરતો રહું છું.\nબરોડાની કોલેજનો શૂટીંગનો અનુભવ કેવો રહ્યો.\nકોલેજના સ્ટુડન્ટસે ખૂબ જ સપોર્ટ કર્યો છે. હું આ ફિલ્મમાં રામીલીલાના નાટકના કપડાં પહેરીને ફરતો જોવા મળીશ. તેમાં હું ક્યારેક હનુમાન તો ક્યારેક રાવણ બનું છું. તો તેમાં ઘણા સમય પછી હું શોર્ટ કપડાંમાં ફરતો હતો. બ્લ્યુ હે પાની પાની અને બારીસ કર્યા પછી ઘણા સમય પછી હું કોલેજમાં અડધો ખુલ્લો ફરતો હતો. આખી યુનિટ અને સ્ટુડન્ટ્સ ત્યાં રહેતા. તો મને તે ખૂબ જ ફની લાગતું હતું. જોકે ત્યાંના જેટા પણ સ્ટુડન્ટ્સ છે તેમણે મારો મજાક ઊડાવવાના બદલે મને પ્રોત્સાહિત કરતા હતા. મને આ જે પ્રેમ મળ્યો તે ખૂબ યાદગાર રહ્યો. મને ખૂબ જ સ્પેશિયલ લાગણી મળી છે. તેમણે પ્રેમ અને માન આપ્યું છે અને મને ખાતરી પણ આપી કે અમારી ફિલ્મ જોવા તેઓ જરૂર જશે.


See Narmada Dam from Statue of Unity Viewing Gallery – News18 Gujarati\n135 મીટરની ઊંચાઈ પર સરદાર પટેલની છાતીમાંથી જુઓ નર્મદા ડેમનો નજારો\nવ્યુઇંગ ગેલેરીમાંથી નર્મદા ડેમનું દ્રશ્ય.\nરૂ. 3000 કરોડના ખર્ચે બનેલી સરદાર પટેલની પ્રતિમાની 135 મીટરની ઊંચાઈ પર વ્યૂઇંગ ગેલેરી આવેલી છે.\nLast Updated : August 09, 2019, 12:17 IST\nફરિદખાન પઠાણ/ દીપક પટેલ, નર્મદા : ગુજરાત માટે આનંદના સમાચાર છે. ડેમ પર દરવાજા લગાવાયા બાદ પ્રથમ વખત તેને ખોલવામાં આવ્યા છે. ઉપરવાસમાંથી સતત પાણીની આવકને કારણે નર્મદા ડેમે 131 મીટરની સપાટી વટાવી છે. જે બાદમાં રાત્રે જ દરવાજા ખોલવાની નિર્ણય કરાયો હતો. હાલ ડેમના 23 ગેટ ખોલી નર્મદા ડેમમાં પાણી છોડવામાં આવી રહ્યું છે. આ દરમિયાન નર્મદા પહોંચેલા પ્રવાસીઓ સરદાર પટેલના સ્ટૂચ્યૂમાં 135 મીટરે આવેલી વ્યૂઇંગ ગેલેરીમાંથી નર્મદા ડેમ જોવાનો અદભુત લહાવો લઈ રહ્યા છે.\nનોંધનીય છે કે રૂ. 3000 કરોડના ખર્ચે બનેલી સરદાર પટેલની પ્રતિમાની 135 મીટરની ઊંચાઈ પર વ્યૂઇંગ ગેલેરી આવેલી છે. આ ગેલેરીમાં એક સાથે 200 લોકો ઉભા રહી શકે છે. સરદાર સરોવર ડેમના દરવાજો ખોલવામાં આવ્યા બાદ શુક્રવારે સવારે મોટી સંખ્યામાં પ્રવાસીઓ અહીં આવી પહોંચ્યા હતા.\nમુખ્યમંત્રીએ પાણીના વધામણા કર્યા\nમુખ્યમંત્રી વિજય રૂપાણી અને નાયબ મુખ્યમંત્રી નીતિનભાઈ પટેલા શુક્રવારે સવારે નર્મદા ડેમ ખાતે પહોંચ્યા હતા. અહીં તેમણે નર્મદા ડેમના પાણીના વધામણા કર્યા હતા. આ પ્રસંગે રાજ્યના મુખ્યમંત્રીએ જણાવ્યું હતું કે આખા ગુજરાત માટે આનંદના સમાચાર છે. નર્મદા ડેમ ભરાયો હોવાથી તેમાંથી પાણી છોડવામાં આવી રહ્યું છે. નર્મદા નદી ઉપરાંત કેનાલ નેટવર્ક દ્વારા ડેમના પાણીથી સિંચાઈ માટે પાણી પૂરું પાડવામાં આવી રહ્યું છે. સૌની યોજના અંતર્ગત ડેમો પણ ભરવામાં આવી રહ્યા છે.\nઐતિહાસિક ક્ષણના સાક્ષી બન્યા અનેક લોકો\nનર્મદા ડેમના દરવાજા ખોલતા જ આ ઐતિહાસિક ક્ષણના સાક્ષી બનવા માટે પ્રવાસીઓ ત્યાં પહોંચી ગયા હતા અને સરદાર પટેલની છાતીમાં બનેલી વ્યુઇંગ ગેલેરીમાંથી નર્મદા ડેમનો નજારો માણ્યો હતો. સરદાર સરોવર નર્મદા બંધની જળ સપાટી 132 મીટરને પાર થતા જેના 23 ગેટ ખોલી નાખવામાં આવતા નર્મદામાં6લાખ ક્યૂસેક પાણી નર્મદામાં વહી રહ્યું છે.\nFirst published: August 09, 2019, 12:08 IST\nNarmada damNarmada riverSardar Sarovarstatue of unity\nમાતા પિતા સાવધાન, બિલ્ડિંગમાં બાળકોનું કેવી રીતે રાખશો ધ્યાન?\nઆપણા PM સમય કરતા પહેલા વિચારે છે : Mukesh Ambani\nSurat Ganja News: કરિયાણાની દુકાન અને પાનનાં ગલ્લાની આડમાં ગાંજાનો વેપાર, મહિલા અને પુરુષની ધરપકડ


લખીમપુર ખેરી અકસ્માતમાં ખેડૂતોના મોત: કેન્દ્રીય મંત્રીના પુત્ર સામે હત્યાનો કેસ, 15-20 અજાણ્યા પર પણ FIR - Fearless voice\nOctober 4, 2021 October 12, 2021 Fearless Voice Team\nકૃષિ કાયદા અને કેન્દ્રીય ગૃહ રાજ્ય મંત્રી અજય મિશ્રા ટેનીની ટિપ્પણીનો વિરોધ કરી રહેલા ખેડૂતો અને મંત્રીના પુત્ર વચ્ચે રવિવારે હિંસક મુકાબલો થયો. ટીકુનિયા નગરમાં હંગામો દરમિયાન મંત્રીના પુત્ર આશિષ મિશ્રાની ગાડી દ્વારા કચડી નાખવામાં આવતા ચાર ખેડૂતોના મોત થયા હતા અને ઘણા ઘાયલ થયા હતા. ગાડી ઇરાદાપૂર્વક ચડાવવામાં આવ્યું હોવાનો આક્ષેપ કરતા ગુસ્સે ભરાયેલા ખેડૂતોએ મંત્રીના પુત્રના વાહનોમાં તોડફોડ કરી અને આગ લગાવી દીધી.\nમંત્રીના પુત્રએ ખેતરોમાં દોડીને પોતાનો જીવ બચાવ્યો હતો, પરંતુ આ મારપીટ દરમિયાન ડ્રાઈવર સહિત અન્ય ચાર લોકોના પણ મોત થયા હતા. દસથી વધુ ઘાયલ ખેડૂતોને હોસ્પિટલમાં દાખલ કરવામાં આવ્યા છે. ખેડૂત તેજિંદર સિંહ વિર્કની હાલત નાજુક હોવાનું કહેવાય છે. ખેડૂતોનું કહેવું છે કે જ્યારે તેઓએ મંત્રીના પુત્રના કાફલાને અટકાવ્યો ત્યારે કાર તેમના પર નારા લગાવી સૂત્રોચ્ચાર કરવામાં આવ્યા હતા.\nહંગામા બાદ બીકેયુના નેતા રાકેશ ટીકેટ દિલ્હીથી નીકળ્યા હોવાની માહિતી બાદ ખેડૂતોએ મૃત ખેડૂતોના મૃતદેહોને નગરની ઈન્ટર કોલેજમાં મૂકીને ધરણા શરૂ કર્યા હતા. મોડી રાત સુધી, નજીકના જિલ્લાઓમાંથી હજારો ખેડૂતો પણ વિરોધ સ્થળ પર પહોંચ્યા હતા. સરકારે લખનઉથી પોલીસ વહીવટના ઉચ્ચ અધિકારીઓને ઘટનાસ્થળે મોકલ્યા. ખેડૂત નેતાઓએ કહ્યું કે મંત્રીના પુત્રની ધરપકડ સુધી તેઓ ત્યાં જ રહેશે. ઘટનાને અકસ્માત ગણાવીને એસપી વિજય ધુલે આઠ લોકોના મોતની પુષ્ટિ કરી હતી.\nમોડી સાંજે જિલ્લામાં ઇન્ટરનેટ સેવાઓ બંધ કરવામાં આવી હતી. કેન્દ્રીય મંત્રી અજય મિશ્રા ટેનીનું કહેવું છે કે હંગામો દરમિયાન ડ્રાઈવરને પથ્થર લાગવાથી ગાડી બેકાબૂ રીતે ખેડૂતો પર ચડી જવાને કારણે અકસ્માત સર્જાયો. તેમના પુત્ર આશિષ મિશ્રાનું કહેવું છે કે તેઓ પોતે કારમાં નહોતા. તેમના કાર્યકરો નાયબ મુખ્યમંત્રીનું સ્વાગત કરવા ત્રણ વાહનોમાં જઈ રહ્યા હતા.\nઆઈજી રેન્જ લક્ષ્મી સિંહે કહ્યું કે ઘટનાને આધારે આશિષ મિશ્રા મોનુ નામના અને 15-20 અજાણ્યા વિરુદ્ધ કલમ 147, 148, 149, 302, 130 બી, 304 એ હેઠળ કેસ નોંધવામાં આવ્યો છે.


Code of Conduct effect in rajkot gold bazar|આચારસંહિતા લાગુ પડતા જ રાજકોટની સોની બજારમાં સોંપો, રોજનું 10 કરોડ ટર્નઓવર ઘટી ગયું\nCode of Conduct effect in rajkot gold bazar\nલોકસભા ચૂંટણી / આચારસંહિતા લાગુ પડતા જ રાજકોટની સોની બજારમાં સોંપો, રોજનું 10 કરોડ ટર્નઓવર ઘટી ગયું\nરાજકોટની સોનીબજારમાં રોજનું 100 કિલો સોનું દાગીના બનાવવા માટે આવે છે\nઆવકવેરાથી બચવા માટે વેપારીઓ ધંધો જતો કરવા તૈયાર છે પણ સાહસ લેવા તૈયાર નથી\nરાજકોટ: લોકસભાની ચૂંટણીની આચારસંહિતા લાગુ થઈ ગઈ છે. પરિણામે 10 લાખ કે 1 કિલો સોનાની ગેરકાયદેસર હેરફેર પર આવકવેરાની બાજ નજર છે. ચૂંટણીની આચારસંહિતાની અસર બજારમાં દેખાવાની શરૂ થઈ ગઈ છે. આચારસંહિતા લાગુ પડતાની સાથે જ સોનીબજારમાં સોંપો પડી ગયો છે. રાજકોટ એ સોના ચાંદીનું હબ ગણાય છે. અહીં સામાન્ય વ્યક્તિથી લઈને સેલીબ્રિટીના સોના ચાંદીના ઘરેણા, ટ્રોફી વગેરે બને છે. એકલા માત્ર રાજકોટની સોની બજારનું દૈનિક ટર્ન ઓવર રૂ.30 કરોડથી વધારે છે .અહીં રોજ 100 કિલો ગ્રામ સોનું રાજકોટની માર્કેટમાં આવે છે. જેમાંથી સોના ચાંદીના દાગીના અને ઝવેરાત બનીને તે મોકલવામાં આવે છે. જ્યારથી આચારસંહિતા લાગુ પડી છે ત્યારથી રોજનું રૂ.10 કરોડનું ટર્ન ઓવર ઘટી ગયું છે. વેપારીઓ કોઈ જાતનું સાહસ લેવા માંગતા નથી. આવકવેરાની ઝપટમાં ના ચડી જવાય એ માટે વેપારીઓ ઘંધો જતો કરવા માટે તૈયાર છે પણ સાહસ લેવા તૈયાર નથી.\nવિધાનસભાની ચૂંટણી સમયે પકડાયેલા પાર્સલ છોડાવવા વેપારીઓ હજુ ધક્કા ખાય છે\n1.વિધાનસભાની ચૂંટણી સમયે આચારસંહિતા લાગુ થયા બાદ 27 કિલો સોનું મુંબઈથી રાજકોટની ફ્લાઈટમાં આવતાની સાથે જ પકડી લેવામાં આવ્યું હતું. જેમાં કુલ 40 વેપારીઓના પાર્સલ હતા. જે પૈકી માત્ર7જ વેપારીના પાર્સલ છોડવામાં આવ્યા છે. બાકીના વેપારીઓ પોતાનું પાર્સલ છોડાવવા માટે હજુ ધક્કા ખાય છે તો લોકસભાની ચૂંટણીની આચારસંહિતા લાગુ પડ્યાના બીજા જ દિવસે મુંબઈથી ડીબીસી લોજિસ્ટીક નામની કુરિયર કંપનીમાં ફરી 30 વેપારીઓનું સોનું પાર્સલ આવ્યું હતું. આઈટીની ફ્લાઈંગ સ્ક્વોડ ટીમે તે કબ્જે કરી લીધું હતું. બાદમાં જે વેપારીઓના પાર્સલ હતા તેઓએ આધાર પુરાવા રજૂ કર્યા હતા. જે કાયદેસર જણાતા સોનું 24 કલાકમાં જ રિલીઝ કરી દેવામાં આવ્યું હતું.\nરોટેશન ઠપ્પ થઇ ગયું, પેમેન્ટ બધાના અટકી ગયા\n2.આચારસંહિતા લાગુ પડ્યા બાદ બજારનું આખેઆખું રોટેશન ઠપ્પ થઇ ગયું છે. દરેકના પેમેન્ટ અટકી ગયા છે. ઉપરથી આવક જ ઘટી ગઇ છે. જેને કારણે ડિમાન્ડ પૂરી કરી શકાતી નથી અને તેની અસર ક્યાંકને ક્યાંક ભાવ પર પણ જોવા મળે તો નવાઈ નહીં. બજારમાં રોકડની લીક્વીડીટી ઘટી ગઈ છે. લોકો ખરીદી કરવા આવે છે પણ નોંધપાત્ર નથી કરતા. માત્ર શુકન પૂરતી જ કરીને સંતોષ માને છે- જગદીશભાઈ પાટડીયા-પ્રમુખ જેમ્સ એન્ડ જવેલરી એસો. રાજકોટ\nઆચારસંહિતાના નામે ખોટી હેરાનગતિ થાય તો 1950 નંબર પર હેલ્પ મળશે\n3.આચારસંહિતાના નામે ક્યારેક વેપારીઓની ખોટી હેરાનગતિ કરવામાં આવે છે. ત્યારે આવનાર દિવસોમાં કોઈ વેપારીઓ હેરાન ના થાય એ માટે રાજકોટ જેમ્સ અને જ્વેલરી એસો. આ સંદર્ભમાં કલેક્ટરને રજૂઆત કરી હતી. કલેક્ટરે પણ સોની વેપારીઓને હકરાત્મક ખાત્રી આપી હતી. અને આ માટે 1950 હેલ્પ લાઈન નંબર પણ આપ્યો છે. જો ખોટી હેરાનગતી કરવામાં આવે તો આ નંબર પર સંપર્ક કરવાથી હેલ્પ મળશે.


મેઘાલયમાં 'રૉકસ્ટાર' બન્યા રાહુલ ગાંધી, ગાયું 'હમ હોંગે કામયાબ' | rahul gandhi singing we shall overcome meghalaya with mukul sangama - Gujarati Oneindia\n| Published: Wednesday, January 31, 2018, 11:44 [IST]\nકોંગ્રેસ અધ્યક્ષ રાહુલ ગાંધી છેલ્લા ઘણા સમયથી પોતાની છબી બદલવાની કવાયત કરી રહ્યાં છે. ગુજરાત ચૂંટણી બાદ હવે તેમનું ધ્યાન મેઘાલયની ચૂંટણી પર ધ્યાન આપી રહ્યાં છે. મેઘાલયમાં રાહુલ ગાંધીનો રૉકસ્ટાર અવતાર જોઇ લોકો આશ્ચર્યચકિત થઇ ગયા હતા. મંગળવારે મેઘાલયમાં ચૂંટણી અભિયાનોની શરૂઆત કરતાં કોંગ્રેસ અધ્યક્ષ રાહુલ ગાંધીએ પોતાના બિંદાસ યુવા અંદાજનો પરિચય આપ્યો હતો. કોંગ્રેસ પાર્ટી તરફથી શિલોંગમાં સેલિબ્રેશન ઓફ પીસ નામની એક મ્યૂઝિકલ નાઇટનું આયોજન કરવામાં આવ્યું હતું, જેમાં રાહુલ ગાંધીએ પણ એક ગીત ગાયું હતું.\nરાહુલે ગાયું-We shall over come(હમ હોંગે કામયાબ)\nમ્યૂઝિકલ નાઇટના સમાપન દરમિયાન રાહુલ ગાંધીએ કોંગ્રેસ નેતાઓ સાથે મળીને લોકપ્રિય ગીત 'We Shall Over Come'(હમ હોંગે કામયાબ) ગાયું હતું. ડેશિંગ જેકેટ અને જીન્સમાં રાહુલ ગાંધી ખૂબ લાઇટ મૂડમાં હોય એમ લાગી રહ્યું હતું. તેમનો લૂક અને અંદાજ અંગે સોશ્યલ મીડિયા પર પણ ખૂબ વાતો થઇ રહી છે. આ કાર્યક્રમમાં રાહુલ ગાંધી સાથે મેઘાલયના મુખ્યમંત્રી મુકુલ સંગમા, પાર્ટીના મહાસચિવ સીપી જોશી અને અન્ય નેતાઓ હાજર રહ્યા હતા.\nસોશ્યલ મીડિયા પર છવાયા રાહુલ\nસોશ્યલ મીડિયા પર કેટલાક લોકોએ રાહુલના વખાણ કર્યા તો કેટલાકે એવી ટિપ્પણી પણ કરી છે કે, હાલ કોંગ્રેસ માટે આ ગાવું ખૂબ જરૂરી છે. વર્ષ 2014માં સત્તા છૂટ્યા બાદ એક-બે રાજ્યોની વિધાનસભા ચૂંટણીને બાકાત રાખતાં તમામમાં કોંગ્રેસને હાર મળી છે. ગુજરાત વિધાનસભા ચૂંટણીમાં હાર છતાં કોંગ્રેસનો જનાધાર વધ્યો છે, જેને કારણે કોંગ્રેસનું મનોબળ ફરીથી જાગૃત થયું છે. હવે મેઘાલયમાં કોંગ્રેસ શું કમાલ કરે છે એ જોવું રહ્યું.\nrahul gandhi meghalaya assembly election congress bjp રાહુલ ગાંધી મેઘાલય વિધાનસભા ચૂંટણી કોંગ્રેસ ભાજપ\nCongress president Rahul Gandhi in singing We Shall Overcome Meghalaya with Mukul Sangama, here is video, please havealook.


શહેરનાં 18,781 ઉમેદવારોએ તલાટી બનવા પરીક્ષા આપી | શહેરનાં 18,781 ઉમેદવારોએ તલાટી બનવા પરીક્ષા આપી - Divya Bhaskar\nશહેરનાં 18,781 ઉમેદવારોએ તલાટી બનવા પરીક્ષા આપી\nગુજરાતગૌણ પસંદગી મંડળ દ્વારા આજે રાજ્યભરમાં લેવાયેલી રેવન્યુ તલાટી ભાગ-1ની પરીક્ષામાં વડોદરા શહેર-જિલ્લામાંથી નોંધાયેલા 24119 ઉમેદવારો પૈકી 18781 ઉમેદવારોએ શહેર-જિલ્લાનાં 70 બિલ્ડિંગ પરથી પરીક્ષા આપી હતી. એક કલાકની રેવન્યુ તલાટીની ભાગ-1ની પરીક્ષામાં કોઇપણ અનિચ્છનીય બનાવ બનતાં તંત્રે રાહત અનુભવી હતી.\nગુજરાત ગૌણ પસંદગી મંડળ દ્વારા રાજ્યભરમાં રેવન્યુ તલાટી ભાગ-1ની પરીક્ષા આજે લેવાઇ હતી. જેમાં વડોદરા શહેર-જિલ્લામાંથી કુલ 24119 ઉમેદવારો નોંધાયા હતા. વડોદરા શહેર-જિલ્લાનાં 70 બિલ્ડિંગ પર આજે બપોરે 12 થી 1 દરમિયાન લેવાયેલી પરીક્ષામાં 18781 ઉમેદવારોએ શાંતિપૂર્ણ વાતાવરણમાં પરીક્ષામાં આપી હતી. જ્યારે 5338 ઉમેદવારોએ અંગત કારણોસર રેવન્યુ તલાટીની પરીક્ષા આપવાનું ટાળ્યું હતું. આજે લેવાયેલી રેવન્યુ તલાટી વિભાગ-1ની લેખિત પરીક્ષામાં સામાન્‍ય જ્ઞાન અને બુદ્ધિ કૌશલ્‍ય વિષય સંબંધિત બાબતોનું તથા ગુજરાતી ભાષા, ગુજરાતી વ્‍યાકરણ, અંક ગણિત અને અંગ્રેજી વ્‍યાકરણના વિષયોને અનુરૂપ હેતુલક્ષી પ્રશ્નો પૂછાયા હતા. 100 માર્ક્સના હેતુલક્ષી પ્રશ્નો પ્રમાણમાં સારા હોઇ મોટાભાગના ઉમેદવારોને તેના જવાબો લખવામાં કોઇ તકલીફ પડી નહોતી. વળી શાંતિપૂર્ણ વાતાવરણમાં પરીક્ષા યોજાઇ હોઇ અને એકપણ અનિચ્છનીય બનાવ બન્યો હોઇ ઉમેદવારોની સાથે સાથે પરીક્ષાની કામગીરીમાં સંકળાયેલા સ્ટાફ તથા અધિકારીઓએ પણ રાહતનો દમ ભર્યો હતો.\nસ્ત્રી અધ્યાપન મંદિર ખાતે ફરજ બજાવી રહેલા અધિકારી આર.બી.બારોટે જણાવ્યું હતું કે, રેવન્યુ તલાટી વિભાગ-1ની પરીક્ષા શહેર-જિલ્લાનાં 70 બિલ્ડિંગ પરથી શાંતિપૂર્ણ રીતે લેવાઇ હતી. પરીક્ષામાં કોઇપણ અનિચ્છનીય બનાવ બન્યો નથી. કુલ 18781 ઉમેદવારોએ પરીક્ષા આપી હતી.\nરેવન્યુ તલાટીનું પ્રશ્નપત્ર સારું હતું\n^રેવન્યુ તલાટીનું પ્રશ્નપત્ર પ્રમાણમાં ઘણું સારું હતું. પેપરમાં જનરલ નોલેજની સાથે વિષયને લગતા પણ પ્રશ્નો પૂછાયા હતા. સારા માર્ક્સ આવવાની આશા બંધાઇ છે. > મિતેશરાઠોડ, ઉમેદવાર.\nથોડા પ્રશ્નોએ મૂંઝવ્યાં હતાં\n^રેવન્યુ તલાટી વિભાગ-1ની આજે લેવાયેલી પરીક્ષામાં મારું પ્રશ્નપત્ર થોડું સારું ગયું છે. અમુક પ્રશ્નોએ મને મૂંઝવ્યા હતા. અમુક પ્રશ્નોને બાદ કરતાં પેપર પ્રમાણમાં સારું હતું. > મનીષામેડા, ઉમેદવાર.\nશહેર-જિલ્લાનાં 70 કેન્દ્રો પર પરીક્ષા લેવાઇ\nશહેરનાં કેન્દ્રો પર તલાટીના ઉમેદવારોએ પરીક્ષા આપી હતી. પરીક્ષામાં કોઇ ગેરરીિતનો કિસ્સો બન્યો હતો.


tamil nadu premier league 2021 indefinitely postponed due to lockdown and covid kb – News18 Gujarati\nઆઈપીએલ 2021 પછી ભારતની વધુ એક લીગ અનિશ્ચિત સમય માટે સ્થગિત!\nLast Updated : May 22, 2021, 18:03 IST\nનવી દિલ્લી: કોરોના વાયરસ (coronavirus)ને કારણે આઈપીએલ (IPL 2021)ની 14 સીઝનની 29 મેચો બાદ સ્થગિત કરી દેવામાં આવી હતી. ત્યારે હવે સમાચાર મળી રહ્યા છે કે, રાજ્યમાં લોકાડાઉન પ્રતિબંઘોના કારણે તમિલનાડુ પ્રિમીયર લીગની પાંચમી સિઝનને પણ અનિશ્ચિત કાળ સુધી સ્થગિત કરવાનો નિર્ણય કરવામાં આવ્યો છે. 28 એપ્રિલે તમિલનાડુ ક્રિકેટ એસોસિએશને જાહેરાત કરી હતી કે, ટીએનપીએલની પાંચમી સિઝન4જૂને થશે અને ફાઈનલ મેચ4જુલાઈના દિવસે થશે. મહત્વનું છે કે, કોરોનાની લહેરને કારણે તમિલનાડુંમાં કડક લોકડાઈન થઈ રહ્યો છે.\nઈનસાઈડ સ્પોર્ટના સમાચાર અનુસાર લીગના સીઈઓ પ્રસન્ના કુન્નાનએ આ અંગે પૃષ્ટિ કરી હતી. આગામી સુચના સુધી લીગને સ્થગિત કરી દેવામાં આવી છે. સીઈઓએ કહ્યું કે, એક વાર રાજ્ય સરકાર લોકડાઉનમાં છૂટ આપે પછી આગામી ટૂર્નામેન્ટ કમિટી રીશિડ્યુલ પર નિર્ણય કરશે. ટી-20 ટૂર્નામેન્ટને એપ્રિલમાં બીસીસીઆઈની મંજૂરી મળી હતી. તમિલનાડુ સરકાર તરફથી મંજૂરી મળ્યા બાદ તમિલનાડુ ક્રિકેટ એસોસિએશને 28 એપ્રિલે શિડ્યુલ જાહેર કર્યું છે. પહેલી મેચ રમાવાની હતી.\nદરરોજ લગભગ 30 હજાર કેસ તામિલનાડુમાં આવી રહ્યા છે. પ્રથમ લોકડાઉન 24 મે સુધી વધારવામાં આવ્યું હતું, જે આગળ એક અઠવાડિયા માટે લંબાવાયું હતું. સીઈઓએ કહ્યું કે, તેઓ પરિસ્થિતિ પર નજર રાખી રહ્યા છે અને સરકાર સાથે પણ ચર્ચા કરવામાં આવશે. તેમણે કહ્યું કે, એકવાર નિર્ણય લેવામાં આવશે ત્યારે શેડ્યૂલ જાહેર કરવામાં આવશે. અગાઉ આઇપીએલની 14મી સીઝન પણ કોરોના વાયરસને કારણે મોકૂફ રાખવામાં આવી હતી. આઈપીએલની આ સીઝનમાં 29 મેચ રમવામાં આવી હતી. કડક બાયો બબલમાં હોવા છતાં, કેટલાક ખેલાડીઓ અને સ્ટાફને કોરોનાનો ફટકો પડ્યો. જે બાદ લીગ મુલતવી રાખવામાં આવી હતી.\nFirst published: May 22, 2021, 18:03 IST\nTags: Coronavirus, Ipl 2021, ક્રિકેટ ન્યૂઝ